REPORT: Inquiry Ge Namugai Majleehun Hinganee Jinaaee Thahugeegu? - Vaguthu\nކޮވިޑް-19: ދުނިޔޭގެ ހާލަތު ރަނގަޅުވުމާއި ދިމާއަށް! - 17 ގަޑިއިރު ކުރިން\nއިންކުއަރީގެ ނަމުގައި މަޖިލީހުން ހިންގަނީ ޖިނާއީ ތަހުގީގު؟\n3 ދުވަސް ކުރިން ( ޖޫން 5, 2021 )\nދައުލަތުގައި އޮތް ބޮއްސުންލާފައިވާ ނިޒާމެއް އިސްލާހު ކުރަން "ޕާލިމެންޓަރީ އިންކުއައިރީ" ނޫނީ "ބަރުލަމާނީ ތަހުގީގު" ހިންގުމަކީ ދުނިޔޭގެ މަޖިލިސްތަކުގައި ކޮށް އުޅޭ ކަމެކެވެ. އެކަމަކު ޑިމޮކްރެޓިކް ނިޒާމަށް ދާދި ފަހަކުން އަމަލު ކުރަން ފެށި ރާއްޖޭގައި މިއީ ވެސް ވަރަށް އާ ކަމެކެވެ. މިފަދަ ތަހުގީގެއް އެންމެ ފުރަތަމަ ހިންގަން ފެށީ ވެސް އާ ގާނޫނު އަސާސީގެ ދަށުން އެކުލަވާލެވުނު ހަތަރުވަނަ އަދި ރާއްޖޭގެ ނަވާރަވަނަ މަޖިލީހުގައެވެ. އެއީ މިހާރު ހިނގަމުންދާ މަޖިލީހެވެ.\nމި މަޖިލީހުގައި މިފަދަ ތިން ތަހުގީގެއް ފެށުނުއިރު އެންމެ ފަހުން ސަލާމަތީ ޚިދުމަތްތަކުގެ ކޮމިޓީ (241 ކޮމިޓީ) އިން ފެށި ތަހުގީގަކީ ޖިނާއީ ބޮޑު މައްސަލައެއްގެ ތެރެއިން އުފެދުނު ތަހުގީގެވެ. ދައުލަތުގެ އެއް ބާރުގެ ވެރިޔެއްގެ ގޮތުގައި މިހާރު ހުންނެވި އަދި ރާއްޖޭގެ ވެރިކަން ވެސް ކުރެއްވި މުހައްމަދު ނަޝީދު އަވަހާރަކޮށްލަން ބޮމުގެ ހަމަލާއެއް ދީފައިވަނިކޮށް، އެމަނިކުފާނުގެ ސެކިއިރިޓީ ބަލިކަށިކޮށް ފޫދުއްވާލި ގޮތުގެ މައްޗަށް ކުރެވޭ އެ "އިންކުއަރީގައި" ގިނަ ބަޔަކު ހާޒިރުކޮށް ބަޔާން ނެގުމަށް ނިންމާފައިވާ ކަމުގެ މައުލޫމާތު ލިބެއެވެ.\nހާޒިރު ކުރާނެ މީހުންގެ ދިގު ލިސްޓެއް ތައްޔާރުކުރުން\n"ވަގުތު" އަށް އެނގިފައިވާ ގޮތުގައި 241 ކޮމިޓީން ވަނީ ހާޒިރު ކުރާނެ ބަޔެއްގެ ލިސްޓެއް ތައްޔާރުކޮށްފައެވެ. މިލިސްޓްގައި މައިގަނޑު ގޮތެއްގައި ހިމެނެނީ ސިފައިންނާއި ފުލުހުންނެެވެ. މި ލިސްޓުގައި ސިފައިންގެ އިސް ވެރިން ހިމެނޭހެން 40 ސިފައިންނާއި ކޮމިޝަނާ އޮފް ޕޮލިސް މުހައްމަދު ހަމީދާއި އެސިސްޓެންޓް ކޮމިޝަނާ އޮފް ޕޮލިސް މުހައްމަދު ރިޔާޒާއި އިންޓެލިޖެންސްގެ ޔުނިޓްގެ ބައެއް އޮފިސަރުން ހިމެނެއެވެ.\nފުލުހުން ވަނީ މި އިންކުއަރީއަށް އެއްބާރުލުން ދޭނެ ކަމަށް ވިދާޅުވެ ކޮމިޝަނާ އޮފް ޕޮލިސްއާއެކު ވަކިވަކި ފުލުހުން ވެސް މަޖިލީހަށް ހާޒިރު ވާނެ ކަން އަންގައިފައެވެ. އެކަމަކު މިއީ ކޮމިޓީއަށް ލިބިދޭ ބާރެއް ނޫން ކަމަށް ވިދާޅުވެ އެމްއެންޑީއެފުން މި ކަމަށް ދެކޮޅު ހެއްދެވިއެވެ. އެމްއެންޑީއެފުން ކޮމިޓީއަށް އަންގާފައި ވަނީ ވަކިވަކި ސިފައިން ފޮނުވެން ނެތް ކަމުގައެވެ.\nމި ކަން އާންމުންނާ ހަމައަށް ތިލަވުމުން ގިނަ ބަޔަކުގެ ކަންބޮޑުވުން ފާޅުކޮށްފައިވެއެވެ. މަޖިލީހުން "އިންކުއަރީ" ގެ ނަމުގައި ޖިނާއީ ތަހުގީގެއް ހިންގަނީ ހެއްޔެވެ؟ ތަހުގީގީ އިދާރާއަކަށް މަޖިލިސް ބަދަލުވެފައިވާ ކަމަށް ބުނެ އަމާޒުވަމުންދާ ފާޑުކިޔުމުގެ އަޑު އިތުރަށް ގަދަވެގެން އައީއެވެ. މަޖިލީހުން ބޭނުންވާއިރަށް ވަކިވަކި ސިފައިންނާއި ވަކިވަކި ފުލުހުން މަޖިލީހަށް ހާޒިރު ކުރެވޭ ހެއްޔެވެ؟\n241 ކޮމިޓީގެ މުގައްރިރު، ހިތަދޫ އުތުރު ދާއިރާގެ މެންބަރު މުހައްމަދު އަސްލަމް ކުރިން ވިދާޅުވެފައިވާ ގޮތުން ނަމަ، މި މައްސަލައިގެ ޖިނާއީ ތަހުގީގު ހިންގާނީ ފުލުހުންނެވެ. މަޖިލީހުގެ އެ އިންކުއަރީގެ ބޭނުމަކީ ނަޝީދުގެ ސެކިއުއިރީ ފޫދުއްވާލި ގޮތުގެ މައްޗަށް ދިރާސާއެއް ކުރުމެވެ. ކޮމިޓީން އެ ކަމުގައި ތުހުމަތުވާ ބަޔަކު ހާޒިރުކޮށް ބަޔާންތަކެއް ނެގުމުގެ ވިސްނުމެއް ނެތެވެ.\nއެހެންވާނަމަ ސިފައިންނާއި ފުލުހުންގެ ގިނަ ބަޔަކު ހިމެނޭ ދިގު ލިސްޓެއް ތައްޔާރުކޮށްގެން ކޮމިޓީން މި އުޅެނީ ކީއްކުރަން ހެއްޔެވެ؟ ސެކިއިރިޓީތައް ބަލިކަށިވާ ސަބަބު ހޯދުމުގެ ދިރާސާއަކަށް މިއީ ކުރަން ޖެހޭ ކަމެއް ހެއްޔެވެ؟\nމަޖިލީހުގެ އިމުން ބޭރުވާ ކަމުގެ ގާނޫނީ ނުކުތާތަކެއް\nކުރީގެ އުއްތަމަ ފަނޑިޔާރު ޑރ.އަހުމަދު އަބްދުﷲ ދީދީއާއި، މަޖިލީހުގެ ހިތަދޫ ދެކުނު ދާއިރާގެ ކުރީގެ މެންބަރު އަދި ރިޓަޔާޑް ބްރިގޭޑިއާ ޖެނެރަލް އިބްރާހީމް މުހައްމަދު ދީދީއާއި މަޖިލީހުގެ ކެންދޫ ދާއިރާގެ މެންބަރު އަދި ގާނޫނީ ވަކީލު އަލީ ހުސައިން ފަދަ ބޭފުޅުން މި ވަނީ މިއީ މަޖިލީހަށް ލިބިފައިވާ ބާރެއް ނޫން ކަމުގައި ވަކާލާތު ކުރައްވައިފައެވެ.\nމި ގޮތުން ގާނޫނު އަސާސީގެ 99 ވަނަ މާއްދާއާއި 242 ވަނަ މާއްދާއާ މަޖިލީހުގެ 241 ކޮމިޓީގެ ނިންމުންތައް ޚިލާފު ކަމުގައި ފާހަގަކުރައްވައެވެ. އަދި ސިފައިންގެ ގާނޫނުގެ 10 ވަނަ މާއްދާއާ ވެސް މަޖިލީހުގެ އަމަލު ޚިލާފް ކަމުގައި މި ބޭފުޅުން ފާހަގަކުރައްވައެވެ.\n99 ވަނަ މާއްދާގައި ބަޔާން ކުރަނީ މަޖިލީހަށް މީހުން ހާޒިރު ކުރުމާ ގުޅޭ ގޮތުންނެވެ. އެމާއްދާގައި ބަޔާން ކުރާ ގޮތުން މަޖިލީހަށް ނުވަތަ މަޖިލީހުގެ ކޮމިޓީއަކަށް ވަކި މީހަކު ނުވަތަ ވަކި މުއައްސަސާއެއް ހާޒިރު ކުރުމުގެ ބާރު ލިބިދީފައިވެއެވެ. މި މާއްދާގައި ވަކި މީހަކަށް ނުވަތަ ވަކި މުއައްސަސާއެއް ކަމަށް ލިޔެފައި އޮތުމުން ޖަވާބުދާރީ ކުރެވޭނީ މުއައްސަސާ ކަމުގައާއި މުއައްސަސާއެއްގެ ވަކި ބޭފުޅަކު ހާޒިރު ނުކުރެވޭނެ ކަމުގައި ފާހަގަކުރައްވައެވެ.\n242 ވަނަ މާއްދާގައި ބަޔާން ކުރަނީ ސަލާމަތީ ޚިދުމަތެއް ހިންގަން ވާނީ ވަޒީރެއްގެ ބެލުމުގެ ދަށުން ކަމުގައެވެ. އެ ވަޒީރެއްގެ ދަށުގައިވާ ޚިދުމަތެއްގެ ކަންކަމާއި ގުޅިގެން ރައީސުލްޖުމްހޫރިއްޔާއަށާއި މަޖިލީހަށް އެ ވަޒީރަކު ޖަވާބުދާރީ ވާން ޖެހޭނެ ކަމުގައެވެ. މި މާއްދާއަށް ރިއާޔަތް ކުރައްވައި، ގާނޫނީ ބައެއް ބޭފުޅުން ފާހަގަކުރައްވަނީ ސިފައިންގެ ކަމެއްގައި މަޖިލީހަށް ހާޒިރުކޮށް ޖަވާބާދާރީ ކުރެވޭނީ ދިފާއީ ވަޒީރެވެ. އަދި ފުލުހުންގެ ކަމެއްގައި ހާޒިރު ކުރެވޭނީ ދާޚިލީ ވަޒީރު ކަމެވެ. ނޫނީ ވަޒީރާއެކު ވަޒީރު ކަނޑައަޅުއްވާ ބަޔެކެވެ.\nސިފައިންގެ ގާނޫނުގެ 10 ވަނަ މާއްދާގައި ވެސް ބަޔާން ކޮށްފައި ވަނީ މި ގޮތަށެވެ. އެ މާއްދާގައި ބަޔާން ކުރަނީ ސިފައިންގެ އެންމެހައި ކަންކަން ރާވައި ހިންގާނީ ވަޒީރު ކަމަށެވެ. އަދި ސިފައިންގެ ކަންކަމުގައާއި ސިފައިންގެ މައްޗަށް ވަޒީރަށް އޮންނަ މަސްއޫލިއްޔަތު އަދާ ކުރުމުގެ ކަންކަމުގައި ރައީސުލްޖުމްހޫރިއްޔާއަށާއި ރައްޔިތުންގެ މަޖިލީހަށް ޖަވާބުދާރީ ވާނީ ވަޒީރު ކަމުގައެވެ.\nކުރީގެ މެންބަރު އިބްރާހީމް މުހައްމަދު ދީދީ އާއި ކުރީގެ އުއްތަމަ ފަނޑިޔާރު ޑރ. އަހްމަދު އަބްދުﷲ ދިދީ އާއި ކެންދޫ ދާއިރާގެ މެންބަރު އަލީ ހުސައިން\nމަޖިލީހަށް ކުރެވޭނެ ކަމެއް ކަމުގެ ގާނޫނީ ނުކުތާތަކެއް\nގާނޫނީ ގޮތުން އުފެދޭ އެހެން ޚިލާފްތަކާ އެއްގޮތަށް މި މައްސަލާގައި ވެސް ގާނޫނީ ގޮތުން މިއީ މަޖިލީހަށް ލިބިދީފައިވާ ބާރެއްގެ ގޮތުގައި ވެސް ބައެއް ގާނޫނީ ބޭފުޅުން ފާހަގަކުރައްވާފައިވެއެވެ.\nމާފަންނު އުތުރު ދާއިރާގެ މެންބަރު އިމްތިޔާޒު ފަހުމީ ވެސް ފާހަގަކުރައްވާފައިވާ ގޮތުގައި މަޖިލީހަށް މީހުން ހާޒިރު ކުރުމުގެ ބާރު ގާނޫނު އަސާސީން ލިބިދީފައިވާއިރު، މަޖިލީހުގެ ސަލާމަތީ ޚިދުމަތްތަކުގެ ކޮމިޓީއަށް ގާނޫނު އަސާސީން މަތިކޮށްފައިވާ ޒިންމާގެ ތެރެއިން ހިންގާ އިންކުއަރީއަކަށް ސަލާމަތީ ޚިދުމަތްތަކަށް އަންގާ އެންގުންތަކަށް އަމަލު ކުރުން ލާޒިމު ވާނެއެވެ.\n''އިންކުއައިރީއަކަށް މައުލޫމާތު ހޯދަން ވަކި މީހަކު ގާތުގައި ދެންނެވުމުން، އިންކުއަރީގެ ބޭނުމަށްޓަކައި ގާނޫނީ ގޮތުން ލާޒިމު ކަމެއް ކޮމިޓީ އަށް ހާޒިރުވުމަކީ. އެކަމަކަށް ދެކޮޅެއް ނެހެދޭނެ،" ގާނޫނީ ވަކީލެއް ކަމަށްވާ އިންތި ވިދާޅުވިއެވެ.\nމަޖިލީހަށް ލިބިދީފައިވާ ބާރެއް ކަމުގައި ފާހަގަކުރައްވާ ގާނޫނީ ބޭފުޅުން ވެސް ގާނޫނު އަސާސީގެ 99 ވަނަ މާއްދާ ފާހަގަކުރައްވައެވެ. އަދި ގާނޫނު އަސާސީގެ 240 ވަނަ މާއްދާއާއި 241 ވަނަ މާއްދާ ފާހަގަކުރައްވައެވެ.\n99 ވަނަ މާއްދާއިން މި ބޭފުޅުން ފާހަގަކުރައްވަނީ ވަކިވަކި މީހުން މަޖިލީހަށް ހާޒިރު ކުރެވޭނެ ކަމަށް އެ މާއްދާގައި އޮންނަ އޮތުމެވެ. 240 ވަނަ މާއްދާއާއި 241 ވަނަ މާއްދާއިން މި ބޭފުޅުން ފާހަގަކުރައްވަނީ ސަލާމަތީ ޚިދުމަތްތަކުގެ މައްޗަށް މަޖިލީހަށް ބާރު ފޯރުވޭނެ ކަމާއި އެ މަސައްކަތް ކުރުމަށް 241 ކޮމިޓީގެ ނަމުގައި ކޮމިޓީއެއް އޮންނަން ޖެހޭނެ ކަމަށް ބަޔާން ކުރާ ބައެވެ. ކޮމިޓީގެ ނަން ވެސް އެ ނިސްބަތް ވަނީ އެ މާއްދާގެ ނަމްބަރަށެވެ.\nމެންބަރު އިމްތިޔާޒު ފަހްމީއާއި ކުރީގެ އުއްތަމަ ފަނޑިޔާރު ޑރ. އަހްމަދު އަބްދުﷲ ދިދީ އާއި މެންބަރު އަހްމަދު އުޝާމް\nވިލިމާލެ ދާއިރާގެ މެންބަރު އަދި ކުރީގެ ޑެޕިއުޓީ އެޓާނީ ޖެނެރަލް އަހްމަދު އުޝާމް ވަނީ މީގެ ކުރިން އުފެދުނު މިފަދަ ޚިލާފެއްގައި މަޖިލީހުގެ ކައުންސިލަ ޖެނެރަލް މަޖިލީހުގެ 241 ކޮމިޓީއަށް ދީފައިވާ ގާނޫނީ ލަފައެވެ.\nއެއީ 2010 ވަނަ އަހަރު އޭރުގެ ޗީފް އޮފް ޑިފެންސް ފޯސް މޭޖާ ޖެނެރަލް މޫސާ އަލީ ޖަލީލް ހާޒިރު ވާން 241 ކޮމިޓީން އެންގުމުން އެ ކޮމިޓީއަށް ހާޒިރުވެ ޖަވާބުދާރީވާން ޖެހޭނީ ދީފައީ ވަޒީރު ކަމުގައި ވިދާޅުވެ ގާނޫނީ ނުކުތާތަކެއް ފާހަގަކުރައްވައި އޭނާ ހާޒިރުނުވުމުން ކައުންސިލަ ޖެނެރަލް ދެއްވި ގާނޫނީ ލަފައެކެވެ. އެ މަގާމުގައި ޑރ.އަހްމަދު އަބްދުﷲ ދީދީ ހުންނެވިއިރު ދެއްވި ލަފައަކީ އެ ކަން ކުރަން ކޮމިޓީއަށް ގާނޫނީ ހުރަހެއް ނެތް ކަމުގައެވެ.\nއެކަމަކު ޑރ. އަހުމަދު އަބްދުﷲ ދީދީ މިހާރު ވިދާޅުވަނީ އޭރު އެމަނިކުފާނު ދެއްވި ލަފައަކީ ސިފައިންގެ އިސް ވެރިޔާ ހާޒިރު ކުރެވޭނެ ކަމުގައެވެ. އަދި ވަކިވަކި ސިފައިން ހާޒިރު ކުރެވޭނެ ކަމުގައި ލަފާ ނުދެއްވާ ކަމަށް އެމަނިކުފާނު ވިދާޅުވިއެވެ. އުޝާމް ޚިއްސާ ކުރެއްވީ ޚަބަރެއް ކަމުން، ގާނޫނީ ލަފާގެ އަސްލު ލިޔެކިއުން ބަލައިލުމުން ވެސް ވަކިވަކި ސިފައިން ހާޒިރު ކުރަން ލަފާ ނުދެއްވާ ކަން ފެންނާނެ ކަމަށް އެމަނިކުފާނު ވިދާޅުވިއެވެ.\nމި ބަހުސްގެ ފަހަތުގައި ސިޔާސީ ކޯޅުމެއް؟\nނަން ހާމަނުކުރަން ޝަރުތުކޮށް ވާހަކަ ދެއްކެވި ރައްޔިތުންގެ މަޖިލީހުގެ ބައެއް މެންބަރުން ވިދާޅުވެފައިވާ ގޮތުގައި، ވަކިވަކި ސިފައިން ހާޒިރު ނުކުރަން ނިންމެވީ މި ކަމުގައި ގާނޫނީ މައްސަލައެއް އޮވެގެނެއް ނޫނެވެ. މީގެ ފަހަތުގައި އޮތީ ސިޔާސީ ގޮތުން އުފެދިފައިވާ ޚިޔާލު ތަފާތުވުމެކެވެ.\nމި މެންބަރުން ފާހަގަކުރެއްވީ ރައީސް ނަޝީދު ކުރެއްވި ޓްވީޓާއި މެންބަރު އިންތި ކުރެއްވި ޓްވީޓަކާއި ނަޝީދުގެ ކޮއްކޯފުޅު ނާޒިމް އަބްދުލް ސައްތާރު ކުރައްވާފައިވާ ޓްވީޓްތަކެކެވެ.\nރައީސް މުހައްމަދު ނަޝީދު އާއި ކޮއްކޯފުޅު ނާޒިމް އަބްދުލް ސައްތާރު\nނަޝީދުގެ ޓްވީޓްގައި ލިޔުއްވާފައި ވަނީ މިފަދަ މައްސަލަތަކުގައި އާންމު ސިފައިން ދެކެވަޑައިގަންނަވާ ގޮތް ސާފުވުން މުހިއްމު ކަމުގައެވެ. އަދި އެމަނިކުފާނުގެ އަރިހުގައި ތިއްބެވި ހަށިފާރަވެރިންނަށް ވެސް އެކަމުގައި ވާހަކަ ދެކެވެން ޖެހޭނެ ކަމުގައެވެ. އާންމު ސިފައިންނަށް ބަސް ނުބުނެވޭ ގޮތަށް ސިފައިންގެ އެންމެ މަތީ ގްރާސްއިން ނިންމައިގެން ނުވާނެ ކަމާއި އެއީ ބޮޑު ބޭއިންސާފެއްގެ ގޮތުގައި ނަޝީދު ސިފަ ކުރެއްވިއެވެ.\nއިންތި ކުރެއްވި ޓްވީޓެއްގައި ފުރަތަމަ ފާހަގަކުރެއްވީ ވެސް އެމްއެންޑީއެފްގެ ބަޔާނުގައި ނަޝީދަށް ނިސްބަތްކުރައްވައި މުހާތަބް ކުރައްވާފައިވާ ގޮތެވެ. މި ގޮތުން "ދެވުނު ހަމަލާއެއް" ގޮތުގައި ބަޔާނުގައި އޮތުމުން އިންތި ފާޑުވިދާޅުވެ ލިޔުއްވާފައި ވަނީ އެއީ ބަޔަކު ގަސްތުގައި "ދިން" ހަމަލާއެއް ކަމަށެވެ. އަދި އެމްއެންޑީއެފުން އުޅެނީ މަޖިލީހުގެ އިންކުއަރީއަށް ހުރަސް އަޅަން ކަމަށް އިންތި ތުހުމަތު ކުރެއްވިއެވެ.\nރައީސް ނަޝީދުގެ ކޮއްކޯފުޅު ނާސިމް ސައްތާރު ކުރެއްވި ޓްވީޓްތަކުގައި ވެސް ވަނީ އެމްއެންޑީއެފްގެ ބައެއް އިސް ބޭފުޅުންނަށް ފާޑުވިދާޅުވެ ވާހަކަ ދައްކަވައިފައެވެ. ޑިފެންސް މިނިސްޓަރު މާރިޔާ އަހުމަދު ދީދީއާއި ރައީސް ނަޝީދާ ދެމެދު ނުތަވަނަސް ކަމެއް އުފެދިފައިވާ އަޑުތައް ފެތުރެމުން ދަނިކޮށް ނާޒިމް ވަނީ މާރިޔާގެ އިސްތިއުފާއަށް ވެސް ގޮވާލައްވައިފައެވެ.\nއެއް މެންބަރަކު ވިދާޅުވި ގޮތުންނަމަ، މިއީ ރައީސް ނަޝީދާއި މިނިސްޓަރު މާރިޔާ ދެމެދު އުފެދިފައިވާ ޚިޔާލު ތަފާތުވުންތަކާއި ނުތަނަވަސްކަމުގެ ތެރެއިން ފެންނަ ބޮޅެކެވެ. ކޮންމެއަކަސް މަޖިލީހުގައި ފެށި މި އިންކުއަރީއާ ގުޅިގެން އާންމުންގެ ހިތްތަކުގައި ވެސް މި އޮތީ ނުތަނަވަސް ކަމެއް އުފެދިފައެވެ.\nއެމްޑީޕީން ސަކަރާތް ޖެމަށް5އަހަރު ނު ދީ އެންމެން ނުކުމެ ސަރުކާރަށް ނޫނެކޭ ބުނަމާ ހެއްޔެވެ.\nޖޫން 5, 2021 11:06\nމިހާރު އެމްއެމްޕީއާރުސީގެ ކޮރަޕްޝަންގެ ވާހަކަ ނުދައްކާ ހަމައެކަނި މިވާހަކަ މާބޮޑަށް ދެކެވެނީ !\nޖޫން 5, 2021 12:56\nސ ސ. މިއީ ވޭތުވެ ދިޔަ ސަރުކާރުން ކައިގެންވެސް މިޤައުމުގެ ރައްޔިތުންނަށާއި، ޤައުމަށް ކުރަންޖެހުނު ހުރިހާކަމެއް ޤަބޫލުކުރެވުނުވަރަށްވުރެވެސް ފުރިހަމަކޮށް ކުރި. އަ ދި މިޤައުމު މުސްތަގިއްލު ޤައުމެއްކަމުގެ އިހްސާސް ކުރެވުނު. ޤައުމުގެ ރައްޔިތުންނަށް މި ޤައުމު ހިންގެނެކަން ދައްކައި ދިން. ކުރިއަށް އޮތް 10 އަހަރުގައިވެސް މި ސަރުކާރަށް ނުކުރެވޭނެ ހާ ބޮނޑެތި މުހިންމު ބިނާތައް މިޤައުމުގައި ޤާއިމު ކުރި. ބޭރު ޤައުމުތަކުގެނކުރިމަތީގައި ފަސްނުޖެހި މިނިވަންކަންމަތީ އޮތް ޤައުމެއްކަން ދައްކައި ދީ ބަސްއިއްވި. މިހާރު މި ދަނީ މަށަށް ރަންފޮއްޓެއް ލިބިްޖެޔޭ ކިޔާ ،5އަހަރު ފަހުން މައޮންނާނީ ދެފައި ކޮއްޅައްޖައިގެން ބޮޑުއަށިމަތީގައި އަރާމުގައޭ. މިގޮތަށްގޮސް ރައްޔިތުން ބިކަވިއްޔާ އެއްވެސް އެއްޗެެއް ހިތަށްނނާރާ ވެރިއެއް.\nޖޫން 5, 2021 13:06\nމިބޭފުޅުންގެ ބަހަށް ތާޢީދު.\nއަދި އެބޭފުޅުން ވިދާޅުނުވި ނަމަވެސް ރ.މަޖިލީހަކަށް އެއްވެސް މައްސަލައެއްގެ ޖިނާއީ ތަޙްޤީޤް ހިންގުމުގެ ބާރު ލިބިގެނެއްނުވެ.\nޖޫން 5, 2021 13:33\nތަޖުރިބާއެއް ތައުލީމެއް ނެތް އެތަކެއް ބަޔަކު މަޖިލީހައް ހޮވާފަ އެމީހުން ލައްވާ ކުރެވޭނެތަ ކަންކަން އޮންނަގޮތައް. ފޮތިފިހާރަ ހިންގަންށާއި ފިލްމުކުޅެންށާއި ޓީވީ ޕުރޮގުރާމު ހުށައަޅަން ތިބެފަ މަޖިލީހައް ވަންނައިރު ކޮން މެޗޫރިޓީއެއް ތިބޭނީ. ދެން ދެލޯކަޅިއަރަންދެން ސަރުބަތު ބޮއެގެން ސަފާރީތަކުގަ ނަށަން ތިބޭ މީހުންވެސް މަޖިލީހުގަ އެބަތިބޭ. ކަނޑައެޅިގެން ރާބޯކަން އިނގޭ އެކަކުވެސް އަދި ވައްކަމެއް ކޮއްފަ ހުރިއެކަކުވެސް ތިތާގަ ހުރެގެން ނުވާނެ.\nމިޟްކާގެ މަރުގެ އިހުމާލު އިންކުއަރީ މަޖުލިހުން ކުރާނެތޯ\nޖޫން 5, 2021 13:50\nއެމްއެމްޕީއާރސީގެ ކޮރަޕްޝަން މައްސަލަ ބަލާކައް މިސަރުކާރަކައް ނުކެރޭނެ\nޖޫން 7, 2021 03:08\nބޮއްސުންލާފައި އޮތް ގާނޫނަކަށް ދުވަހަކުވެސް ރަގަޅެއް ނުވާނެ. އެކި އެކި މުއައްސަސާތަކުގެ ގާނޫނު އެބަޖެހޭ ލެވެލް ކުރެވެން. ސިފައިން ފުލުހުން މަޖިލީސް ކޯޓު ރައިސުލްޖުމްހޫރިއްޔާ. މިހެންގޮސް ނަން ހުސްކޮށް ގާނޫނު ފުށުއަރައި ނިމިފަ. އެކަތި އަނެކެތީން ބާރުގަދައީ ކޯއްޗެއްކަމެއްނޭގެ. މީހަކުމަރަންހުއްޓާ ފެނުނަސް މަޖިލީހުގެ ގާނޫނު ބުނާގޮތުން އެމީހަކު ނުހުއްޓުވޭނެ ފުލުހުންނަކަށްވެސް. އައީސުލްޖުމްހޫރިއްޔާ ހައްޔަރު ކުރަން އަމުރެއް ނެރެވޭ ރަށު ކޯޓުންވެސް. މީ ހަމަހޭގަ އިބި ބަޔަކު ހަދާފަ އޮތް އެއްޗެއް ހެން ހިޔެއްނުވޭ.\nވެރިކަން ކަމުނުދާނަމަ5އަހަރު ވަންދެން ބަލަން ތިބުމަކި ކުރާވަރުގެ ކަމެއްނޫން ގޯހެއް ހެދިއްޖެ ނަމަ އެގޯސް ދެމެހެއްޓުން ހުއްދަވެގެން ނުވޭ . ގޯހެއްހެދިއްޖެ ނަމަ އެގޯސް ރަނގަޅު ކުރެވެން އޮތްގޮތެއްހޯދާ އެގޯސް ރަނގަޅު ކުރުމަކީ މުސްލިމުންގެ މައްޗަށް ވާޖިބު ވެގެންވާކަމެއް.


ވުހާން ވައިރަސްއާ ގުޅިގެން ރާއްޖޭގައި ސަލާމަތީ ފިޔަވަޅު އަޅަނީ – Dhen.mv\nވުހާން ވައިރަސްއާ ގުޅިގެން ރާއްޖޭގައި ސަލާމަތީ ފިޔަވަޅު އަޅަނީ\nޗައިނާ އިން ދާދި ފަހުން ފެނުނު އާ ވައިރަހެއް ކަމަށްވާ ވުހާން ވައިރަސް ރާއްޖޭގައިވެސް ފެތުރިދާނެ ކަމަށް ތައްޔާރުވަމުގެ ގޮތުން ސަލާމަތީ ފިޔަވަޅުތައް އަޅަން ފަށާފައިވާ ކަމަށް އެޗްޕީއޭ އިން މިއަދު ބުނެފި އެވެ.\nވުހާން ވައިރަސް އެންމެ ފުރަތަމަ ފެނިފައި ވަނީ ވިހާން ސިޓީންނެވެ. ނުރައްކާތެރި "ސާސް" ވައިރަސް އާ އެއްގޮތް ސިފަތަކެއް ހުންނަ ވުހާން ވައިރަސް ޖެހުނު މީހުންގެ ރަސްމީ އަދަދު މިހާރު 200 އަށް އަރާފައިވާފާ ކަމަށް ޗައިނާގެ ކަމާބެހޭ ފަރާތްތަކުނެ ބުނެއެވެ.\nނޭވާލާ ނިޒާމަށް ޖެހޭ މި ބަލީގައި ތިން މީހަކު މިހާތަނަށް ވަނީ މަރުވެފައިވާ އިރު، މި ވައިރަސް ވެރި ރަށް ބެއިޖިންގެ އިތުރުން ޝެންޒެން އިން ފެނިފައިވާ ކަމަށްވެސް ޗައިނާ ސަރުކާރުން ވަނީ ބުނެފަ އެވެ. އަދި ފާއިތުވި ދެ ދުވަހުގެ ތެރޭގައި 139 މީހެއްގެ ގައިން އެ ވައިރަސް ފެނިފައިވާ ކަމަށް ބުނެ އެވެ.\nހެލްތު ޕްރޮޓެކްޝަން އޭޖެންސީ(އެޗްޕީއޭ) ގެ އެޕިޑެމިއޮލޮޖިސްޓް ޑރ. އިބްރާހިމް އަފްޒަލް ވިދާޅުވީ، ޗައިނާގައި ފެތުރެމުންދާ ވައިރަސް ރާއްޖޭގައި ފެތުރިދާނެ ކަމަށް، އެއާޕޯޓާއި ކަމާ ގުޅުންހުރި އިދާރާތަކާއެކު ބައްދަލުކޮށް އަޅަން ޖެހޭ ފިޔަވަޅުތައް އަޅަމުން އަންނަ ކަމަށެވެ. އަދި ސިއްހީ އިދާރާތަކާއެކު މިކަމާ ގުޅުންހުރި މަޝްވަރާތައް މިހާރު ދަނީ ކުރަމުން ކަމަށް ވިދާޅުވި އެވެ.\nއެހެންނަމަވެސް، އެއީ އާ ވައިރަސް އެއް ކަމުން ރާއްޖެ އަންނަ ފަތުރުވެރިން ސްކްރީން ކުރެވޭނެ ގޮތެއް އަދި ހަމަޖެހިފައި ނެތް ކަން ޑރ. އަފްޒަލް ފާހަގަކުރެއްވި އެވެ.\nވުހާން އިން އަންނަ ޕަސިންޖަރުން ސްކްރީން ކުރަން ސިންގަޕޫރާއި ހޮން ކޮންގެ އެއާޕޯޓްތަކުގައި މިހާރު ވަނީ ފަށައިފަ އެވެ. އެމެރިކާގެ ސެން ފްރެންސިސްކޯ، ލޮސް އެންޖަލިސް އަދި ނިއު ޔޯކުގެ އެއާޕޯޓްތަކުގައި ވެސް ވަނީ އިއްޔެ އިން ފެށިގެން ސްކްރީން ކުރަން ފަށައިފަ އެވެ.\nޗައިނާ އަކީ ރާއްޖެ އަށް އެންމެ ގިނައިން ފަތުރުވެރިން އަންނަ އެއް ގައުމުކަން ފާހަގަކޮށްލެވެއެވެ.


Male guesthouse thah November ga hulhuveyne kama ummeedhu kuran: Mausoom\nނޮވެމްބަރުގައި މާލޭގެ ގެސްޓުހައުސްތައް ހުޅުވޭނެ ކަމަށް އުއްމީދު ކުރަން: މިނިސްޓަރު މައުސޫމް\n17 ސެޕްޓެމްބަރ 2020 - 10:58:57\nކޮވިޑް-19 އާ ގުޅިގެން ބަންދުކޮށްފައިވާ މާލެ ސަރަހައްދުގެ ގެސްޓުހައުސްތައް އަލުން ހުޅުވޭނީ ވިދިވިދިގެން ދެ ހަފްތާ ވަންދެން ޕޮޒިޓިވް ކޭސްތައް ފަސް ޕަސަންޓަށް ދަށްކޮގެން ކަމަށް ޓޫރިޒަމް މިނިސްޓަރު އަބްދުﷲ މައުސޫމް ވިދާޅުވެއްޖެ އެވެ.\nރޭ ކުރެއްވި ޓްވީޓެއްގައި މައުސޫމް ވިދާޅުވީ ގްރޭޓާ މާލެ ސަރަހައްދުގެ ހޮޓާ، ގެސްޓުހައުސްތަކާއި ޓޫރިސްޓް ފެސިލިޓީތައް ނޮވެމްބަރު މަހު ހުޅުވޭނެ ކަމަށް އުއްމީދު ކުރާ ކަމަށެވެ.\n"މާލެ ހުޅުމާލެ، ވިލިމާލެ، ގްރޭޓާ މާލެ އޭރިއާގެ ހޮޓާ، ގެސްޓުހައުސް އަދި ޓޫރިސްޓް ފެސިލިޓީތައް ނޮވެމްބަރު މަހު ކުރީކޮޅު ހުޅުވޭވަރު ވާނެ ކަމަށް އުއްމީދު ކުރަން. ބޭނުން ވަނީ ފައްސި ޕަސަންޓޭޖް ފަހަކަށް ނާރުވާ ވިދިވިދިގެން ދެ ހަފްތާ،" މައުސޫމްގެ ޓްވީޓުގައި ވެއެވެ.\nމީގެ ކުރިން ވެސް މިނިސްޓަރު ވިދާޅުވެފައި ވަނީ މާލެ ސަރަހައްދުގެ ގެސްޓުހައުސްތައް ހުޅުވޭނީ ޕޮޒިޓިވްވާ މިންވަރު ދަށްކުރެވުމުން ކަމަށެވެ. އަދި އެކަމަށް އާއްމުންގެ އެއްބާރުލުން ބޭނުންވާ ކަމަށް ވިދާޅުވި އެވެ.\nޓޫރިޒަމް މިނިސްޓްރީން މަސައްކަތް ކުރަމުން އަންނަނީ އަތޮޅު ތެރޭގެ ގެސްޓުހައުސްތައް އޮކްޓޯބަރު 15 ގައި ހުޅުވުމަށް މަސައްކަތް ކުރަމުންނެވެ. އެގޮތުން ގެސްޓުހައުސްތަކާއި ރަށު ކައުންސިލްތަކުން ފުރިހަމަ ކުރަން ޖެހޭ މިންގަނޑުތަކެއްގެ ގައިޑްލައިނެއް ވަނީ ނެރިފަ އެވެ.\nރަށްރަށުގައި ވެސް ގެސްޓުހައުސްތައް ހުޅުވޭނީ ކައުންސިލުން ހުއްދާ ދޭން ނިންމީ ޓޫރިޒަމް މިނިސްޓްރީއަށް އެންގުމުންނެވެ.\nޓޫރިޒަމްޓޫރިޒަމް މިނިސްޓްރީ ޑރ.މައުސޫމްފަތުރުވެރިންފަތުރުވެރިކަންގެސްޓްހައުސްކޮވިޑް-19\nމައްކާގައި ރޯވެ ދަނޑުބިންތައް އަނދަނީ\n18 މީހުންނާއެކު ދަތުރު ކުރި މަސްދޯންޏެއް ފަރަށް އަރައިފި


Qaanoon thakaa eh'varah meehun thamreenukurumun noonee...\nޤާނޫނުތަކާއި އެއްވަރަށް މީހުން ތަމްރީންކުރުމުން ނޫނީ ނަތީޖާއެއް ނުފެންނާނެ!\nޤާނޫނުަތަކުން ލާޒިމްކުރިނަމަވެސް މީހުން ތަމްރީންކުރުމުގެ މަސައްކަތެއް ދައުލަތުގެ މުއައްސަސާތަކުން ނުކުރޭ\nކ. މާލެ | 20 އޯގަސްޓް 2019 | އަންގާރަ 18:33 | 3,198\nސަރުކާރުގެ ވެރިންނާއި، މުއައްސަސާތަކުގެ ވެރިން ރައްޔިތުންގެ މަޖިލީހަށް ހާޒިރުވެވަޑައިގެން ދައްކަވާ ވާހަކަފުޅުތަކުގެ ތެރޭގައި ތަކުރާރުކޮށް ވިދާޅުވަމުންގެންދަވާ، މިވެނިކަމަކަށް ޤަނޫނެއް ނެތްކަމަށެވެ. އެވެނި ކަމަކަށް ބޭނުންވާ ޤާނޫނެއް އެކުލަވާލަންޖެހޭކަމަށެވެ. ޤާނޫނެއް ނެތުމުން މަސައްކަތް ނުކުރެވޭކަމަށެވެ.\nތެދެކެވެ. ޤާނޫނުތައްވެސް އެކުލަވާލަންޖެހެ އެވެ. އަދި އިދާރާތަކުގެ މަސައްކަތްތަކަށް ބޭނުންވާ އެހެނިހެން ކަންތައްތައްވެސް ހުންނަންވާނީ ފުރިހަމައަށެވެ. ނަމަވެސް ހަމަ އެ ނުކުތާގައި މިހާރު ހުރި ޤާނޫނުތަކުގެ ފޮނި މީރުކަން އޭގެ އެންމެ ފުރިހަމަ ގޮތުގައި ރައްޔިތުންނަށް ނުލިބޭނީ ކީއްވެކަންވެސް ސާފުކުރަންޖެހެ އެވެ.\nމިހާރު އަމަލުކުރަމުންގެންދާ ބައެއް ޤާނޫނުތަކަކީ މި ސަރަހައްދުގެ އެހެން ޤައުމުތަކަށްވުރެވެސް ފުރިހަމައަށް ތައްޔާރުކޮށް، އަމަލުކުރަމުންގެންދާ ޤާނޫނުތަކެކެވެ. ނަމަވެސް އެ ޤާނޫނުތަކުން ރައްޔިތަކަށް ކުރި ފައިދާއެއް، ދާއިރާއަށް ކުރި މަންފާއަކަށްވުރެ ބޮޑީ ލިބުނު ގެއްލުންތަކެވެ.\nބައެއް މިސާލުތަކަށް ބަލާލާނަމެވެ. ރާއްޖޭގެ އިދާރީ ދާއިރާތައް ލާމަރުކަޒީ ނިޒާމުން ހިންގަންވާނެކަމަށް ޤާނޫނު އަސާސީގައި ލިޔެ، އެކަމަށް ހާއްސަ ޤާނޫނެއް ކަނޑައަޅައި އިދާރީ ދާއިރާތައް ލާމަރުކަޒީ އުސޫލުން ހިންގަން ފެށިނަމަވެސް އޭގެ ފޮނި މީރުކަންވެސް ރައްޔިތުންނަށް ލިބިފައެއް ނުވެ އެވެ. ފުރަތަމަ އަހަރެއްހާ ދުވަހުގެ ތެރޭގައި ކައުންސިލަރުން ތަމްރީންކުރުމަށް މަސައްކަތްތަކެއް ކުރިނަމަވެސް އޭގެފަހުން އެ މަސައްކަތްތައް ނުކުރެވުމުގެ ނަތީޖާއަކަށްވީ މުޅި ނިޒާމްގެ އިތުބާރު ގެއްލި އޭގެ މަންފާ ނަގައި ސަރުކާރުތަކަށް ކައުންސިލްތަކުގެ ބާރުތައް ކަނޑާލުމަށް ފުރުސަތު ލިބިގެންދިޔުމެވެ.\nކައުންސިލްތައް ތަމްރީންކޮށް، ފައްކާކުރުމަކީ ޤާނޫނުން ލޯކަލް ގަވަރމެންޓް އޮތޯރިޓީގެ މައްޗަށް ލާޒިމްކުރިކަމެއް ނަމަވެސް، އެއީ ޤާނޫނުގައި ހިމެނޭ މާއްދާއެއްކަންވެސް އެއޮތޯރިޓީގެ ބޯޑު މެމްބަރުން ތިބީ ހަނދާން ނައްތާލައިގެންނެވެ. ބަދަލުގައި އެ އޮތީރިޓީ މަސައްކަތްކުރީ، އެ އޮތޯރިޓީގެ ހަމައެކަނި ޒިންމާއަކީ ކައުންސިލްތައް ސަސްޕެންޑްކުރުންކަމަށް ދެކިގެންނެވެ.\nރަނގަޅު ތަމްރީން ޕްރޮގްރާމްތަކެއް ނުހިންގައި، ނިޒާމަށް ކައުންސިލަރުން ހޭލުންތެރިނުވުމުގެ ނަތީޖާއަކީ އަލަށް ލިބޭ ބަރުތަކާއެކު ފަންނަނީ ގޮތެއްގައި ފުރިހަމައަށް ބައެއް ކައުންސިލްތަކަށް މަސައްކަތްކުރަން ނޭނގުމެވެ. އަނެއްކާވެސް ރައްޔިތުންގެ ހިތްހަމަނުޖެހުމާއި ނަފްރަތު އެ ކައުންސިލްތަކަށް އަމާޒުވުމެވެ.\nމިއީ އެންމެ މިސާލެކެވެ. ހަމައެގޮތަށް ބްރޯޑްކާސްޓް މީޑިއާގެ ބެލެނިވެރި ފަރާތެއްގެ ގޮތުން ބްރޯޑްކާސްޓިން ކޮމިޝަނުންވެސް ނިމުނު ހުރިހާ ދައުރެއްގައިވެސް ކުރިހާ މަސައްކަތެއްގެ ގޮތުގައި އޮތީ ފިޔަވަޅު އެޅުމެވެ. ޤާނޫނުގައި ބުނެފައިވާ ބްރޯޑްކާސްޓަރުން ތަމްރީންކުރުމާއި، ތަމްރީންގެ ފުރުސަތުތައް ހޯދައިދިނުމުގައި އެ ކޮމިޝަނުންވެސް ތިބީ އެއްކޮށް ހަދާން ނައްތާލައިގެންނެވެ.\nދަނޑުވެރިކަމަށް އައު ޤާނޫނުތަށް އެކުލަވާލައިރު، ދަނޑުވެރިކަމުގެ ހާލަތުވެސް އޮތީ ހަމައެގޮތަށެވެ. ޒަމާނީ ވަސީލަތްތަކާއެކު ދަނޑުވެރިކަން ކުރަން ބުނެދޭނެ ފަރާތެއް ނެތެވެ. ނަތީޖާއަކަށްވަނީ ކިތަންމެ ރީތި ބައްޓަމަކަށް ޤާނޫނެއް ލިޔުނު ނަމަވެސް އޭގެ މަންފާއެއް ރައްޔިތުންނަށް ނުކުރުމެވެ. ކުޑަކުދިން ބެލެހެއްޓުމާއި، އިންސާނީ ހައްޤުތަކާއި ގުޅުންހުރި މަސައްކަތްތަކުން ފެށިގެންގޮސް ގިނަ ދާއިރާތަކުގެ ކަންތައް އޮތީ މި ދެންނެވި ހާލަތުގަ އެވެ.\nފުލުފުލުގައި އައު ޤާނޫނުތަކެއް ފާސްކުރުމުގެކުރިން ދައުލަތުން ސަމާލުކަންދޭންވީ ކަމަކީ، ޤާނޫނުތަކާއި އެއްވަރަށް އެކަމަށް ހާއްސަ މީހުން ތަމްރީންކުރުމަށެވެ. އެހެން ނޫންކަމުގައިވާނަމަ ފުރިހަމަ ޤާނޫނަކުން ކުރަނެއް މަންފާއެއް ނެތްކަން ނިމުނު އަހަރުތަކުގެ ތަޖުރިބާއިން އެ ވަނީ ވަރަށް ސާފުކޮށް ބުނެދީފަ އެވެ. މިއީ ސަރުކާރުންނާއި، ރައްޔިތުންގެ މަޖިލީހުންވެސް ވިސްނަންވެއްޖެ ކަމެކެވެ.


BML in Director of Islamic Banking ge Magaamah au beyfulhaku Ayyan Koffi - AO News\nބީއެމްއެލް އިން ޑައިރެކްޓަރ އޮފް އިސްލާމިކް ބޭންކިންގ ގެ މަގާމަށް އައު ބޭފުޅަކު އަންޔަންކޮށްފި\nބޭންކް އޮފް މޯލްޑިވްސްގެ އިސްލާމިކް ބޭންކިންގ ޑައިރެކްޓަރގެ މަގާމަށް ހަސަން ކަލާމް ހަމަޖައްސައިފިއެވެ.\nކަލާމް އަކީ ފައިނޭންޝަލް ސަރވިސަސް އަދި ބޭންކިންގ އިންޑަސްޓްރީ ގައި 10 އަހަރަށް ވުރެ ދިގު މުއްދަތެއްގެ ތަޖުރިބާ ހޯއްދަވާފައިވާ ލައިސެންސްޑް ޝަރީއާ އެޑްވައިޒަރެކެވެ. 2013 ވަނަ އަހަރު ބޭންކާއި ގުޅިވަޑައިގަތުމަށްފަހު އިސްލާމިކް ބޭންކިންގ ހިދުމަތްތައް އިތުރު ހަރުފަތަކަށް ގެންދިއުމަށް ކަލާމް ވަނީ މުހިންމު ދައުރެއް އަދާކުރައްވާފައެވެ.\nމި މަގާމަށް އައްޔަން ކުރެއްވުމުގެ ކުރިން އެންމެ ފަހުން ކަލާމް ހުންނެވީ ބީއެމްއެލް އިސްލާމިކްގެ އިންޓެރިމް އިންޗާރޖް ގެ މަގާމުގައެވެ.\nމި މަގާމަށް ކަލާމް އައްޔަންކުރެއްވުމާ ގުޅޭ ގޮތުން ވާހަކަދައްކަވަމުން ބީއެމްއެލްގެ ސީއީއޯ އަދި މެނޭޖިންގ ޑައިރެކްޓަރ ޓިމް ސޯޔަރ ވިދާޅުވީ ” ޑައިރެކްޓަރ އޮފް އިސްލާމިކް ބޭންކިންގެ ގޮތުގައި ކަލާމް ބޭންކުގެ އެގްޒެކްޓިވް ޓީމާ ގުޅިވަޑައިގެންނެވުމުން މަރުހަބާ ދަންނަވަން. ޝަރުޢީ ހަމަތަކަށް ފުރިހަމައަށް ފެތޭ ގޮތަށް އިސްލާމިކް ބޭންކިންގެ ޚިދުމަތް އިތުރަށް ފުޅާކުރާއިރު، އިސްލާމިކް ބޭންކިންގ އާ ގުޅޭ ގޮތުން ކަލާމަށް ލިބިލައްވާފައިވާ ތަޖުރިބާގެ އަލީގައި ކަސްޓަމަރުން ބޭނުންވާފަދަ ރަނގަޅު ބަދަލުތަކެއް ގެނެސްދެއްވާނެކަމާމެދު އަޅުގަނޑަށް ފުރިހަމަ އިތުރުބާރު އެބައޮތް. މި އައު މަގާމާއި ކުރިމަތިލާއިރު ކަލާމް އަށް ކާމިޔާބަށް އެދެން.”\nބީއެމްއެލް އަކީ ރާއްޖޭގެ އެންމެ ބޮޑު ބޭންކުގެ އިތުރުން ރާއްޖޭގައި އެންމެ ގިނަ ވަޒީފާ ދެމުންދާ އެއް ކުންފުނިވެސްމެއެވެ. ބޭންކުގެ %99 މުވައްޒަފުންނަކީ ފަހްރުވެރި ދިވެހިންނެވެ. ބޭންކުން ދަނީ ވަޒީފާ ދިނުމާއި ތަމްރީނުކުރުމާއި އަދި މުވައްޒަފުންގެ އަގުވަޒަންކުރުމުގެ ގޮތުން އެންމެ ކުރިއަރާފައިވާ ސިޔާސަތުތައް އެކުލަވާލައި އަމަލުކުރަމުންނެވެ.\nތިން ޤައުމަކަށް ދަތުރެއް ލިބޭ ޚާއްޞަ ޕްރޮމޯޝަނެއް ބީއެމްއެލް އިން ފަށައިފި\nބީއެމްއެލް ވައު ކިޑްސް ރަން ގައި ބައިވެރިވެއްޖައިންތަ؟\nޚާއްޞަ އެހީއަށް ބޭނުންވާ މީހުންގެ މަރުކަޒު ތަރައްގީ ކުރުމަށް ބީއެމްއެލްގެ ބޮޑު އެހީއެއް


Hospitalun Endheh Libeythoa Aadheys Kuri, Emme Fahun Maruvee Car Thereyga! - Vaguthu\nހޮސްޕިޓަލުން އެނދެއް ލިބޭތޯ އާދޭސް ކުރި، އެންމެ ފަހުން މަރުވީ ކާރު ތެރޭގައި!\nއިންޑިއާގެ ހާލަތު ގޯސްވެ ފަރުވާ ނުލިބި މަރުވާ މީހުން ވަނީ އިތުރުވެފައެވެ. އެގޮތުން މިދިޔަ ބުރާސްފަތި ދުވަހު ކޮވިޑަށް ފައްސިވެފައިވާ މީހަކަށް ފަރުވާ ނުލިބި ނޮއިޑާގެ ސަރުކާރު ހޮސްޕިޓަލެއްގެ ބޭރުގައި މަރުވެފައިވެއެވެ.\nއުމުރުން 35 ޖަގްރިތީ ގުޕްތާ ނޭވާލާން އުނދަގޫ ވުމުން ހޮސްޕިޓަލުން އެނދެއް ހޯދުމަށް އާދޭސް ކޮށްފައިވެއެވެ. ހޮސްޕިޓަލުގެ ޕާކިންގް ޒޯނުގައި ކާރު ބާއްވައިގެން ހުރެ ތިން ގަޑި އިރު ވަންދެން ފަރުވާ ހޯދުމަށް އެދިފައިވެއެވެ.\n"އަހަރެން އެތަނުގައި ހުއްޓާ ގުޕްތާގެ އެހީތެރިޔާ އެ ސަރަހައްދުގައި ދުވެ ދުވެފައި މީހުންގެ އެހީތެރިކަމަށް އެދުން. އެކަމަކު އެއްވެސް މީހަކު އެކަމަށް ސަމާލުކަމެއް ނުދިން. ދެން މީހާގެ ހަބަރު ހުސްވުމުން ނޭވާ ނުލާ ވާހަކަ ބުނަން އެހީތެރިޔާ ހޮސްޕިޓަލް ކައުންޓަރަށް ދިޔުމުން ސިއްހީ ހިދުމަތްތެރިޔަކު ނުކުމެ ގުޕްތާގެ ފުރާނަ ނެތް ވާހަކަ އިއުލާން ކުރި" މަންޒަރު ދުށް މީހަކު ކިޔައި ދިނެވެ.\nއުޓާހް ޕްރަދޭޝްގެ ޗީފް މިނިސްޓަރު މިދިޔަ ހަފްތާގައި ބުނީ އެތަނުގައި އޮކްސިޖެންގެ ދަތިކަމެއް ނެތް ކަމަށެވެ. ނަމަވެސް، އުޓާހް ޕްރަދޭޝްގެ ނޮއިޑާގައި ކޮވިޑަށް ފައްސިވެފައިވާ މީހުން ހޮސްޕިޓަލުން ނުވަތަ ފެސިލިޓީއަކުން އެނދެއް ނުލިބި މަގުމަތީގައި ތިބެ މަރުވެއެވެ. އެނދާއި އޮކްސިޖެން ނެތުމުން ބަލިމީހުންގެ އާއިލާތަކަށް ފަރުވާ ނުލިބުމުން ބަލި މީހާ ގޮވައިގެން އެނބުރި ގެޔަށް ދާން މަޖުބޫރުވެއެވެ.\nރިޕޯޓުތައް ބުނާގޮތުން ނޮއިޑާގައި 2,568 އެނދު އެބަހުއްޓެވެ. އެއީ އައިސީޔޫ އާއި އޮކްސިޖެން އެނދުތައް ލައިގެންނެވެ. ނަމަވެސް، ހުރިހާ އެނދެއް ވެސް ވަނީ ފުރިފައެވެ.\nނޮއިޑާގައި މިހާރު ކޮވިޑަށް ފައްސި ވެފައި 8,200 މީހުން ތިބިއިރު 212 މީހުން ކޮވިޑުގައި މަރުވެފައިވާކަމަށް އެތަނުގެ ރަސްމީ ލިޔުންތަކުން ދައްކައެވެ.\nމެއި 3, 2021 18:58\nމޯދީމީ ކީތްކުރާ މީހެތްތަ ނިކަން ޖައިނާމީހުންހެން ތިންހަތަރު ހޮސްޕިޓަލް އަޅާބަލަ އެހެންގައުމުތަކައް ބޮޑެތި އެހީ ދިނުމައްވުރެން އަމިއްލަ ފަސްގަޑުގައި ހުރި މިކަހަލަ ކަންކަން ރަނގަޅު ކޮއްބަލަ


އިހަވަންދޫން6ބިދޭސީއަކާއި ދިވެއްސަކު ޕޮޒިޓިވް ވެއްޖެ | Sandhaanu\nއިހަވަންދޫން6ބިދޭސީއަކާއި ދިވެއްސަކު ޕޮޒިޓިވް ވެއްޖެ\nހއ.. އިހަވަންދޫން6ބިދޭސީއަކާއި ދިވެއްސަކު ކޯވިޑް 19 ޕޮޒިޓިވް ވެއްޖެއެވެ\nއެމީހުން ޕޮޒިޓިވް ވެފައި ވަނީ ކަރަންޓީން 14 ދުވަސް ހަމަކޮށް ނެގި ސާމްޕަލުން ކަމަށް އިހަވަންދޫ ހެލްތު ސެންޓަރުގެ ސީނިއާ އެޑްމިނިސްޓްރޭޓާ، ހެލްތު ސާވިސް، މުހައްމަދު އަކްރަމް ވިދާޅުވެއްޖެއެވެ.\nއެ ހުރިހާ އެންމެންގެ ހާލުވެސް ރަނގަޅު ކަމަށާއި އެއްވެސް ކޭސްއަކީ ހައި ރިސްކް ކޭސްއަކަށް ނުވާއިރު އެ ހުރިހާ އެންމެނަކީ އެސިމްޕްޓޮމެޓިކް ކޭސްތަކެއް ކަމަށް އޭނާ ވިދާޅުވިއެވެ.\nއެ މީހުން މާލެއިން އިހަވަންދޫއަށް ގެންގޮސްފައިވަނީ އެރަށު ސްކޫލުގައި ކުރިއަށްދާ އިމާރާތެއްގެ މަސައްކަތް ކުރުމަށް ކަމަށާއި އެމީހުން ހޯމް ކަރަންޓީނު ގައި ކަމަށްވެސް އަކްރަމް ވިދާޅުވިއެވެ.އަދި އެ މީހުންގެ ކޮންޓެކްޓް ޓްރޭސިންގެ މަސައްކަތް ނިމިފައިވާ ކަމަށާއި އެއްވެސް މީހެއް އިތުރު މީހަކާ ކޮންޓެކްޓެއް ނުވާ ކަމަށް އަކްރަމް ވިދާޅުވިއެވެ.\nމީގެ ކުރިން އިހަވަންދޫ އިން ވަނީ3މީހަކު ޕޮޒިޓިވް ވެފައެވެ. ނަމަވެސް މިހާރުއެ އެންމެންވެސް ވަނީ ބަލިން ރަނގަޅު ވެފައެވެ.\nމިވަގުތު އެކްޓިވް ކޭސްގެ ގޮތުގައި 28 ރަށަކާއި 25 ރިސޯޓެއް ވާއިރު، ރިސޯޓުތަކުން ހިމެނެނީ 13 ޓޫރިސްޓަކާއި 42 ސްޓާފުންނެވެ.\nރާއްޖޭގައި މިވަގުތު އެކްޓިވް ކޭސް ފެނިފައިވާ ރަށްރަށުގެ ތެރޭގައި ހިމެނެނީ ހއ. ދިއްދޫ، ހއ. ކެލާ، ށ. އަތޮޅުން މިލަންދޫ ފީވަށް، ނ. އަތޮޅުން މަނަދޫއާއި މިލަދޫއާއި ކުޑަފަރިއާއި މާޅެންދޫ، ރ. އަތޮޅުން ރަސްމާދުއާއި ދުވާފަރާއި އިނގުރައިދޫ، ބ. އަތޮޅުން ހިތާދޫއާއި ތުޅާދޫއާއި އޭދަފުށި، ޅ. އަތޮޅުން ނައިފަރާއި ކުރެންދޫއާއި ކ. އަތޮޅުން ހިންމަފުށި، އއ އަތޮޅުން މަތިވެރި، ފ. އަތޮޅުން ބިލެއްދޫ، ދ. އަތޮޅުން ކުޑަހުވަދޫއާއި މީދޫ، ލ. ފޮނަދޫ އާއި ގަން، ގދ. އަތޮޅުން ފަރެސްމާތޮޑާއާއި ހޯޑެއްދޫއާއި ތިނަދޫ، ސ. އަތޮޅުން ގަމެވެ.


Modi Aa Dhekolhah Modi Aa Vahtharu Meeheh - Vaguthu\nމޯދީއާ ދެކޮޅަށް މޯދީއާ ވައްތަރު މީހެއް\n2 މަސް ކުރިން ( އޭޕްރީލް 14, 2019 )\nމިހާރު އިންޑިޔާގައި ކުރިޔަށްދާ އާއްމު އިންތިޚާބުގައި އެޤައުމުގެ ބޮޑު ވަޒީރު ނަރެންދެރަ މޯދީ އާ ދެކޮޅަށް، އޭނާ އާ ވައްތަރު މީހެއް ވާދަ ކުރަން ނިންމައިފިއެވެ.\nއުމުރުން 51 އަހަރުގެ އަބިނާންދް ޕަކަތް ބުނެފައިވަނީ މިހާރު ކުރިޔަށްދާ އާއްމު އިންތިޚާބުގައި އިންޑިޔާގެ އުއްދަތަރަ ޕްރަދޭޝްގެ ވަރަނަސި ގެ ގޮޑިއަށް އޭނާ ވާދަ ކުރުމަށް ނިންމާފައިވާ ކަމަށެވެ. މޯދީވެސް ވާދަ ކުރަން ނިންމާފައިވަނީ އެ ގޮޑި އަށެވެ. 2013 ވަނަ އަހަރު އޮތް އިންތިޚާބުގައިވެސް މޯދީ ވާދަ ކުރައްވާފައިވަނީ އެ ގޮޑި އަށެވެ.\nމީގެ ކުރިން މޯދީގެ އިންތިޚާބު ކުރުމަށް ގަދައަށް މަސައްކަތްކޮށްފައިވާ އަބިނާންދް ބުނެފައިވަނީ، އޭނާ މިކަންކޮށްފައިވަނި ކެތް ނުކުރެވެގެން ކަމަށާއި މޯދީވަނީ ރައްޔިތުންނަށް ވީ ވަޢުދުތަކަށް ފެއިލްވެފައި ކަަމަށެވެ.\n"މީހުން އައިސް އެމީހުންގެ ޝަކުވާތަށް އަހަރެން ގާތު އެބަކުރޭ މޯދީ ކަމަށް ހީކޮށް. ވަރަށް ގިނަ ޝަކުވާ ރައްޔިތުންގެ އެބަހުރި. ރައްޔިތުންގެ ކަންކަން އަޑު އެހުމަށް މޯދީވަނީ ފެއިލް ވެފައި. މޯދީ ކަމަށް ހީކޮށް ގިނަ ބަޔަކު އަހަންނަށް އެބަހުރި ހަމަލާވެސް ދީފައި." އަބިނާންދް ބުންޏެވެ.\nއިންޑިޔާގައި މިހާރު ކުރިޔަށްދާ އާއްމު އިންތިޚާބަކީ ދުނިޔޭގައި މިހާތަނަށް ބާއްވާ އެންމެ ބޮޑު އިންތިޚާބެވެ. މި އިންތިޚާބުގައި ރިކޯޑް އަދަދަކަށް މީހުން ވޯޓް ލާނެ ކަމަށް ލަފާކުރެވެއެވެ.\nގޭން ތަކެއް ޕްރަމޯޓް ކުރަން ވީޑިއޯ ހެދި ޓިކްޓޮކްގެ ތަރިއަކު ހައްޔަރުކޮށްފި\nއިންޑިއާ ފެނަށް ޖެހުން: ބޮޑު ފެންކޯރުތަަށް ހިނދެން ފަށައިފި\nއެއާ އިންޑިއާގެ މެނޭޖަރެއް އެއާޕޯޓަކުން ވައްކަން ކޮށްފި


Anbimeehaa Geyah Dhiyairu Mulhi Sitting Room Othee Footboalha Dhandakah Hadhaafai - Vaguthu\nއަނބިމީހާ ގެއަށް ދިޔައިރު މުޅި ސިޓިން ރޫމު އޮތީ ފުޓުބޯޅަ ދަނޑަކަށް ހަދާފައި\nވޯލްޑް ކަޕުގެ ފޯރި، ދުނިޔޭގެ ހުރިހާ ބިތެއްގައި މިވަނީ ހިއްޕާލާފައެވެ. މުބާރާތުގެ އަޑުން، މުޅި ދުނިޔެވަނީ ގުގުމާލާފައެވެ. އެކަމުގެ ސަބަބުން، އާއްމު ދިރިއުޅުމާއި، ދުވަހީ ކަންކަމަށްވެސް ދަނީ އަސަރުކުރަމުންނެވެ.\nއޮފީހުގައި ބުރަ މަސައްކަތްތަކެއް ކޮށްފައި ގެއަށް އައިއިރު، މި އަންހެން މީހާއަށް ލިބުނީ ބޮޑު ސަޕްރައިޒް އެކެވެ. ސަޕްރައިޒް އަކަށްވުރެ ބޮޑަށް އެކަންވީ ޝޮކަކަށެވެ. އެކަންވެސް ގުޅި ލާމެހެނީ ވޯލްޑް ކަޕާއެވެ.\nގެއަށް އައިއިރު، ފިރިމީހާވަނީ ގޭގެ ސިޓިންގ ރޫމު އެއްކޮށް ފުޓުބޯޅަ ދަނޑަކަށް ބަދަލުކޮށްލާފައެވެ. އެތަނުގައި ކުރިން ހުރި ހުރިހާ އަގުބޮޑު ފަރުނީޗަރުތައް ވަނީ، އެހެން ކޮޓަރިއަކަށް ލައިފައެވެ. އޭގެ ބަދަލުގައި، ޚަރަދުތަކެއް ކޮށްގެން، ޓާފު ވިނަގަނޑަކާއި ގޯލުތަކެއް ގަނެ، މުޅި ތަންވަނީ ދަނޑަކަށް ބަދަލުކޮށްފައެވެ. އަދި، ވޯލްޑް ކަޕާ ގުޅޭގޮތުން ފާރުތައް ޑެކަރޭޓުކޮށްލާ، އިންގްލެންޑް އާއު ރަޝިޔާގެ ދިދައިން، ތަންވަނީ ޖަރީކޮށްފައެވެ.\nކްރިސީ ފްލާވަރ ނަމަކަށް ކިޔާ މި އަންހެން މީހާ ބުނެފައިވާ ގޮތުގައި، މިފަދަ ކަމެއް ކުރަން އުޅޭކަން އޭނާއަށް އެއްގޮތަކަށްވެސް ނޭނގެއެވެ. އަދި، ކުރިން، ސަޕްރައިޒް ދިނުމުގައި އޭނާގެ ފިރިމީހާއަކީ ވަރަށް މޮޔަ މީހެއްކަމަށާއި، އެކަމަކު މިކަން ވަރަށް ރަނގަޅަށް ކޮށްފައިވާކަމަށް ބުނެފައިވެއެވެ.\nމިކަން ސަޕްރައިޒް އަކަށްވުރެ ބޮޑަށް ޝޮކަކަށްވިޔަސް، ފިރިމީހާއާއެކު، މޮ ދަނޑުގައި ވޯލްޑް ކަޕް ބެލުމުގައި ވަގުތު ހޭދަކުރާނެކަމަށް ކްރިސީ ބުނެފައިވެއެވެ.\nޖޫން 23, 2018 15:10\nޖޫން 23, 2018 22:57\nތިދަނޑުގައި ދެމީހުން އެހެން އެއްޗެއް ކުޅޭ..


ބޭނުންވާ ވަޒީފާ ހޯދުމާއި، ބައިވެރިއެއް ހޯދުމުގައި އެގޮތް ކަންތައްތަކެއް ހުންނަކަމަށް ޤަބޫލު ކުރެވޭތަ؟ | | Sangu News\nބޭނުންވާ ވަޒީފާ ހޯދުމާއި، ބައިވެރިއެއް ހޯދުމުގައި އެގޮތް ކަންތައްތަކެއް ހުންނަކަމަށް ޤަބޫލު ކުރެވޭތަ؟\n6 ސެޕްޓެމްބަރ 2019 - 11:52\n(ވަޒީފާއެއް ހޯދުމާއި ބައިވެރިއެއް ހޯދުމުގައި އެއްގޮތް ކަންކަން)ފޮޓޯ..ސޯޝަލް މީޑިއާ\nކޮންމެ މީހަކު ވެސް ހަޔާތުގެ ބައިވެރިއަކު ހޯދުމުގައި ބަލާނެ ބައިވަރުކަންކަން ހުރެއެވެ.\nއެގޮތުން އެމީހާއަކީ ތިމާގެ މިޒާޖާއި ގުޅޭ މީހެއްތޯ ބެލުމާއި، ތިމާ ގަޔާވާ ސިފަތައް އެމީހެއްގައިގައި ހުރިތޯ ބެލުމުން އެމީހާގެ ވާހަކަ ދެއްކުމުގެ ވައްޓަފާޅި އާއި ސިފަ އަށް ދާން ދެން ބައިވެރިޔަކު ހޯދާއިރު ބަލައެެވެ.\nއަދި ހަމައެހެންމެ އެމީހާގެ ތަނަވަސްކަމާއި، އެމީހާގެ އުޅުމަށް ބެލުމަށް ފަހު ނޫނީ ހަޔާތުގެ ބައިވެރިޔަކު ނުނިންމާނެ ކަން ގައިމެވެ.\nހަމައެގޮތަށް ބޭނުންވާ ވަޒީފާ ހޯދުމުގައި ވެސް ބަލާކަންތައްތަކެއް އެބަހުރެއެވެ.\nތަނުގެ ވެރިމީހާ އާއި، ތަނުގެ މުވައްޒަފުންނާއި މަސައްކަތުގެ މާހައުލާއި، މަސައްކަތުގެ ވަގުތާއި، މަސައްކަތުގެ އުޖޫރައިގެ އިތުރުން ވެސް ބަލާ ކަންކަން ހުރެއެވެ.\nކޮންމެ އަކަސް އަޅުގަނޑުގެ ސަމާލުކަން ދަމައިގަތީ މި އިހަކަށް ދުވަހު މީސްމީޑއާއިން ފެނުނު ލިޔުމަކުންނެވެ. އެ ލިޔުމުގައި ބައިވެރިއެއް ހޯދުމާއި ވަޒީފާއެއް ހޯދުމުގައި ހުރި އެއްގޮތް ބައިވަރުކަންކަން ކިޔާދީފައިވެއެވެ. އޭގެ ތެރެއިން ބައެއް ކަންކަމަށް ބަލާލާނަމެވެ.\nފޮޓޯ.. ސޯޝަލް މީޑިއާ\n1 "ހަނީމޫން" ދުވަސްކޮޅު\nކޮންމެ ގުޅުމެއްގައި ވެސް އާކޮޅު ފެންނާނީ މުޅިން ފުރިހަމަކަމެވެ.\nރުހުމުގެ ލޮލަކަށް އައިބެއް ނުފެންނާއޭ ބުނާތީ އަޑުއަހަމުހެއްޔެވެ. އެއީ ހަމަ ތެދެކެވެ.\nހަޔާތުގެ ބައިވެރިޔާ އަލަށް ދިމާވެ، ލޯބީގެ ގޮތުން ގުޅުމާއި ހަމައަށް ވެސް އެ މީހެއްގެ އުނި އެއްވެސް ސިފައެއް ފެންނަ ހެނެއް ހިއެއް ނުވާނެއެވެ.\nއެއީ މުޅިން ވެސް ފޮނި ދުވަސްތަކެވެ. އެދުވަސް ކޮޅު ތިމާ ހިތްނޭދޭ ކަމެއް ފެނުނަސް އެކަން "ނަޒަރް އަންދާޒް" ކުރެވެނީއެެވެ.\nއެކަކު އަނެކަކަށް މެސެޖް ކުރުމާއި، ގަޑި ދެގަޑި އިރު ފޯނުން ވާހަކަ ނުދައްކަންޏާ "ލޯބި" ނުވަނީއެވެ. އަދި ކިތަންމެ ގިނަ އިރަކު އެކުގައި އުޅުނަސް ފޫހިވާ ގޮތެއްވެސް ނުވެއެވެ. އެއީ މާބޮޑު ކަމަކަށް ނުވަނީއެވެ. ބޭނުންވާ ވަޒީފާ އަށް އަލަށް ނުކުންނަ ދުވަސްކޮޅު ވެސް ވަނީ ހަމަ މިކަހަލަ ގޮތެކެވެ.\n( މަސައްކަތުގައި ފުރަތަމަ ދުވަސްވަރު މަސައްކަތް ކުރަނީ ވަރަށް ޝައުގުވެރިކަމާއި އެކު)ފޮޓޯ.. ސޯޝަލް މީޑިއާ\nވަޒީފާ އަށް ދާހިތުން މުނާޖާ ކޮނޑު އަޅައިގެން ތެދުވެ، ގަޑީގެ އެތައް ކުރިން އޮފީހަށް ދެއެވެ. ވާނީވެސް އެހެންތާއެވެ. މި ދުވަސް ކޮޅު އެއްވެސް ކަމެއް ގޯސްކޮށް ދާކަށް ބޭނުމެއް ނުވާނެތާއެވެ.\n"ފަރސްޓް އިމްޕްރެޝަން" ގޯސް ކުރަން ބޭނުން ނުވާތީ ހިތް ނޭދުނަސް އޮފީހުގައި ކުރަން ޖެހޭ ކަމެއް ވިއްޔާ މާބޮޑު ޝަކުވާ އެއް ނެތި ކުރަމުން ދެއެވެ.\nއަދި އޮފީހުގެ ޑިއުޓީ ނިމުމަށް ފަހު މަސައްކަތް ކުރުމާއި، އިތުރު ގަޑީގައި ޝަކުވާއެއް ނެތި މަަސައްކަތް ކުރުމަކީ މާ ބޮޑު ދަތިކަމަކަށް ނުވެއެވެ.\nއެދުވަސް ކޮޅު، ވަޒީފާ ދޭ މީޙާގެ ވެސް މާ ބޮޑު ޝަކުވާއެއް އެ މުވައްޒަފާއި މެދު ނޮއޮންނާނެތާއެވެ.\nއެހެންވީމާއި މިގުޅުން ވެސް އެހާ ފޮނިވެފައި ހިތްގައިމެވެ. މައްސަލަ ޖެހެން މިފަށަނީ އޮފީހުގައި ވިޔަސް އަދި ބައިވެރިޔެއް ވިޔަސް އާކަން ކެނޑޭ ހިސާބުންނެވެ. އެންމެ ފުރަތަމަ ޖެހެން ފަށާއެއް މައްސަލަ އަކީ އެކަކު އަނެކަކަށް ތައުރީފް ކުރުން މަދުވެ ތިމާގެ ބޭނުންތެރިކަން އިހުސާސްކުރެވޭވަރު ކުޑަވުމެވެ.\n(ކުރާ މަސައްކަތުގެ އަގު ވަޒަންކުރުން މުހިންމު) ފޮޓޯ.. ސޯޝަލް މީޑިއާ\n2. ކުރާ ކަންކަން ބަލައިނުގަތުން ( ގްރާންޓެޑްކޮށް ގެނުން)\nލޯބީގެ ގޮތުން މީހަކާ ގުޅޭ އިރު ފުރަތަމަ ކޮޅު، ކުދި ކުދި ތައުރީފް ކުރުމަކީ އާދައެކެވެ. ރީތި ވާހަކަ އާއި، އެމީހެއްގެ ރަނގަޅު ވާހަކަ އާއި ފުރިހަމަ ވާހަކަ ކިޔާދީދީ ފޫހި ނުވާކަހަލައެވެ.\nވަޒީފާގައި ވެސް ވަނީ ހަމަ މިހެންނެވެ. އާ ކޮޅު ކުރާ ކޮންމެ ރަނގަޅު ކަމަކަށް ތައުރީފް ލިބެއެވެ. ނުރަނގަޅުކޮށް ކުރާ ކަންކަމަށް އިރުޝާދު ލިބެއެވެ.\nމައްސަލަ ޖެހެން މިފަށާ ހިސާބަކީ "މިހާރު ކިހާ ދުވަހެއް ވެއްޖެޔޭ، އެނގެން ވެއްޖެ ނޫންހޭ" ބުނުން އާންމު ވާން ފަށާ ހިސާބެވެ.\nއެހާހިސާބުން ތިމާގެ ބައިވެރިޔާ ތިމާ އަށް ކޮށްދޭ ކަންކަމަކީ އެއީ އޭނާގެ ވާޖިބު ކަމުގައި ދެކެއެވެ. ވަޒީފާގައި ނަމަ އެއީ އެ މުވައްޒަފުގެ ޒިންމާ ކަމަށް ދެކެއެވެ.\nހަމައެހެންމެ މުވައްޒަފަށް ވެސް ތަނަށް ކުރާ ގަދަރު ކުޑަ ކުރެވެނީއެވެ. ތިމާގެ ކަންކަމުގައި އޮފީހުން ލުއި ދޭ ދިނުން ބަަލައި ނުގަންނަނީއެވެ.\nމާ ބޮޑަށް "ވަރިހަމަ" ވަނީއެވެ. އިންސާނީ ތޮބީއަތަކީ "ފެންކައްކާ ބޮލީގެ އިއްޒަތް" ބަލައިގަންނަން ބޭނުން ނުވުމެވެ.\nކަމަކު ޖެހުނީމަ އެކަނި ފެންނަ މީހަކަށް ވާކަށް އެކަކުވެސް ބޭނުމެއް ނުވާނެއެވެ. މަސައްކަތުގެ މާހައުލުގައި އާއި ޒަވާޖީ ހަޔާތުގައި ވެސް ތިމާގެ މުހިންމުކަން އިހުސާސްވުމަކީ ވަރަށް މުހިންމުކަމެކެވެ.\nހަމައެހެންމެ އަނެކާގެ އަގު ވަޒަން ކުރުމަކީ އެއާއި އެއްވަރަކަށް މުހިންމުކަމެކެވެ. އަގުވަޒަން ނުކުރެވި، ޝަކުވާ ގިނަ ވީމަ، ދެން ޖެހެނީ ކޫސަނި މައްސަލަަކެވެ. އެއްވެސް މީހަކީ އަބަދު ޝަކުވާ އަޑުއަހަން ބޭނުންވާނެ މީހެއް ނޫނެވެ. ނަތީޖާ އަކަށް ވަނީ މީހާ މާޔޫސްވެ، ދެރަވާގޮތް ވުމެވެ.\n( ޝަކުވާ ކުރާނަމަ އަވަހަށް ފޫހިވާނެ)ފޮޓޯ..ސޯޝަލް މީޑިއާ\nޝަކުވާ ކުރުމޭ މިބުނަނީ ދެ ބައިވެރިން ވެސް އެކަކު އަނެކަކާއި މެދު ހުންނަ ހިތްހަމަ ނުޖެހޭ ކަންކަމުގެ ވާހަކަ ދައްކަން ފަށާ ހިސާބުން ފެށިގެން ބޮޑެތި މައްސަލަ ތަކާއި ހަމައަށް ޖެހޭ ހުރިހާ ކަމެއްގެ ވާހަކައެވެ.\nޝަކުވާއެއް ނޫނީ ހިތްހަމަ ނުޖެހުމެއް ފާޅުކުރުމުގެ ބޭނުމަކީ އެކަމަށް ހައްލެއް ގެނައުމެވެ. އެކަމަކު ގިނަ ފަހަރު ބައިވެރިޔާ ވިޔަސް އަދި އޮފީހުގައި ވިޔަސް ޝަކުވާ ކުރުމުން އެއަށް ދެނީ ރައްދެވެ.\nބައިވެރިޔާގެ މިވެނިކަމެއް ރަނގަޅުކޮށްލަން އެދުމުން ޖަވާބުގައި ބުނަނީ، "ތީ ވަކި މާ ރަނގަޅު މީހެއް ހެއްޔޭ؟" މިހެންނެވެ. ނޫނީ އޭގެ ބަދަލުގައި ދެން ހުރި މީހާގެ މައްސަލަ އެއް ނަގައިގެން ދިފާއު ވެވޭތޯ ބަލައެވެ.\nއޮފީހުގައި މުވައްޒަފްގެ މަސައްކަތުގެ ފެންވަރު ދަށް ވެގެން އެވާހަކަ ބުނުމުން، މުވައްޒަފް ދައްކަނީ އޮފީހުން ނުކޮށްދޭ ކަންކަމުގެ ވާހަކައެވެ.\nޝަކުވާތައް ގިނަވެ ފުނި ޖެހޭ ވަރަކަށް، ބައިވެރިޔާ ނޫނީ، އޮފީސް ނުވަތަ މުވައްޒަފް އާއި މެދު ހިތް ނުތަނަވަސް ވާގޮތް މެދުވެރިވެއެވެ.\n(އަމިއްލަ ނަފްސަށް ކޮންމެ މީހަކު ވެސް ވަގުތު ބޭނުންވާނެ) ފޮޓޯ.. ސޯޝަލް މީޑިއާ\n4.އަމިއްލަ ނަފްސަށް ވަގުތު ބޭނުންވާނެ ކަން ގަބޫލު ނުކުރުން\nކޮންމެ ގުޅުމަކީ ވެސް އިންތަކަކާއި މިންތަކެއް އޮންނާނެ ކަމެކެވެ. އެއް އިންސާނަކާއި އެކު ހުރިހާ ވަގުތެއް ހޭދަކުރުމަކީ ކުޅަދާނަ ކަމެއް ނޫނެވެ.\nބައިވެރިޔާ ދެކެ ކިތަންމެ ލޯބި ވިޔަސް، ރަހުމަތްތެރިންނާއި އާއިލާ އަށް ވަގުތު ދޭން ބޭނުންވާނެއެވެ.\nމިނަށް ވުރެ ބޮޑަށް، ބައިވެރިޔާ ހިފަހައްޓާ، ޝައްކުކޮށް، ޝަކުވާ ކުރަން ވެއްޖެއްޔާ އެ ގުޅުމުން ލިބޭ ހިތްހަމަ ޖެހުމަށް ވުރެ، ލިބޭ ހާސްކަން ބޮޑުވާން ފަށާނެއެވެ.\nހަމަމިގޮތަށް ކިތަންމެ ކުރާ ހިތުން މަަސައްކަތް ކުރާ މުވައްޒަފަކަށް ވެސް އަމިއްލަ ނަފްސަށް ވަގުތު ބޭނުންވާނެއެވެ. އޭނާގެ އާއިލާ އާއި ރަހުމަތްތެރިންނަށް ވަގުތު ދޭން ޖެހޭނެއެވެ. މާއްދީ، ނަފްސާނީ އަދި ސިއްހީ ދުޅަހެޔޮކަން ވެސް އެހާމެ މުހިންމެވެ.\nކިތަންމެ ޝައުގުވެރިކަމާއި އެކު މަސައްކަތް ކުރި ނަމަވެސް، އެއް ތައްގަނޑަކަށް ކަންކަން ފެތެން ފެށުމުން މީހާގެ ނަފްސާނީ އަދި ސިއްހަތަށް ވެސް އެކަމުން އަސަރުކުރާނެއެވެ.\nަހަމައެހެންމެ އެހެން ކަންކަމަށް ވަގުތު ދިނުމަކީ ވަޒީފާ އަކީ ފަހު މަސައްކަތަށް ހެދުމެއް ނޫނެވެ. ވަޒީފާގައި އުޅޭ ނަމަ ތިމާގެ ޒިންމާ އަދާ ކުރުމުގެ ގޮތުން، ރައްޓެހިންނާއި އާއިލާ އާއި އެކު ނުދެވޭނެ ކިތަންމެ ފަހަރެއް އަންނާނެ އެވެ. ބައިވެރިޔާ އާއި އެކު ވަގުތު ހޭދަ ކުރާ އިރުވެސް، އޭނާ އަށް ދޭ ވަގުތަކީ އާއިލާ އާއި ރައްޓެހިންނާއި، މަސައްކަތަށް ދޭ ވަގުތު ނިންމާފަ ބާކީވާ ވަގުތު ކަމަށް ވާނަމަ އިތުރު މައްސަލަތައް ޖެހުން އެހާމެ ގާތެވެ.\nކުރިން މ ފާހަގަ ކުރި ހުރިހާ ކަމެއްވެސް ހައްލު ކުރުމަކީ މަޝްވަރާކުރުމެވެ.\nމީގެ މާނައަކީ "ޒުވާބު" ކުރުމެއް ނޫނެވެ.\nވަޒީފާގައި ވިޔަސް ނުވަތަ ބައިވެރިޔާއާއި ވާހަކަ ދެއްކުމުގައި ވެސް މަޝްވަރާ ކުރަނީ މޮޅުވާން ކަމަށް ޤަބޫލު ކުރެވޭނަމަ އެ ވާހަކަ އަކުން ކުރާނެ ފައިދާއެއް ނެތެވެ.\nއަނެކާގެ އިހުސާސްތަކާއި ހާލަތުގެ ވާހަކަ އަޑު އެހުމާއި، ތަހައްމަލް ކުރުމުގެ ކުޅަދާނަކަން ހުންނަވާނެއެވެ.\nއަޑުއެހުމުގެ ޤާބިލްކަން ހުންނަން ވާނެއެވެ. މި ދެ ހާލަތުގައި ވެސް އަޑު އަހަނީ ޖަވާބު ދޭން ކަމަށް ވާނަމަ އެ ވާހަކަ އަކުން ލިބޭނެ ރާހަތެެއް ނޮއޮންނާނެއެވެ.\nބައިވެރިޔާ އާއި ވިޔަސް، ވަޒީފާގެ މާހައުލުގައި ވެސް މައްސލަަ އެއް ދިމާވުމުން އަޑު އަހާ، އޮޅުން ފިލުވުން މުހިންމެވެ.\nއެކަކު އަނެކަަކަށް ގަދަރުކުރުން މުހިންމެވެ. ހިތްހަމަ ނުޖެހޭ ކަންކަން ހުންނާނެއެވެ.\nއެހެންނަމަވެސް އެކުގައި މަސައްކަތް ކޮށް ކުރިއަށް ދެވެނެ ގޮތެއް ހޯދޭނީ ދެފަރާތަށް އެއްބަސް ވެވޭ މަގަކުންކަން ހަނދާންކުރަން ޖެހެއެވެ.\n( ހުރިހާ ކަމެއް ބޭނުންވާ ގޮތަށް ނުވާނެ، ދޫ ދިނުން ވެސް މުހިއްމު) ފޮޓޯ.. ސޯޝަލް މީޑިއާ\n6. އިތުރު ގުޅުންތައް ދެމެހެއްޓުން\nނިންމާލުމުގެ ކުރިން އަދި މި ދެ ހާލަތުގައި އެއްގޮތް އިތުރު ކަމެއް ފާހަގަކޮށްލާނަމެވެ. ބައިވެރިޔަކު އިޚުތިޔާރު ކުރަނީ ތިމާ އަމިއްލައަށެވެ.\nއެހެންނަމަވެސް އެ ބައިވެރިޔާގެ އާއިލާ އެއީ "ޕެކޭޖް"އެކެެވެ. އެ މީހުންގެ މިޒާޖް ދަސްކޮށް އެކުގައި އުޅެން މަސައްކަތް ކުރުމަކީ ތިމާގެ ބައިވެެރިއާއަށްޓަކާ ކުރުން މުހިންމު ކަމެކެވެ.\nމިފަދައިން، ވަޒީފާ ޚިޔާރު ކުރުމުގެ ފުރުސަތު މުވައްޒަފަށް އޮންނާނެއެވެ. އެކުގައި އުޅޭ މަސައްކަތްތެރީން ޚިޔާރް ކުރުމުގެ ފުރުސަތެއް ނުލިބޭނެއެވެ.\nމީގެ ތެރޭގައި ތިމާ ގަޔާވާ މީހުންނާއި ނުރުހޭ މީހުންނާއި، ތިމާގެ ކެތްތެރިކަން ތަކުރާރުކޮށް އިމްތިހާނުކުރާނެ މީހުން ވެސް ތިބޭނެއެވެ.\nމި ދެ ހާލަތުގައި ވެސް އެންމެ މުހިންމު ކަމަކީ ތިމާގެ އިންފާރު ތިމާއަށް ވަކިކުރަން އެނގުމެވެ. އެއްވެސް މީހަކާއި ގުޅުން ބޭއްވުމަކީ އެއީ ތިމާގެ ނަފްސަށް ބުރައަކަށް ވާނަމަ އެ މީހަކާއި ދުރުވާށެވެ. އެއީ ތިމާ ކުށްވެރިވާ ކަމެއް ނޫނެވެ. އަދި ގޯސް ވާ ކަމެއްވެސް ނޫނެވެ.\nމި ކިޔާދިނީ ކުރު ގޮތަކަށް މި ދެ ގުޅުމުގައި ހުރި އެއްގޮތްކަންތައްތަކެވެ. ނިންމާލަމުން ފާހަގަކޮށްލަން ބޭނުންވާ އެއް ވާހަކައެއް އެބައޮތެވެ. އެކުގައި އުޅެން ބޭނުން ނަމަ، ނޫން ނަމަ މަސައްކަތް ކުރަން ބޭނުންނަމަ، ގުރުބާނީތަކެއް ވާން ޖެހޭނެއެވެ. ދޫދޭންޖެހޭ ކިތަންމެ ފަހަރެއް އަންނާނެއެވެ.\nއެހެންނަމަވެސް ތިމާގެ ކެތްތެރިކަމަކީ، ތިމާ އަށް އަނިޔާ ލިބޭ ކަމަކަށް ވާ ހިސާބުން އެއީ ބައިވެރިޔާ ކަމުގައި ވިޔަސް މަސައްކަތުގެ މާހައުލު ވިޔަސް އެންމެ ބުއްދިވެރީ އެކަމަކާއި ދުރަށް ދިއުމެވެ.


"Fukushima Radioactive fen nahthaalaa gothaa medhu kanboduvey"\n"ފުކުޝިމާ ރޭޑިއޯއެކްޓިވް ފެން ނައްތާލާ ގޮތާ މެދު ކަންބޮޑުވޭ"\nޖަޕާނުން ފުކުޝިމާ ރޭޑިއޯއެކްޓިވް ފެން ނައްތާލަން އުޅޭ ގޮތާ މެދު ޗައިނާ، ސައުތު ކޮރެއްާ އަދި ގްރީންޕީސްއިން ކަންބޮޑުވޭ\nޖަޕާނުން ފުކުޝިމާ ރޭޑިއޯއެކްޓިވް ފެން ނައްތާލުމުގައި ޒިންމާދާރު ވުމަށް ޗައިނާއިން ގޮވާލައިފި އެވެ. ޗައިނާއިން ބުނީ ރޭޑިއޯއެކްޓިވް ފެން ނައްތާލަން ކަނޑަށް އެޅުމަކީ ނުތަނަވަސްކަން ބޮޑު ކަމެއް ކަމަށެވެ.\nޗައިނާގެ ފޮރިން މިނިސްޓްރީއާ ހަވާލީ "ޕީޕަލްސް ޑެއިލީ" ނޫހުން ބުނީ ފުކުޝިމާ ރޭޑިއޯ އެކްޓިވް ފެން ނައްތާލުމުގައި ޖަޕާނުން އަމަލު ކުރަން ވިސްނާ ގޮތާ މެދު ޗައިނާއިން ކަންބޮޑުވާކަން ރަސްމީކޮށް އަންގާފައި ވާނެ ކަމަށެވެ.\nފުކުޝިމާ ނިއުކްލިއާ ޕަވާ ޕްލާންޓުން ލީކުވާ ރޭޑިއޯއެކްޓިވް ފެން މިހާރު ރައްކާ ކުރަނީ ތާންގީތަކެއްގަ އެވެ. ރޭޑިއޯއެކްޓިވް ފެން ނައްތާނުލެވި މިއަދާ ހަމައަށް ދިގުލާފައި ވަނީ ނައްތާލާނެ ރައްކާތެރި ގޮތެއް ނުފެނިގެނެެވެ. އަނެއްކޮޅުން ކަނޑަށް އެޅުމާ މެދު ތިމާވެށި ބަލަހައްޓާ މީހުންނާއި މަސްވެރިން ވަރަށް ބޮޑަށް ދެކޮޅެވެ.\nޗައިނާގެ އިތުރުން ސައުތު ކޮރެއާއިން ވެސް ވަނީ ރޭޑިއޯއެކްޓިވް ފެން ކަނޑަށް އެޅުމަކީ ކަންބޮޑުވާ ކަމެއް ކަމަށް ބުނެފަ އެވެ.\nރޭޑިއޯއެކްޓިވް ފެން ކަނޑަށް އެޅުން ހުއްޓުވުމަށްޓަކައި ގްރީންޕީސްއިން އަންނަނީ ޕެޓިޝަނެއްގައި ސޮއި ކުރަމުންނެވެ. މިހާތަނަށް 183،754 ވަނީ ސޮއިކޮށްފަ އެވެ.\nޖަޕާންގެ ބޮޑުވަޒީރު ޔޮޝިހިޑޭ ޝުގާ ވިދާޅުވީ ރޭޑިއޯއެކްޓިވް ފެން ދެން އިތުރަށް ބެހެއްޓެން ނެތް ކަމަށާއި ނައްތާލުމަށްޓަކައި ކޮންމެވެސް ގޮތެއް އިހުތިޔާރު ކުރައްވަން ޖެހިވަޑައިގެންފައިވާ ކަމަށެވެ. އަދި ވިދާޅުވީ ކަނޑަށް އެޅުމަކީ އެންމެ ރައްކާތެރި ގޮތް ކަމަށް ސައިންސްވެރިން ވިދާޅުވާ ކަމަށާއި އިންޓަނޭޝަނަލް އެޓޮމިކް އޭނާޖީ އޭޖެންސީން ވެސް ބުރަވަނީ ކަނޑަށް އެޅުމަށް ކަމަށެވެ.\nފުކުޝިމާ ރޭޑިއޯއެކްޓިވް ފެން މިހާރު ވެސް ހުރީ ވަރަށް ބޮޑަށް ދިޔާކޮށްފަ އެވެ. އެހެން ނަމަވެސް ނައްތާލާނެ ގޮތެއް ސައިންސްވެރިންނަށް އަދި އެނގިފައި ނެތް މާއްދާތަކެއް ތާންގީތަކުގައި ހުރި ފެނުގައި މިހާރު ވެސް އެބަ ހުއްޓެވެ.\nޖަޕާނުން ބުނަނީ ކަނޑަށް އެޅުމުގެ ކުރިން އަދި ވެސް ރޭޑިއޯއެކްޓިވްގެ ބާރުދަށް ކުރާނެ ކަމަށާއި އެކަމަކު ރޭޑިއޯއެކްޓިވްގެ އަސަރު މުޅިން ނައްތައި ނުލެވޭނެ ކަމަށެވެ. ޖަޕާނުގެ ވިސްނުން ހުރީ ފުކްޝިމާ ރޭޑިއޯއެކްޓްވް ފެން ކަނޑަށް އަޅާ ގޮތަށެވެ.\nޗައިނާ ނިއުކްލިއަ ޖަޕާން\nޗައިނާއާ ޖަޕާން މިލްކުވެރި ކަމަށް ދައުވާ ކުރަނީ


thakaathur – DhiSalafiyyah\nތަކާޘުރު ސޫރަތުގެ ތަފްސީރު 5\n﴿ثُمَّ لَتُسْأَلُنَّ يَوْمَئِذٍ عَنِ النَّعِيمِ﴾ މާނައީ: “ދެން އެދުވަހުން ހަމަކަށަވަރުން (ދުނިޔޭގައި ތިޔަބައިމީހުންނަށް ލިބުނު) ނިޢުމަތްތަކާމެދު ތިޔަބައިމީހުންނާ ސުވާލުކުރައްވާނެކަން ކަށަވަރެވެ.” އެބަހީ: އެމަތިވެރިވެގެންވާ މަޤާމުގައި އެހިނދުން ނިޢުމަތްތަކާމެދު ތިޔަބައިމީހުންނާ ސުވާލުވެވޭނެއެވެ. މިއާޔަތުގެ މުރާދާމެދު ޢިލްމުވެރިން ޚިލާފުވެފައިވެއެވެ. އެއީ ކާފިރުންނާ ސުވާލުވެވުންތޯ ނުވަތަ މުއުމިނުންނާ ކާފިރުންނާވެސް ސުވާލުވެވުންތޯއެވެ. ރަނގަޅު ގޮތަކީ: ދެބައިމީހުންނާވެސް އެދުވަހުން ނިޢުމަތްތަކާމެދު ސުވާލުވެވޭނެކަމެވެ. ނަމަވެސް ކާފިރުންނާ ސުވާލުކުރެވޭނީ އެބައިމީހުން ބަދުނާމުވެ ދެރަވާ ގޮތަށެވެ. އަދި މުއުމިނުންނާ ކުރެވޭނީ އެބައިމީހުންނަށް އެނިޢުމަތްތައް ހަނދުމަކޮށްދެވޭ ގޮތަށެވެ. މިއާޔަތުގައި…\n29/12/2016 ތަފްސީރު, ޤުރުއާނާއި އޭގެ ޢިލްމުތައްއައްޝައިޚް ޢިމްރާން މުޙައްމަދު ޢަލީކިޔުއްވީ: 1300\nތަކާޘުރު ސޫރަތުގެ ތަފްސީރު 4\nދެން އެއަށްފަހު ވަޙީކުރެއްވިއެވެ. لَتَرَوُنَّ الْجَحِيمَ ﴿٦﴾ ثُمَّ لَتَرَوُنَّهَا عَيْنَ الْيَقِينِ ﴿٧﴾ މާނައީ: ” ހަމަކަށަވަރުން، ތިޔަބައިމީހުން ނަރަކަ ދެކޭނެކަން ކަށަވަރެވެ.  ދެންހަމަ ޔަޤީންކަމުގެ ދުށުމުން، ތިޔަބައިމީހުން އެ ނަރަކަ ދެކޭނެކަން ކަށަވަރެވެ.  “ ﴿لَتَرَوُنَّ﴾ މިއީ މުޅިން އާ ޖުމުލައެކެވެ. އަދި މިއީ އިސްވެ ބަޔާންކުރެވުނު ﴿ لَوْ ﴾ ގެ ޖަވާބެއް ނޫނެވެ. އެހެންކަމުން ޤުރުއާންކިޔަވާ މީހާއާށް ވާޖިބުވެގެންވަނީ ﴿كَلَّا لَوْ تَعْلَمُونَ عِلْمَ الْيَقِينِ﴾ ކިޔުމަށްފަހު ވަޤުފުކުރުމެވެ. (އެބަހީ: ހުއްޓުމެވެ.) ނަމަވެސް…\n27/12/2016 ތަފްސީރު, ޤުރުއާނާއި އޭގެ ޢިލްމުތައްއައްޝައިޚް ޢިމްރާން މުޙައްމަދު ޢަލީކިޔުއްވީ: 1155\nތަކާޘުރު ސޫރަތުގެ ތަފްސީރު 3\nއެއަށްފަހު އެއިލާހު ވަޙީކުރެއްވިއެވެ. كَلَّا سَوْفَ تَعْلَمُونَ﴿٣﴾ ثُمَّ كَلَّا سَوْفَ تَعْلَمُونَ ﴿٤﴾ މާނައީ: ” ހަމަހިލާ އެހެންނަކުން ނުވާނެއެވެ. ނިކަންހުރެ ތިޔަބައިމީހުންނަށް އެނގޭނެތެވެ.  ދެންވެސް، ހަމަހިލާ އެހެންނަކުން ނުވާނެއެވެ. ނިކަންހުރެ ތިޔަބައިމީހުންނަށް އެނގޭނެތެވެ.  “ ﴿ كَلَّا ﴾ ގެ މާނައަކީ ބިރުގެންނެވުންކަމުގައިވެސް ބުނެވެއެވެ. އެބަހީ: ތިޔަބައިމީހުން އެފަދައިން ގިނަކުރުމަށް ބިރުވެތިވާށެވެ. އަދި އޭގެ މާނައަކީ: ޙައްޤުގޮތުގައިކަމުގައިވެސް ބުނެވެއެވެ. އަދި ﴿ سَوْفَ تَعْلَمُونَ ﴾ ގެ މާނައަކީ ތިޔަބައިމީހުން ކުޅަ ޢަމަލުތަކުގެ ނިމުން…\n26/12/2016 ތަފްސީރު, ޤުރުއާނާއި އޭގެ ޢިލްމުތައްއައްޝައިޚް ޢިމްރާން މުޙައްމަދު ޢަލީކިޔުއްވީ: 1528\nތަކާޘުރު ސޫރަތުގެ ތަފްސީރު 2\nދެން ﷲ ތަޢާލާ ވަޙީކުރައްވާފައިވެއެވެ. (حَتَّى زُرْتُمُ الْمَقَابِرَ ) މާނައީ: “ތިޔަބައިމީހުންގެ ކައްވަޅުތަކަށް ޒިޔާރަތްކޮށްފުމަށް ދާނދެނެވެ.” މީގެމުރާދަކީ މަރުވެއްޖައުމަށް ދާނދެނެވެ. ފަހެ އިންސާނާ މަރުވެއްޖައުމަށް ދާނދެން އިސްވެ ބަޔާންކުރެވުނު ކަންކަމާއިގެން އަވަދިނެތި އުޅެއެވެ. އަދި ކިއެއްހެއްޔެވެ. އިންސާނާގެ އުމުރުން ދުވަސްވީވަރަކަށް މުދަލާއި ދަރިންނާއި ޢިލްމު އިތުރުކުރުމުގައި އަވަދިނެތިވާލެއް ބޮޑެވެ. (މިކަންކަމާއި އިންސާނާގެ އުމުރާ ވަނީ ގުޅިފައެވެ. މީގެ މިސާލަކަށް ބަލާއިރު ނުވަދިހަ އަހަރުވެފައިހުރި މީހެއްގެ މަސައްކަތްތަކާއި އޭނާ މަސައްކަތް ކުރުމުގައި ދެމިހުންނަ ވަގުތާއި ފަނަރައަހަރުގެ މީހަކާއި…\n18/09/2015 ދީން, ޤުރުއާނާއި އޭގެ ޢިލްމުތައްއައްޝައިޚް ޢަބްދުﷲ މިފްޟާލްކިޔުއްވީ: 328\nތަކާޘުރު ސޫރަތުގެ ތަފްސީރު 1\nފަހެ އިންސާނުން އެކަކު އަނެކަކުގެ މައްޗަށް ރުފިޔާ ފައިސާ އާއި މުދަލާއި ދަރިންގިނަވުމުގެ މައްޗަށް ފަޚުރުވެރިވެއުޅެއެވެ…\n31/07/2015 ދީން, ޤުރުއާނާއި އޭގެ ޢިލްމުތައްއައްޝައިޚް ޢަބްދުﷲ މިފްޟާލްކިޔުއްވީ: 550\nޢިލްމު ހޯދުމަށްޓަކައި ބީރައްޓެހިވުން 3\nނަބިއްޔާ صلى الله عليه وسلم ގެ ޒަވާޖީ ޙަޔާތް 15\nޢިލްމު ހޯދުމަށްޓަކައި ބީރައްޓެހިވުން 2\nނަބިއްޔާ صلى الله عليه وسلم ގެ ޒަވާޖީ ޙަޔާތް 14\nނަބިއްޔާ صَلَّى اللَّهُ عَلَيْهِ وَسَلَّمَ ގެ ދަރިދަރިކަލުންނާއި ދަރިދަރިކަނބަލުން\nޢިލްމު ހޯދުމަށްޓަކައި ބީރައްޓެހިވުން 1\nނަބިއްޔާ صلى الله عليه وسلم ގެ ޒަވާޖީ ޙަޔާތް 13\nފަތުވާ: ޙައްޖުވުމަށްޓަކައި ފައިސާ އެއްކުރާމީހަކު އެފައިސާއިން ޒަކާތް ނެރުމުގެ ޙުކުމް\nފަތުވާ: ރަމަޟާންމަހު ކުރާ ފާފަތައް\nކިޔަވާ ކުދިންގެ އަދަބުތައް 2\nމަސްޖިދުލް އަޤްޞާއާއި ޤުއްބަތުއްޞަޚްރާގެ ތަފާތު\nއިސްލާމްދީނުގެ ކުރީގައި ޢަރަބީން\nރަސޫލުﷲ ޞައްލަﷲ ޢަލައިހި ވަސައްލަމް އުފަންވެވަޑައިގަތުމުގެ ކުރީގައި ފާރިސީންގެ ހާލަތު\nނަބިއްޔާ صلى الله عليه وسلم ގެ ޒަވާޖީ ޙަޔާތް 12\nمادة التوحيد ٥ ( ف2ޖަވާބުތައް )\nمادة التوحيد ٥ ( ف 1 ޖަވާބުތައް )\nمادة التوحيد ٥ ( ف2، د 12 –އެންމެ ފުރަތަމަ ފޮނުއްވުނު ރަސޫލާއި އެންމެ ފަހުން ފޮނުއްވުނު ރަސޫލު )\nمادة التوحيد ٥ ( ف2، د 10 –ނަބިއްޔާ މުޙައްމަދު صلى الله عليه وسلم ގެ ރިސާލަތުގެ ފުރިހަމަކަމާއި ޢާންމުކަން )\nކުޑަކުދިންގެ ވާހަކަ: ދެ ގަލުގެ މެސެޖް\nކުޑަކުދިންގެ ވާހަކަ: ގަލާއި ދޮންވެލި\nނަބިއްޔާ صلى الله عليه وسلم ގެ ޒަވާޖީ ޙަޔާތް 11


Ziyath ah hukum kuraa shareeaiy cancel\nއެމްއެމްޕީއާރްސީގެ ކުރީގެ އެމްޑީ ޒިޔަތު\nއެމްއެމްޕީއާރްސީގެ ކުރީގެ މެނޭޖިން ޑިރެކްޓަރު އަބްދުﷲ ޒިޔަތުގެ މައްޗަށް އުފުލާފައިވާ ދައުވާތަކަށް އެއްބަސްވެފައިވާތީ، ދައުލަތުން އެދުނު ގޮތަށް އޭނާގެ މައްޗަށް ހުކުމް ކުރަން މިއަދު ތާވަލުކުރި ޝަރީއަތް ކެންސަލްކޮށްފި އެވެ.\nޒިޔަތުގެ މައްޗަށް އުފުލި 32 ދައުވާ އަށް އެއްބަސްވުމުން 11 އަހަރުގެ ޖަލު ހުކުމެއް އޭނާގެ މައްޗަށް އިއްވައި ދިނުމަށް ދައުލަތުން ވަނީ އެދިފައެވެ. އޭނާ ވަނީ ދައުލަތާއެކު އަދަބު ލުއި ދިނުމުގެ އެއްބަސްވުމެއް ހަދައި ދައުލަތާއި ފުލުހުން ގުޅިގެން ހިންގާ ޖޮއިންޓް ތަހުގީގަށް އެއްބާރުލުންދޭންވެސް އެއްބަސްވެފަ އެވެ.\nމިމައްސަލައިގައި ހުކުމް އިއްވުމުގެ ޝަރީއަތް މިއަދު ހެނދުނު 10:30 ގައި ބޭއްވުމަށް ތާވަލުކުރި ނަމަވެސް ޝަރީއަތުގެ މަޖިލިސް ނުފެށި ގިނައިރުތަކެއް ހޭދަވުމަށްފަހު، ކްރިމިނަލް ކޯޓުން ވަނީ އެމައްސަލައިގެ ޝަރީއަތް ކެންސަލްވެފައިވާކަމަށް ބުނެފައި އެވެ. ނަމަވެސް، ކެންސަލްކުރި ސީދާ ސަބަބު ބުނެފައެއް ނުވެ އެވެ.\nނަމަވެސް، އެ ޝަރީއަތް މާދަމާއަށް ތާވަލުކުރެވޭނެކަމަށް ބުންޏެވެ.\nކްރިމިނަލް ކޯޓްގައި އެންމެ ފަހުން ކުރިއަށްދިޔަ ޝަރީއަތުގައި ޒިއަތުގެ މައްޗަށް އުފުލާފައިވާ 32 ދައުވާއަށްވެސް އޭނާ ވަނީ އެއްބަސްވެފައެވެ. އަދި އެ އެއްބަސްވުމަކީ އެއްވެސް މަޖުބޫރެއް ނެތިވާ އެއްބަސްވުމެއް ކަމަށް އޭނާ ވިދާޅުވިއެވެ. މައްސަލަ ބެއްލެއްވި ފަނޑިޔާރުވެސް ގެންދެވީ ކޮންމެ ދައުވާއެއް އިއްވެވުމަށްފަހު އެ ދައުވާއަށް ޒިއަތު އެއްބަސްވާ ކަމަށް ވިދާޅުވުމުން އެއްބަސް ވަނީ ނުފޫޒެއް އޮވެގެންތޯ ސުވާލު ކުރައްވަމުންނެވެ.\nކުރީގެ ނައިބު ރައީސް އަހުމަދު އަދީބު އަބްދުﷲ ޒިޔަތު ޕްރޮސެކިއުޓާ ޖެނެރަލްގެ އޮފީސް + ކްރިމިނަލް ކޯޓް އެމްއެމްޕީއާރުސީ އޮޑިޓު ރިޕޯޓް


Addu gai kaalhu merumuge masaikaiy maadhan fashanee\nއައްޑޫގައި މާދަމާ ކާޅު މަރަނީ\n23 އޮކްޓޯބަރ 2020 - 21:04:30\nއައްޑޫ ސިޓީގައި ކާޅުގެ ނުރައްކާ ދޮންދީނިތަކަށް ކުރިމަރިވެފައިވާތީ މި ހަފުތާގައި ކާޅުތައް މަރަން ފަށާނެ ކަމަށް އައްޑޫ މީދޫ ދާއިރާގެ މެމްބަރު ރޮޒައިނާ އާދަމް ވިދާޅުވެއްޖެ އެވެ.\nއައްޑޫ ސިޓީގައި ކާޅުގެ ނުރައްކާ ދޮންދީނިތަކަށް ކުރިމަރިވެފައިވާ ކަމަށް ބުނެ އެ ސިޓީ ކައުންސިލުން ކާޅު މެރުމުގެ ހުއްދައަކަށް އެންވަޔަރަމަންޓް މިނިސްޓްރީގައި އެދިފައިވާއިރު އެކަމުގައި އެ ސިޓީ ކައުންސިލަށް ފެންނަ ގޮތަކަށް އަމަލުކުރުމުގެ ހުއްދަ މިނިސްޓްރީން ވަނީ ދީފަ އެވެ.\nއެކަމާއި ގުޅިގެން ރޮޒައިނާ ކުރެއްވި ޓްވީޓެއްގައި ވިދާޅުވީ މާދަން ނުވަތަ އޭގެ އަނެއް ދުވަހު މީދޫގައި ކާޅު މެރުމުގެ މަސައްކަތް ފައްޓާނެ ކަމަށް އެމްއެންޑީއެފުން މައުލޫމާތުދީފައިވާ ކަމަށެވެ. އަދި ހުއްދަ ދެއްވާފައިވާތީ ޑިފެންސް މިނިސްޓަރު މާރިޔާ އަހުމަދު ދީދީއަށް ވެސް ޝުކުރު އަދާކުރައްވާފައިވެ އެވެ.\nރޮޒައިނާ ވަނީ އެދިވަޑައިގަންނަވަނީ ވީހާވެސް އަވަހަކަށް ކާޅުތަކުގެ ކިބައިން ދޮންދީނިތައް ސަލާމަތްވުންކަން ޓްވީޓުގައި ފާހަގަކުރައްވަ އެވެ.\nއައްޑޫގެ އަވަށްތަކަށް ބަޔަކު ކާޅުތަކެއް ދޫކުރުމުގެ ސަބަބުން އައްޑޫގެ އެކި އަވަށްތަކުގައި އެ ކާޅުތަކުގެ ނުރައްކާ ދޮންދީނިތަކަށް ކުރިމަތިވަމުންދާކަމުގެ ޝަކުވާ ކައުންސިލަށް ލިބިފައިވާ ކަމަށް މީގެ ކުރިން އެ ކައުންސިލުން ބުނެފައިވެ އެވެ. އަދި ދޮންދީނިތައް މަރާއި ޅަ ދޮންދީނިތަކާއެކު ކައި ހުސްކުރަމުންދާ ކަމުގެ މައުލޫމާތު ވެސް ލިބިފައިވާ ކަމަށާއި އެހެންކަމުން އައްޑޫ އިން ދޮންދީނި ނެތި ހިނގައިދާނެކަމުގެ ބިރުހީވެފައިވާތީ އައްޑޫގެ ތެރެއަށް ދޫކޮށްލާފައިވާ އެ ކާޅުތައް ނައްތާލުމުގެ ކަންކަން ކުރިއަށް ގެންދާނެ ގޮތުގެ ލަފައަކަށް ސިޓީ ކައުންސިލުން އެދުނެވެ.\nމިނިސްޓްރީން އައްޑޫ ސިޓީ ކައުންސިލަށް ފޮނުވި ސިޓީގައި ބުނެފައި ވަނީ ކާޅުގެ އުނދަގޫވާނަމަ، އެއީ ޕެސްޓެއްގެ ގޮތުގައި ބަލާއި އަޅަން ޖެހޭ ފިޔަވަޅުތައް އެޅިދާނެ ކަމަށެވެ. ދޮންދީންޏަކީ ރާއްޖޭގައި ހިމާޔަތްކޮށްފައިވާ ދޫންޏެކެވެ. އަދި ރާއްޖޭގައި ދޮންދީނި އުޅެނީ ވެސް ހަމައެކަނި އެ ސަރަހައްދުގަ އެވެ.\nޕާސްޕޯޓު ދޫކޮށްލި މައްސަލައިގަ އިސްތިއުނާފް ބަލާއި ނުގަތް\n"އިދިކޮޅު ލީޑަރަށް ގާނޫނީ ބާރު ދޭނަމަ، ޔާމީން މިނިވަންކުރޭ"\nވޭމަންޑޫގައި އާ އިންޖީނުގެއެއް އަޅަނީ\nއިދިކޮޅު ލީޑަރަށް ގާނޫނީ ހައިސިއްޔަތު ލިބޭގޮތް ހަދަނީ


Corruption haamakuraa meehunah gaanoonee rakkaathetikan dheynan: Ibu | Mihaaru\nކޮރަޕްޝަން ހާމަކުރާ މީހުންނަށް ގާނޫނީ ރައްކާތެރިކަން ދޭނަން: އިބޫ\n20 އޯގަސްޓް 2018 - 18:00\nކޮރަޕްޝަންގެ މައުލޫމާތު ހާމަކުރާ މީހުންނަށް އިދިކޮޅު ކޯލިޝަންގެ ސަރުކާރެއްގައި ގާނޫނީ ރައްކާތެރިކަން ދޭނެ ކަމަށް ރިޔާސީ ކެނޑިޑޭޓް އިބްރާހިމް މުހައްމަދު ސޯލިހް (އިބޫ) މިއަދު ވިދާޅުވެއްޖެ އެވެ.\nއިބޫގެ ކެމްޕެއިން އޮފީހުގައި ބޭއްވި ނޫސްވެރިންގެ ބައްދަލުވުމުގައި އިބޫ ވަނީ އެމްއެމްޕީއާރުސީގެ ކޮރަޕްޝަން ހާމަކުރުމުން ޖަލު ހުކުމެއް ތަންފީޒުކުރަން ޖެހުނު ބެންކް އޮފް މޯލްޑިވްސްގެ ކުރީގެ މުވައްޒަފެއް ކަމަށްވާ ގާސިމް އަބްދުލްކަރީމްގެ ނަން ފާހަގަކުރައްވައި އެފަދަ ފަރާތްތަކަށް ރައްކާތެރިކަން ގާނޫނީ ގޮތުން ދޭނެ ކަމަށް ވިދާޅުވެފަ އެވެ.\n"ކޮރަޕްޝަން ހާމަކުރާ ފަރާތްތަކަށް ރައްކާތެރިކަން ލިބިދޭ ގާނޫނު ވިސިލްބްލޯ ގާނޫނެއްގެ ގޮތުގައި ރައްޔިތުންގެ މަޖިލީހުން އިރާދަކުރެއްވިއްޔާ އަޅުގަނޑުމެން ފާސްކުރާނަން،" ކެނޑިޑޭޓްކަން ލިބުނު ފަހުން ފުރަތަމަ ބޭއްވި ނޫސްވެރިންގެ ބައްދަލުވުމުގައި އިބޫ ވިދާޅުވި އެވެ.\nމިއަދު ބޭއްވި ނޫސްވެރިންގެ ބައްދަލު ވުމުގައި އިބޫ ވާހަކަ ދައްކަވަނީ-- ފޮޓޯ؛ އަހުމަދު ނަޝާތު/މިހާރު\nއަންނަ މަހު 23 ގައި ބާއްވާ އިންތިހާބަށް ކެމްޕެއިން ކުރައްވާ އިބޫ އާއި ރަނިން މޭޓް ފައިސަލް ނަސީމް ރާއްޖޭގެ 100 ރަށަށް ވަޑައިގެންފައި ވާއިރު އެ ރަަށްތަކުގެ އާބާދީ 134،733 އަށް އަރަ އެވެ.\nއިބޫ ވިދާޅުވީ ރަށްރަށަށް ވަޑައިގަތުމުން އަސާސީ ބޭނުންތައް ރައްޔިތުންނަށް ނުލިބި ހުރިކަން ފާހަގަވާ ކަމަށެވެ. ދައުލަތަށް ލިބޭ އާމްދަނީން ރައްޔިތުންގެ އަސާސީ ބޭނުންތައް ފުއްދެން ޖެހޭނެ ކަމަށާއި އެކަން ކުރުމަށް ކޮރަޕްޝަން ހުއްޓުވާނެ ކަމަށް އިބޫ ވިދާޅުވި އެވެ.\n"ދައުލަތުގެ ހަރަދުތައް އޭގެ ހަމައަގުގައި ކުރެވޭނަމަ ރާއްޖޭގެ ކޮންމެ ރަށެއްގައި ނަރުދަމާ އެޅި ފެނުގެ ހިދުމަތް ލިބި، ބަނދަރުތައް ހުންނާނީ ހެދިފައި. ދައުލަތުގެ ކޮރަޕްޝަން މިވަނީ އިންތިހާއަށް ބޮޑުވެފައި. ދައުލަތް ޝާމިލްވެގެން ހިންގޭ ބޮޑެތި ކޮރަޕްޝަންތައް ހުއްޓުވުމުން އާމްދަނީ ވެސް އިތުރުވާނެ،" އިބޫ ވިދާޅުވި އެވެ.\nމިސަރުކާރަށް އަމާޒުކުރާ އެންމެ ބޮޑު ފާޑު ކިޔުމަކީ ހިޔާނާތުގެ މައްސަލަތައް ކަމަށްވާއިރު ކޮރަޕްޝަން ހުއްޓުވުމަކީ އިދިކޮޅު ކޯލިޝަންގެ ވެރިކަމެއްގެ އެންމެ މުހިންމު ސިޔާސަތު ކަމަށް އިބޫ ވިދާޅުވި އެވެ.\nރާއްޖޭގެ ސިޔާސީ މަސްރަހަށް އިޝާރާތް ކުރައްވައި އިބޫ ވިދާޅުވީ ވާދަވެރި ސިޔާސީ ހުރިހާ ލީޑަރުން ހައްޔަރުކޮށް ރާއްޖޭގެ ސިޔާސީ މަސްރަހު ވަނީ ގަޑުބަޑު ކޮށްފައިކަމަށެވެ. އަދި ޖަލު ހުކުމް އިއްވާފައިވާ ކުރީގެ ރައީސް މައުމޫން އަބްދުލްގައްޔޫމާއި އެމްޑީޕީގެ ރައީސް މުހައްމަދު ނަޝީދުގެ އިތުރުން ޖުމްހޫރީ ޕާޓީގެ ލީޑަރު ގާސިމް އިބްރާހިމާއި އަދާލަތު ޕާޓީގެ ރައީސް ޝެއިހް އިމްރާން އަބްދުﷲ މިނިވަން ކުރުމަށް ގޮވާލެއްވި އެވެ\nރައްޔިތުންގެ މަޖިލިސް އިދިކޮޅު ފަރާތްތައް ކޮރަޕްޝަން ރައީސް އިބްރާހިމް މުހައްމަދު ސޯލިހް\n18 ކޮމެންޓް, 64 ރިއެކްޝަންސް\nބްރޯ ސަލާމަތް ކުރާވާހަކަ މިބުނީ ނުސާދާކޮށް\nކަރަޕްޝަން ހިންގިކަން އެންގުމުން އަހަރެންގެ ވަޒީފާ އިން ވަކީވާން ޖެހުނީ. ތިގާނޫނު ގެ ދަށުން އަހަރެމެންނަށް ރައްކާތެރިކަން ލިބޭނެކަމަށް އުއްމީދުކުރަން.\nހަމަ އެކަނި ރައްކާތެރިކަން އެކަންޔެއްނޫން. ޙާމަ ކުރާ އަދަދެއްގެ ކޮންމެވެސް ޕަސަންޓެއްވެސް ލިބޭގޮތަށް ބާއްވަންވާނީ.\nމިހާރުވެސް ހިމާޔަތްދޭ. އެކަމަކު އެއީ ޖަލުން.\nމީ ވާނެ ކަމެއްނުން. މީހުން ވާވެއްދި ދާނެ އެކަމު ޤާސިމް ކަންތައް ކުރި ގޮތައް ކުރީމާ އެއް ގައުމަކުން ވެސްް ހިމާޔަތެއް ނުދޭނެ. ޗެކުކޮށްލައްވާ. ޢިބޫ ދޮގުހައްދަވީ ކީއްވެބާ\nތިބާ ނުވަތަ ތިބާގެ ބައިގެ މީހެއްގެ ކޮރަޕްޝަންގެ މައްސަލައެއް ފެންމަތިވާދުވަހަކުން ތިޔަ ވިދާޅުވާ ރައްކާތެރިކަން ދޭވަރެއް އެނގިގެންދާނީ.\nމިއީ ރަނގަޅު ކަމެއް! ދިވެހިދައުލަތުގެ ފައިސާއިން 1 ބިލިއަން ރުފިޔާ އާއި އަދި 560 މިލިއަން ޑޮލަރުގެ ވައްކަން ކޮށްގެން މުޅި ގައުމުގެ މާލިއްޔާ ކާލިއިރު! ކުއްވެރިވީ އެވާހަކަ ދައްކާ މީހުން! ވައްކަންކުރި ވަގުން ހަމަ ހެވިފައި! ކޯޓު ފަޓުލޫނު ލައިގެން! ސާބަހޭ އިބޫ! ދައުލަތުން ވައްކަން ކޮށްފައިވާ މީހުން ކުޑަކަކޫ ޖަހާވަރު ކުރަންވާނެ\nކުށެއް ކުރިކަން ހާމަކުރީމާ އެކަން ހާމަކުރީ ކޮންމެސް އެއްބަސްވުމަކާއި ނުވަތަ އުސޫލަކާ ޚިލާފަށޭ ކިޔައިގެން އެމީހާ އުލުބޭންދިތަން ފެނިފައި އަހުރެންހުރީ މިކަން ހައްލުވާނެ ގޮތެއް މިންވަރުކުރައްވާތޯ ހިތާހިތާ ދުޢާކޮށްލަކޮށްލައެވެ. މިއަދު އެކަން ހައްލުވާނެކަމުގެ އުފާވެރި ޚަބަރު ލިބުނީތީ ހަމްދުކުރަމެވެ. ކުށްކުރާމީހުންނަށް ހިތްވަރު ލިބޭގޮތަށް އަދި އެކަމާ ދެކޮޅުހަދާ މީހުންނަށް ނިކަމެތިކަން ލިބޭގޮތަށް ހަދާފައިހުރި ހުރިހާ އެއްބަސްވުމަކާއި އުސޫލަކީ މުޅި ނިޒާމް ކޮރަޕްޝަނަށް ފަހިވާހެން ބައްޓަންކުރުމަށް ހިންގާފައިވާ އެންމެބޮޑު ޖަރީމާއެވެ.


25 kilo ge masthuvaa thakethi fuluhun nahthaalaifi | Mihaaru\nފުލުހުން މިއަދު ނައްތާލި ޑްރަގްސް.--ފޮޓޯ: ޕޮލިސް\nއެކި މައްސަލަތަކުގައި އަތުލައިގެންފައި ހުރި 25 ކިލޯގެ މަސްތުވާތަކެތި ފުލުހުން މިއަދު ނައްތާލައިފި އެވެ.\nފުލުހުންގެ ވެބްސައިޓުގައި ބުނެފައިވާ ގޮތުގައި، ޝަރުއީ މަރުހަލާ އަށް ބަހައްޓަންޖެހޭ ވަރަށް ބެހެއްޓުމަށްފަހު ޑްރަގްސްތައް ނައްތާލީ އެކަމަށް އެކުލަވާލި ކޮމިޓީގެ ބެލުމުގެ ދަށުން ދޫނިދޫގައި ކަމަށެވެ. އެގޮތުން މިއަދު ނައްތާލާފައިވަނީ 2011 ވަނަ އަހަރުން ފެށިގެން މި އަހަރުގެ މިހާތަނަށް ހޯދާފައިވާ މަސްތުވާތަކެއްޗާއި ބަނގުރަލެވެ.\nއޭގެ ތެރޭގައި 23 މައްސަލައަކާއި 20 ހާދިސާއެއްގައި ފުލުހުންގެ ބެލުމުގެ ދަށަށް ގެންގޮސްފައިވާ 172 ފުޅި ބަނގުރަލާއި 19 ޕެޓް ފުޅި އާއި 112 ބިއަރު ދަޅުގެ އިތުރުން 25 ކިލޯގެ ޑްރަގްސް ހިމެނެ އެވެ.\nމިދިޔަ މަހު ވެސް 419 ކިލޯގެ މަސްތުވާތަކެތި ފުލުހުން ނައްތާލާފައި ވެ އެވެ. އެ ރަސްމިއްޔާތަށް ފަހު ޕޮލިސް ކޮމިޝަނަރު މުހައްމަދު ހަމީދު ވިދާޅުވީ ޝަރުއީ މަރުހަލާ އަށް ބަހައްޓަންޖެހޭ ވަރަށް ބެހެއްޓުމަށް ފަހު އެއް މަސް ދުވަސް ތެރޭގައި މަސްތުވާތަކެތި ނައްތާލުމަކީ އަމާޒެއް ކަމަށެވެ. އޭނާ ވިދާޅުވީ މަސްތުވާތަކެތި ނައްތާލަން މަޑުޖެހިފައި އޮތް ކަމުގައި ވިއަސް ގަވާއިދުގައި އޮންނަ ގޮތަށް އެކަން ކުރަން މަސައްކަތްކުރާނެ ކަމަށެވެ.\nފުލުހުން މަސްތުވާތަކެތި ދޫނިދޫ\nފުޅިތައް ވިއްކާލިނަމަ ރިސޯޓަކަށް!\nޝަރުޢީ މަރުހަލާއަށް ބަހައްޓަން ޖެހޭ މިންވަރު އެގެންޖެހޭ. %95 ޝަރުޢީ މަރުހަލާގެ ބޭނުމަށް ބަހައްޓަންޔާ ނައްތާލެވެނީ ހައްޕުޑު. ޢެވެސް ނަމެއްގަ ކުރާކަމެއްބާ؟\nފަންސަވީސް ކިލޯގެ މަސްތުވާތަކެތި ފުލުހުން ނައްތާލައިފިނަމަ އެއީ މަމެން އުފާ ކުރާ ކަމެކޭ ރައީސް އިބޫގެ ސަރުކާރުގައި އެންމެ ރަނގަޅަށް މަސައްކަތް ކުރަނީ އެއީ ފުލުހުންގެ އިދާރާއޭ މިއިން އިބްރަތެއް ހާސިލް ކުރާނަމަ ރަނގަޅޭ ދެން ހުރި މިނިސްޓްރީ ތައް މިއަދުވެސް 60 މިލިއަން ރުފިޔާގެ ފެންހިންދާ ނިޒާމެއްގެ މަސައްކަތް އެންވަޔަރުމެންޓް މިނިސްޓްރީން އިންޑިއާގެ ކުންފުންނަކަށް ދިނީ އެއީ ދުވަހަކު ވެސް ޓެކްސް ދެއްކި ކުންފުންނެއް ނޫނޭ އެއީ ސީދާ އިބޫގެ ވައުދާއި


Ithubaaru gehley kameh kohfaeh noannaane: Fayyaz – Iru\nއިތުބާރު ނެތްކަމުގެ މައްސަލައެއް ރައްޔިތުންގެ މަޖިލީހަށް ވައްދަން އެމްޑީޕީގެ މެމްބަރުން މަސައްކަތް ފެއްޓެވިޔަސް، އިތުބާރު ގެއްލޭ އެއްވެސް ކަމެއް މިހާތަނަށް މި ސަރުކާރުގައި ހުންނަވައިގެން ކުރައްވާފައި ނުވާނެ ކަމަށް އިކޮނޮމިކް މިނިސްޓަރު ފައްޔާޒު އިސްމާއިލް މިއަދު ވިދާޅުވެއްޖެ އެވެ.\nއެމްޑީޕީގެ މަޖިލިސް މެމްބަރަކު ވިދާޅުވީ ފައްޔާޒުގެ އިތުބާރު ނެތްކަމުގެ މައްސަލަ ވެއްދުމުގެ ކަންކަމުގައި އެންމެ އިސްކޮށް އުޅުއްވަނީ ރައީސް މުހައްމަދު ނަޝީދު ކަމަށެވެ.\nމިކަމާ ގުޅިގެން ފައްޔާޒު “މިހާރު” އަށް ވިދާޅުވީ، އޭނާ މިހާތަނަށް ކުރެއްވި ކޮންމެ ކަމެއް ކުރައްވާފައި ވާނީ ރައީސް އިބްރާހިމް މުހައްމަދު ސޯލިހުގެ ސަރުކާރުގެ ދިފާއުގައި ކަމަށެވެ.\nނެއްލައިދޫ ބަނދަރު ތަރައްގީ ކުރުމުގެ މަޝްރޫއުގެ 50 ޕަސެންޓް ނިމިއްޖެ: އެމްޓީސީސީ\n“އަޅުގަނޑުގެ ހުރިހާ ވަގުތަކާއި ހުރިހާ ކަމެއް މި ކުރަނީ ރައީސްގެ މެނިފެސްޓޯ ތަންފީޒު ކުރަން. އަޅުގަނޑު ހީކޮށްގެން މި ހުރީ ވަރަށް ރަނގަޅަށޭ އަޅުގަނޑަށް މަސައްކަތް މި ކުރެވެނީ، އަޅުގަނޑު ވެސް މިހާރު މި ހުރީ [އިތުބާރު ނެތްކަމަށް ފާސްކުރަން ސޮއި ހޯދާތީ] ވެގެން އުޅޭ ގޮތެއް ނޭނގިފައި. އެއްވެސް މައްސަލައެއް އުޅޭ ކަމަކަށް ވެސް އެނގިފައެއް ނެތް.” ” އޭނާ ވިދާޅުވި އެވެ.


India ge mashhooru coffee chain 'Café Coffee Day' ge baanee ghellijje! - vNews.mv\nއިންޑިއާގެ މަޝްހޫރު ކޮފީ ޗެއިން "ކެފޭ ކޮފީ ޑޭ" ގެ ބާނީ ގެއްލިއްޖެ!\nމުޙައްމަދު އަފްރާޙް 30 July 2019, 23:21\nއިންޑިއާގެ އެންމެ ބޮޑު އަދި އެންމެ މަޝްހޫރު ކޮފީ ޗެއިން ކަމަށްވާ "ކެފޭ ކޮފީ ޑޭ" ގެ ޗެއާމަން ގެއްލިގެން ހޯދާން ފަށައިފިއެވެ.\nކެފޭ ކޮފީ ޑޭގެ ޗެއާމަން ވީޖީ ސިދާރްތާ ގެއްލިިފައިވާ ކަމަށް ނިންމައި، އޭނާ ހޯދުމުގެ މަސައްކަތް ފަށާފައިވަނީ، ޖުލައި 29 ވަނަ ދުވަހުން ފެށިގެން އޭނާގެ ޚަބަރެއް ނުވާ \_ކަމަށް ކެފޭ ކޮފީ ޑޭގެ މައި ކުންފުނި ކަމަށްވާ ކޮފީ ޑޭ އެންޓަޕްރައިސަސްއިން ފުލުހުންނަށް އެންގުމުންނެވެ.\nއެ ކުންފުނިން ބުނީ، ހޯމަ ދުވަހުގެ ހަވީރަށްފަހު ސިދާރްތާއާއި ނުގުޅޭ ކަމަށެވެ. އަދި، އޭނާއަށް ވީނުވީއެއް ނޭނގޭ ކަމަށެވެ.\nފުލުހުން ޤަބޫލް ކުރާ ގޮތުގައި، ސިދާރްތާ ގެއްލިފައިވަނީ އިންޑިއާގެ ދެކުނުގެ ރަށެއް ކަމަށްވާ ބެންގަލޫރުން ފުރައިގެން ކަރްނާޓާކާ ސްޓޭޓްގެ ރަށެއް ކަމަށްވާ މެންގަލޫރަށް ކާރެއްގައި އޭނާ ދަތުރު ކުރަމުން ދަނިކޮށެވެ.\nއޭނާ ހޯދުމުގެ މަސައްކަތް ކުރާ ފުލުހުން ބުނީ، ނެތްރަވަތީ ކޯރުގެ އައްސޭރި ފަށުގައިވާ ފާލަމެއްގެ ކައިރީގައި ސިދާރްތާ އޭނާގެ ކާރު ޕާކް ކުރުމަށްފަހު، އެ ކޯރު ކައިރިއަށް ހިނގާފައިވާ ގޮސްފައިވާ ކަމަށެވެ. އެހެންކަމުން، އޭނާ ހޯދުމަށް އިންޑިއާގެ ކޯސްޓްގާޑުންވެސް މިހާރުވަނީ ކޯރުގެ ސަރަހައްދުތައް ބަލާން ފަށާފައެވެ. މިކަމުގައި އެ ސަރަހައްދުގެ މަސްވެރީންވެސް ދަނީ އެހީތެރިކަން ފޯރުކޮށްދެމުންނެވެ.\nސިދާރްތާ ކޮފީ ޑޭ ހުޅުވާފައިވަނީ 1993 ވަނަ އަހަރުއެވެ. އަދި، ކެފޭ ކޮފީ ޑޭގެ އެންމެ ފުރަތަމަ ކެފޭ އޭގާ3އަހަރު ފަހުން ހުޅުވާފައިވަނީ ބެންގަލޫރުގައެވެ. އަދި އެއަށްފަހު، މި ބްރޭންޑްވަނީ އިންޑިއާގެ އެންމެ މަޝްހޫރު އަދި އެންމެ މަޤްބޫލު ކޮފީ ޝޮޕް ޗެއިންގެ މަޤާމު ހޯދާފައެވެ.\nއިންޑިއާގެ 254 ރަށެއްގައި، ކެފޭ ކޮފީ ޑޭގެ 1،700 އަށްވުރެ ގިނަ ކޮފީ ޝޮޕްތައް މިހާރު ހުރެއެވެ. ކެފޭ ކޮފީ ޑޭއާއި އެންމެ ވާދަވެރި، އަދި ދުނިޔޭގެ ފެންވަރުގައި ފާހަގަކޮށްލެވޭ ސްޓާބަކްސް ކުންފުނީން އިންޑިއާގައި ހިންގަނީ އެންމެ 146 ކޮފީ ޝޮޕެވެ.


ދީނަށްކުރެވޭ ފުރައްސާރަ ހުއްޓުވުމަކީ އިބޫގެ ޒިންމާއެއް! – Shafeeu Abdullah\nދީނަށްކުރެވޭ ފުރައްސާރަ ހުއްޓުވުމަކީ އިބޫގެ ޒިންމާއެއް!\nNovember 22, 2018 ޝަފީޢު ޢަބްދުﷲ\n23 ސެޕްޓެމްބަރު 2018 ގައި ނެގުނު އިންތިޚާބުން އެމްޑީޕީގެ ކެނޑިޑޭޓު އިބްރާހީމް މުޙައްމަދު ޞޯލިޙު ކާމިޔާބުކުރެއްވުމާއެކު، ތަފާތު ކުލަތަކުގެ ތާފާތު ފިކުރުތަކުގެ މީހުން އުފާކުރިއެވެ. އަދިވެސް ދަނީ އުފާކުރަމުންނެވެ. އޭގެ ތެރޭގައި، ޢަދާލަތާއި ދީނީފިކުރުގެ ބައެއްމީހުން އުފާކުރާއިރު، އެވަރަށް ނުވަތަ އެއަށްވުރެ ބޮޑަށް، ލާދީނީސެކިއުލާ ފިކުރުގެމީހުން ދަނީ އުފާކުރަމުންނެވެ. އަދި ލާދީނީސެކިއުލާ ފިކުރުގެމީހުން އުފާކުރަމުންދާއިރު، އެއްވެސް ދީނެއް ޤަބޫލުނުކުރާ މުލްޙިދުންވެސް ދަނީ އުފާކުރަމުންނެވެ. އެއްވެސް ދީނެއްޤަބޫލުނުކުރާ މުލްޙިދުން އުފާކުރަމުންދާއިރު، އިސްލާމްދީންނޫން އެހެން ދީންތައް ޤާބޫލުކޮށްގެންތިބި މީހުން ނުވަތަ އެކަމަށް ވަކާލާތުކުރާ މީހުންވެސް އެބައުފާކުރެއެވެ. މިބައިމީހުން އުފާކުރާއިރު، “އެލްޖީބީޓީ ރައިޓްސް”، “ހިޔުމަން ރައިޓްސް”، މިހެންގޮސް އެއްވެސް ހައްދެއްނެތްގޮތުގައި ހުރިހާ “ރައިޓްސް”އަށް ވަކާލާތުކުރާ މީހުން އެބައުފާކުރެއެވެ. މިއެންމެންނަށްވެސް އައިސްގެން މިއުޅެނީ އުފާވެރިކަމުގެ މޫސުމެކެވެ.\nއަދިކިއެއްތޯއެވެ. އިންޑިޔާ، އެމެރިކާ، އީޔޫވެސް އެބަ އުފާކުރެއެވެ. އެމްނެސްޓީއާއި ދެންވެސް ނަންކިޔަން ނޭނގޭ ހުރިހާ ވައްތަރެއްގެ އެންޖީއޯސް އެބަ އުފާކުރެއެވެ. މިއީ އިބޫގެ މޮޅުކަމެއްގެ ގޮތުގައި ބައެއްމީހުން ބުނެފާނެއެވެ. ބުނެފާނެއެއްނޫނެވެ. ދަނީ ބުނަމުންނެވެ. އަދި ކިއެއް، ކެމްޕެއިނުގައި އެންމެ ބޮޑަށް ވިއްކި އެއްކަމަކީވެސް މިއީއެވެ. އެންމެނާ ގުޅިގެން އުޅެވޭ ބޭފުޅެއްކަމެވެ. ތަފާތު ފިކުރުތަކާއި، ތަފާތު ޚިޔާލުތަކުގެ މީހުން ގޮވައިގެން އުޅުއްވޭނެ ބޭފުޅަކަށް އިބްރާހީމް މުޙައްމަދު ޞޯލިޙު ވެވަޑައިގަންނަވާނެކަމެވެ. ޚާރިޖީ ސިޔާސަތު “ރަނގަޅު”ކުރައްވައި، ބޭރު ދުނިޔެއާ ގުޅުން ޤާއިމުކުރައްވާނެ ބޭފުޅެއްގެގޮތުގައެވެ. އެހެންކަމުން، ކޮންމެބަޔަކުވެސް އުފާފާޅުކުރަމުން އެދަނީ، އެބައިމީހުންގެ އުއްމީދުތައް ގުޅިފައިވާ ބޭފުޅެއްގެގޮތުގައި އިބްރާހީމް މުޙައްމަދު ޞޯލިޙު އެބައިމީހުންނަށް ފެންނާތީއެވެ.\nއެބައިމީހުންގެ އުއްމީދުގެ ހުޅުކޮޅު ދިއްލިއްޖެއެވެ. ރައީސް ޔާމީނުގެ އެބުނާ އަނިޔާވެރިކަމާހެދި ވިޔަސް ނުވަތަ އެނޫން ސަބަބަކާހެދިވިޔަސް، ކޮންމެވެސް ވަރެއްގެ ހަމަހިމޭންކަމެއްގައި ތިބި ލާދީނީ ސެކިއުލާ މީހުންތައް އުތުރި އަރަނީއެވެ. ފޭސްބުކާއި ޓްވިޓާގައެވެ. އަނެއްކާވެސް، ދީނަށް ފުރައްސާރަކުރުން މިދެތިންދުވަހު ތެރޭގައި މިއިން ޒަމާނަކުވެސް އިތުރުނުވާހާ މިންވަރަށް އިތުރުވެއްޖެއެވެ. ފާޅުގައި، އިސްލާމްދީނާއި، މާތް ﷲގެ ޒާތުފުޅަށް ނިސްބަތްވާގޮތަށް ފުރައްސާރާކޮށް ޕޯސްޓުތައް ކުރަން ފަށައިފިއެވެ. އެކަލާނގެ ރަސޫލާ صلى الله عليه وسلم އަށް ބަދުބަސްތައް ބުނަން ފަށައިފިއެވެ. ހުރި ހިތާމައެއްގެ ބޮޑުކަމާއެވެ. ތިދަންނަވާ، “އިންސާނީ ޙައްޤު”ތަކާއި، ޚިލާޔުފާޅުކުރުމުގެ މިނިވަންކަމަކީ މިއީތޯއެވެ؟ އެވެސް އެތަނެއްގެ އެއްބައިވަންތަކަމާއި، ހަމަޖެހުމާއި، އަމާންކަމާއި، ވަޙުދަތު، އެތަނެއްގެ ދީނީވަޙުދަތާ ގުޅިފައިވާ މިދިވެހި ފަސްގަނޑުގައިތޯއެވެ؟\nއާދެ، އިބްރާހީމް މުޙައްމަދު ޞޯލިޙު ވެރިކަމަށް ހޮވިވަޑައިގަތުމާއެކު، ދީނީ ފިކުރުގެ ބޭފުޅުންގެ ތެރެއިން އެބޭފުޅާއަށް ތާއީދުކުރެއްވި ބޭފުޅުން މިހާރުއްސުރެ ފަށައިގެން “ރިޒަވޭޝަން” ނަންގަވަން ފައްޓަވައިފިއެވެ. ވެރިމީހާގެ (ނުވަތަ ވެރިކަމުގެ) ފަރާތުން ކަމެއް ގޯސްކޮށްދާނަމަ، ތިމަންނަމެން މަޑުންނުތިބޭނެކަމަށް ވިދާޅުވާން ފަށައިފިއެވެ. އެކަންކަމަށް ގަދަފަދައަށް އިންކާރުކުރައްވާނެކަމަށް ވިދާޅުވާން ފައްޓަވައިފިއެވެ. ލާދީނީ ބޯތައް ނުކުމެ، ފާޅުގައި ދީނަށް ފުރައްސާރަކޮށް، ވެރިކަމުގެ ކަންކަމުގެ ތެރެއިން ކަންކަން އިސްލާމްދީނާ ފުށުއަރާގޮތަށް ކޮށްފާނެކަމަށް، އެބޭފުޅުންގެ ހިތުގައިވެސް ބޮޑުބިރެއްގެ ގޮތުގައި އެބައޮތްކަން މިއިންވެސް ސާބިތުކޮށްދެއެވެ.\nއާދެ، އިބްރާހީމް މުޙައްމަދު ޞޯލިޙު ގޯސްވާހަކައެއް ނުދައްކަމެވެ. އަދި މިހިނގާ ކަންކަމަށް އިބްރާހީމް މުޙައްމަދު ޞޯލިޙު އެއްބާރުލުން ދެއްވާނެކަމަށްވެސް އަޅުގަނޑުގެ ހިތެއްނުބުނެއެވެ. އިބްރާހީމް މުޙައްމަދު ޞޯލިޙާމެދު އަޅުގަނޑުގެ އޮތީ ހެޔޮހިތެކެވެ. އެހެންކަމުން، މިހާރު ހިނގަމުންމިދާ ހަޑިމުޑުދާރު ކަންކަން ހުއްޓުވަމަކީ އިބްރާހީމް މުޙައްމަދު ޞޯލިޙުގެ ޒިންމާއެކެވެ. މިވަޤުތުން ވަޤުތަށް އެކަން ނުކުރެއްވިދާނެއެވެ. ނަމަވެސް، ވެރިކަމުގެ ހުވާކުރެއްވުމާއެކު، މިފަސްގަނޑުގައި މިއިން އެއްވެސް ކަމަކަށް ޖާގަދެއްވައިގެން ނުވާނެއެވެ. ކެމްޕެއިނު ދުވަސްވަރު ދިވެހި ރައްޔިތުންނަށް ވެވަޑައިގެންނެވި ވަޢުދުފުޅުތަކުގައި އިސްލާމްދީނާއި، އިސްލާމީ ވަޙުދަތު ނެގެހެއްޓެވުމަށް އެތައްފަހަރު ވަނީ ވަޢުދުވެވަޑައިގެންފައެވެ. އެވަޢުދުތައް ފުއްދަވާދެއްވާތަން ޢަމަލީގޮތުން ދައްކަވަންޖެހިވަޑައިގަންނަވާނެއެވެ. މިއީ ފަސޭހަ ކަންކަމެއްނޫނެވެ. މިއީ އުދަނގޫ ޗެލެންޖިން ކަންކަމެވެ. ނަމަވެސް، މިއީ ނުކުރެއްވޭނެ ކަންކަމެއްނޫނެވެ. މިއީ ފުއްދެވޭނެ ވަޢުދުތަކެކެވެ. އެހެނީ، މިހާރު ހިނގަމުން މިދާ ކަންކަމަކީ އެއްވެސް ގޮތަކަށް ޤަބޫލުކުރެވޭނެ ކަމެއްނޫނެވެ. މިކަން ވަނީ އިސްލާމީ ވަޙުދަތާއި، ޤައުމުގެ އަމަންއަމާންކަމާ ގުޅިފައެވެ. އިސްލާމީ ވަޙުދަތު ފުނޑުފުނޑުކޮށްލަން އިބްރާހީމް މުޙައްމަދު ޞޯލިޙަށް ތާއީދުކުރާބަޔަކު އުޅޭކަމަށްވާނަމަ، އެކަން ހުއްޓުވުމަކީ އިބްރާހީމް މުޙައްމަދު ޞޯލިޙުގެ އެންމެ އިސް އެއްވާޖިބެވެ. މިއީ ޤާނޫނުވެސް ބުނާގޮތެވެ. އެހެންވީމާ، މިޒިންމާއިން އިސްތަށިފުޅު ދައްމަވައިގަނެވޭނެ އެއްވެސް ގޮތެއް އިބްރާހީމް މުޙައްމަދު ޞޯލިޙަކަށް ނޯންނާނެއެވެ. ފިޔަވަޅު އަޅަންޖެހޭ މީހުންނާމެދު ފިޔަވަޅުއަޅަން ޖެހޭނެއެވެ. މިކަމުގައި ކަމާބެހޭ ފަރާތްތަކުން، އެކަން ހުއްޓުވަން އުޅުމުން، ވެރިމީހާ ކަމާބެހޭ ފަރާތްތައް ހުއްޓުވައިގެންނުވާނެއެވެ. އަދި މިކަން ހުއްޓުވަން، އިބްރާހީމް މުޙައްމަދު ޞޯލިޙުގެ ޕާޓީގެ ތެރެއިން ބަޔަކުމީހުން އުޅެފިނަމަ، އެބައިމީހުން މައިރިތިކުރެއްވުމަކީވެސް ވެރިއެއްގެ ހައިސިއްޔަތުން އިބްރާހީމް މުޙައްމަދު ޞޯލިޙުގެ ވާޖިބަކަށްވާންވާނެއެވެ. އެހެންނޫނީ، މިކަމުގެ ފިތުނަ މުޅި ދިވެހި ފަސްގަނޑަށް ފެތުރި، މުޅި ޤައުމު ފަސާދަވެގެން ހިނގައިދާނެއެވެ.\nއިބްރާހީމް މުޙައްމަދު ޞޯލިޙު ވެރިކަމަށް ގެންނަން މަސައްކަތްކުރެއްވި، ދީނީ ފިކުރުގެ ބޭފުޅުންގެވެސް ޒިންމާ ވަކި ކުޑައެއްނުވާނެއެވެ. ތިމަންނަމެން، ގޯސްކަމެއްވަންޏާމު، އެކަމަކާ ދެކޮޅަށް ބަސްބުނާނެކަމަށް ވިދާޅުވުމަކުން އަދި ނުފުދޭނެއެވެ. މިފަދަ ޚުޠޫރަތްތެރިކަމެއް ކުރިމަތިވެދާނެކަމުގެ ބިރުއޮތްހިނދު، ތިބޭފުޅުން އިބްރާހީމް މުޙައްމަދު ޞޯލިޙަށް ތާއީދުކުރެއްވި ވަޤުތުން ފެށިގެން ތިބޭފުޅުންގެ ޒިންމާ ބޮޑުވެ އިތުރުވެއްޖެއެވެ. ދެން މިކަމުން ރެކިވަޑައެއްނުގެންނެވޭނެއެވެ. މިކަމުގެ ފުރިހަމަ ޒިންމާ ނެންގެވުމަށްފަހު، މިވެރިކަން ވީހާވެސް އަމާންކޮށް ދީނީ އުޞޫލުތަކާއި މިންގަނޑުތަކުން ކުރިޔަށް ގެންދިޔުމުގެ މަސްއޫލިއްޔަތުވެސް އެޅުނީއެވެ. އެކަމަށް ކުރެވުނު ހުރިހާ ކަމެއްކުރަންވާނެއެވެ. އެއްވެސް ޙާލެއްގައި މިހިސާބުން ތިމަންމެންގެ ޒިންމާ ނިމުނީއޭ، ތިމަންމެންވެސް ތިބޭނީ ކުޅިބަލަންށޭ ވިދާޅުވެގެން ފަރަކުނުޖެއްސޭނެއެވެ. މިހާރުން މިހާރަށް މިހިނގާ ހަޑިމުޑުދާރުކަން ތިމަންމެން ބޭނުންނުވާކަން، އިބްރާހީމް މުޙައްމަދު ޞޯލިޙަށް ސާފުޞަރީޙަ ބަހުން އެބަ އަންގަވަންޖެހެއެވެ. މިލާދީނީ ބޯތަކަށް މިޤައުމުގައި ޖާގަދެވިގެންނުވާނެ ކަމަށް ވިދާޅުވާން އެބަޖެހެއެވެ. ލަސްވުމުން، މޫތައް ހަރުލުމުން، ދެން ކުރެވޭނެ މާބޮޑުކަމެއް ނޯންނާނެކަން ދަންނާށެވެ. މަސައްކަތްފަށަންވީ މިހާރުން މިހާރަށެވެ. އެހެންނޫނީ، މާލަސްވެދާނެއެވެ.\nދެން ޚާރިޖީ ސިޔާސަތަށް ދަމާތޯއެވެ. މިވެސް ރައްކާތެރިވާންޖެހޭ ކަމެކެވެ. ފާރަލައިގެން ތިބެންޖެހޭ ކަމެކެވެ. އެހެނީ، އެމްޑީޕީގެ ޚާރިޖީ ސިޔާސަތަކީ މިޤައުމަށް އޮތް އެންމެ ބޮޑު އެއްނުރައްކާކަމާމެދު އަޅުގަނޑު ޝައްކެއްނުކުރަމެވެ. ފަހަރެއްގައި އަޅުގަނޑަށް ޚާރިޖީ ސިޔާސަތަކީ ކޮބައިކަން ނޭނގެނީކަމަށްވެސް ވެދާނެއެވެ. އެކަމަކު، އަޅުގަނޑަށް އެނގޭ އެއްޗެއް އެބައޮތެވެ. އެއީ، އިންޑިޔާއަކީ ދިވެހިންނަށް ހެޔޮބައެއްނޫންކަމެވެ. ދިވެހިން ތަރައްްޤީވެ ކުރިއަރައިދިޔުމަށް އެބައިމީހުން ނޭނދޭކަމެވެ. ސަބަބުތައްވެސް ވަރަށް ސާފެވެ. އެއީ ދިވެހިންނަކީ އެބައިމީހުންނަށް ބަރޯސާވެފައިވާ މިސްކީނުންތަކެއް ފަދައިން ސަލާންޖަހަޖަހައި ތިބޭ ބައެއްގެ ގޮތުގައި އެބައިމީހުން ދިވެހިންނާމެދު ދެކޭދެކުމެވެ. އެފަދަ ޙާލަތެއްގައި ދިވެހިން ތާއަބަދު ތިބުމަށް އެބައިމީހުން އެދޭ އެދުމެވެ. އެހެނީ، ޤައުމު ތަރައްޤީވެ، ރައްޔިތުންނަށް ފުދުންތެރިކަން އައުމަކީ، ރާއްޖޭގައި އެބައިމީހުން ކުޅެމުން އަންނަ މޮނޮޕޮލީއަށް ނިމުމެއް އައުމެވެ. އެބައިމީހުންގެ ޚާރިޖީ ސިޔާސަތު މިއަވަށްޓެރި ޤައުމުތަކާމެދު އެތުރިފައިވަނީ އެފަދަ ގޮތަކަށެވެ. މިއީ ވަންހަނާވާންނެތް ޙަޤީޤަތްތެކެކެވެ. ތިމަންނަމެން ދިނީމައި، ކައިގެން، ނުދިނީމަައި ނުކައި ތިބެންޖެހޭ ބައެއްގެ ގޮތުަގައެވެ. މިއީ އިންޑިއާގެ ޚާރިޖީ ސިޔާސަތު ދިރާސާކޮށްހަދާ މީހަކަށް މޭރުންކުރަން މާއުދަނގޫކަމަކަށްނުވާނެއެވެ.\nދެންއޮތީ، އީޔޫއާއި ޔޫއެސްގެ ވާހަކައެވެ. މިބައިމީހުންގެ ޚާރިޖީ ސިޔާސަތު ބިނާވެފައިވަނީ ހަންފެތުރުމުގެ ސިޔާސަތާ އެއްގޮތަށެވެ. ފިކުރީގޮތުން އިސްތިޢުމާރުކުރުމަށެވެ. އެބައިމީހުންގެ “ވެލިޔުސް”އޭ މިކިޔާ، ޑިމޮކްރަސީއޭ މިކިޔާ، އެއްޗެއް މުޅި ދުނިޔޭގައި ފެތުރުމުގެ ޖައްބާރު ސިޔާސަތެކެވެ. އެއްވެސް ގޮތަކަށް ހެޔޮ އެދޭތީއެއްނޫނެވެ. އަފްޣާނިސްތާނާއި އިރާޤަށް ބަލައިލީމައި، މިކަން ވަރަށް ބޮޑަށް ދޭހަވާނެއެވެ. ފަލަސްޠީނާއި ބަރުމާއަށް މިބައިމީހުންގެ ހިތުގައި އޮތް “ހެވާއި އޯގާތެރިކަމު”ގެ ވާހަކަ ރަނގަޅު ވާނީ މިތަނުގައި ނުދެކިއްޔާއެވެ. އެއީ ދައްކައި ނުނިމޭނެ ވާހަކައެކެވެ. ދެން ކޮން ސިޔާސަތެއްތޯއެވެ؟ އާދެ، އެސިޔާސަތުގެ އެންމެ ބޮޑު އެއް ބޭނުމަކީ، ޑިމޮކްރަސީއާއި ހިޔުމަން ރައިޓްސްގެ ނަމުގައި، ކުދިކުދި ޤައުމުތަކާއި، ފަޤީރު ޤައުމުތަކާއި، ކުރިއަރަމުންއަންނަ ޤައުމުތަކުގައި މިބައިމީހުންގެ ގޮޑިކޮއްކޮ ސަރުކާރުތަކެއް ޤާއިމުކުރުމެވެ. ޚާރީޖީ ސިޔާސަތުގެ ދަށުން، މިފަދަ ކުދި ޤައުމުތަކުގެ ދާޚިލީ ސިޔާސަތާ ކުޅެލުމަކީ މިބައިމީހުންގެ އެންމެ ބޮޑު އެޖެންޑާއެވެ.\nހިތާމައަކީ، އެމްޑީޕީގެ ޚާރިޖީ ސިޔާސަތު އަބަދުވެސް އެންމެ ގުޅެނީ، މިދެންނެވި ހަންފެތުރުމުގެ ސިޔާސަތު ގެންގުޅޭ އިސްލާމްދީނުގެ ޢަދުއްވުންނާއެވެ. އެބައިމީހުންގެ ރުހުން ހޯދުމަށް ކުރަންޖެހޭ ކޮންމެ ކަމެއް ކުރަންޖެހޭފަދަ ގޮތަކަށެވެ. އެމްޑީޕީ ސަރުކާރުގައި ދިވެހިންގެ ނުރުހުމުގައިވެސް އިސްރާއީލާ ގުޅުން ޤާއިމުކުރުމަށްފަހު، އިސްރާއީލުގެ ތަޢުލީމީ ވުޒާރާއަށް ދިވެހި ތަޢުލީމީ މުޤައްރަރާ ކުޅެވޭގޮތަށް އެއްބަސްވުން ހެދުމަށްފަހު، ހޮލޮކޯސްޓުފަދަ ޙަދީސާތައް މުޤައްރަރުގައި ހިމަނައި، ޔަހޫދިންނަށް ހަމްދަރުދީ ހޯދައި، ފަލަސްޠީނު ބިމަކީ ޔަހޫދީންގެ ޙައްްޤެއްކަމަށް ޅަސިކުނޑިތަކަށް ވިސްނައިދޭން ރޭވި ރޭވުން އެއީ މިޚާރިޖީ ސިޔާސަތުގެ ދަށުން ހިނގަން އުޅެފައިހުރި ޖަރީމާތަކެވެ. މިކަންކަން ތަކުރާރުވިޔަ ނުދިނުމަށް ދިވެހި ރައްޔިތުން ތިބެންވާނީ ހުށިޔާރެއްގައެވެ.\nމިފަދަ މައުޟޫޢުތަކުގައި ދައްކަން ހުންނަ ވާހަކަ ގިނަގުނައެވެ. ނަމަވެސް، މިލިޔުން މިހިސާބުން ނިންމާލަން ގަސްދުކުރަމެވެ. ދުޢާއަކީ، މާތް ﷲ އަޅަމެންގެ މިޤައުމަށް އުފާފާގަތިދުވެސްތަކެއް މިންވަރުކޮށްދެއްވުމެވެ. އަދި މިވެރިކަމަކީ އިސްލާމީ ތަރަހައިގެ ތެރެއިން ކުރިޔަށްދާނޭ ވެރިކަމެއްކަމުގައި ލެއްވުމެވެ. އާމީން!\nހިއުމަން ރައިޓްސްއިބްރާހީމް މުޙައްމަދު ޞޯލިޙުއެލްޖީބީޓީ ރައިޓްސްޢަލްމާނިއްޔަތުސެކިއުލަރިޒަމް


Member Easa hayyaru kuran court amurakah edhijje\nމެންބަރު އީސަ ހައްޔަރުކުރަން ކޯޓު އަމުރަކަށް އެދިއްޖެ\nއަހްމަދު އީސާ މަޖިލީހުގެ ޖަލްސާއެއްގައި ވާހަކަ ދައްކަވަނީ --\nރައްޔިތުންގެ މަޖިލީހުގެ ކެނދިކުޅުދޫ ދާއިރާގެ މެންބަރު އަހްމަދު އީސައަށް ތުހުމަތުކުރެވޭ ގެވެށި އަނިޔާގެ މައްސަލާގައި އޭނާ ހައްޔަރުކުރުމަށް ބޭނުންވާ ކޯޓު އަމުރު ހޯދުމަށް ކްރިމިނަލް ކޯޓަށް ހުށަހަޅައިފި އެވެ.\nރައްޔިތުންގެ މަޖިލީހުގެ އިމްތިޔާޒު ތަކާއި ބާރުތަކުގެ ގާނޫނުގެ 13 ވަނަ މާއްދާގެ (ހ)ގައި ބުނެފައިވަނީ ޖިނާއީ ކުށެއް ކުރަނިކޮށް ހިފިއްޖެ ހިނދެއްގައި މެނުވީ ރައްޔިތުންގެ މަޖިލީހުގެ މެންބަރަކު ޖިނާއީ މައްސަލައެއްގެ ތަހުގީގަށް ހައްޔަރުކުރަން ބޭނުންވެއްޖެނަމަ އެކަން ކުރަންވާނީ ސުޕީރިއާ ކޯޓެއް ނުވަތަ އެއަށް ވުރެ މަތީ ކޯޓެއްގެ ކޯޓު އަމުރަކަށް ކަމަށެވެ. މިފަދަ އަމުރަކަށް އެ ކޯޓުގައި އެދޭނީ އެ މައްސަލައެއް ތަހުގީގު ކުރާ ފަރާތުން ޕްރޮސެކިއުޓާ ޖެނަރަލަށް ހުށަހެޅުމުން ޕްރޮސެކިއުޓާ ޖެނަރަލަށް ފެނިއްޖެނަމަ އޭނާ ކަމަށެވެ.\nއެ މާއްދާގެ (ށ)ގައި ބުނެފައިވަނީ ކޯޓު އަމުރެއްގެ ދަށުން ނުވަތަ ޖިނާއީ ކުށެއް ކުރަނިކޮށް ހިފިއްޖެ ހިނދެއްގައި މެންބަރަކު ހައްޔަރުކޮށްފިނަމަ ހައްޔަރުކުރި ފަރާތުން ލަސްނުކޮށް ރައްޔިތުންގެ މަޖިލީހުގެ ރައީސަށް އެކަން ލިޔުމަކުން އަންގަންވާނެ ކަމަށެވެ.\nއިމްތިޔާޒު ގާނޫނުގައިވާ ގޮތުގެ މަތިން އީސަ ހައްޔަރުކުރުމުގެ އަމުރު ހޯދަން ފުލުހުންގެ އިދާރާއިން ޕީޖީ އޮފީހަށް ހުށަހެޅުމުން ޕީޖީ މިހާރު ވަނީ އެ އަމުރު ހޯދުމަށް ކްރިމިނަލް ކޯޓަށް ހުށަހަޅާފަ އެވެ.\nއީސާ ހައްޔަރުކުރުމުގެ އަމުރަކަށް ފުލުހުންގެ އިދާރާއިން ޕީޖީގައި އެދުނު ނަމަވެސް މިމައްސަލާގައި ފުލުހުން އަދި އެއްވެސް އެއްޗެއް ނުބުނެ އެވެ. އެކަމަކު މިއަދު ފުލުހުން ބޭއްވި ނޫސްވެރިންގެ ބައްދަލުވުމެއްގައި ފުލުހުންގެ ޗީފް ސުޕްރިންޓެންޑެންޓް އޮފް ޕޮލިސް މުހައްމަދު ބަޝީރު ވިދާޅުވީ މެންބަރު އީސައާއި ގުޅޭ ގެވެށި އަނިޔާގެ މައްސަލައެއް ހުށަހެޅިފައިވާތީ ފުލުހުން އެ މައްސަލަ ބަލަމުންދާ ކަމަށެވެ.\nބަޝީރު ވިދާޅުވީ އީސައާ ދެކޮޅަށް ފިޔަވަޅު އެޅުމަށްޓަކައި ޕްރޮސެކިއުޓާ ޖެނަރަލް ހުސައިން ޝަމީމާ މަޝްވަރާ ކުރަމުންދާ ކަމަށެވެ. އޭގެފަހުގައި ފުލުހުން އަޅަންޖެހޭ ފިޔަވަޅުތައް އަޅަމުން ގެންދާނެ ކަމަށެވެ. ތަހުގީގު ހިނގަމުންދާ މައްސަލަ އަކަށް ވާތީ އިތުރު މައުލޫމާތެއް އޭނާ ހިއްސާކުރައްވާފައެއް ނުވެ އެވެ.\nއީސަގެ ގެވެށި އަނިޔާގެ މައްސަލަ މިދިޔަ އަންގާރަ ދުވަހުގެ ރޭ ފުލުހުންނަށް ރިޕޯޓް ކޮށްފައިވަނީ އޭނާ ދިިރިއުޅޭ އިމާރާތުގެ އެހެން ފްލޯއެއްގައި އުޅުނު ބައެކެވެ.\nމަޖިލީހުގެ އިޖުތިމާއީ ކޮމިޓީގެ މުގައްރިރު ކަން ވެސް ކުރައްވަމުން ގެންދަވާ އީސައާއި ދެކޮޅަށް ހުށަހަޅާފައިވާ ގެވެށި އަނިޔާގެ މައްސަލައަކީ އޭނާގެ އަންހެނުންނަށް އަނިޔާކުރި މައްސަލަ އެވެ.\nއީސަ ކައިވެނި ބައްލަވައިގެން އުޅުއްވަނީ ނައިބް ރައީސް ފައިސަލް ނަސީމުގެ ކޮއްކޮ އަސްރާ ނަސީމާ އެވެ. މިއީ އީސަގެ ތިންވަނަ ކައިވެންޏެވެ. އަސްރާގެ ފުރަތަމަ ކައިވެންޏެވެ. އެ ދެ މަފިރިންނަށް ކުއްޖަކު ވެސް ލިބިފައިވެ އެވެ. ކައިވެނި ރޫޅިފައިވާ ކަމަށްވެސް ބައެއް ނޫސްތަކުގައި ރިޕޯޓްކޮށްފައިވެ އެވެ.\nމައުލޫމާތު ލިބިފައިވާ ގޮތުގައި ހާދިސާ ހިނގި ވަގުތު ފުލުހުން ވެސް ވަނީ އެތަނަށް ގޮސްފަ އެވެ. އަދި ފުލުހުންގެ އެހީތެރިކަމާ އެކު އަސްރާ އެ ވަގުތު އައިޖީއެމްއެޗަށް ގެންދެވުނު ކަމަށާއި އަސްރާގެ އަތުގެ ކަށިކޮޅެއްގައި ރެނދެލާފައިވާ ކަމަށްވެސް އެނގިފައިވެ އެވެ.\nއީސައަށް ތުހުމަތުކުރާ ގެވެށި އަނިޔާގެ މައްސަލާގައި އަސްރާ އިއްޔެ ވަނީ ފުލުހުންނަށް ބަޔާނެއް ވެސް ދީފަ އެވެ.\nއީސައަށް ކުރެވޭ ތުހުމަތާ ގުޅިގެން އޭނާއާ ދެކޮޅަށް މިހާތަނަށް އެއްވެސް ފިޔަވަޅެއް އަޅާފައި ނުވާތީ އާންމުން ގެންދަނީ ވަރަށް ބޮޑަށް ފާޑުކިޔަމުންނެވެ.\nއެމްޑީޕީ ރައްޔިތުންގެ މަޖިލިސް ގެވެށި އަނިޔާ + ފައިސަލް ނަސީމް ޕޮލިޓިކްސް ކެނދިކުޅުދޫ އަހުމަދު އީސާ\nޓެކްސް ބިލްގެ ވޯޓަށް އެމްޑީޕީގެ ބައެއް މެންބަރުން ފިލައިފި


Covid-19: India Ge Vote Laa Sarahahdhugai Harakaiytherivi 577 Teacharun Maruvejje - Vaguthu\nކޮވިޑް-19: އިންޑިއާގެ ވޯޓުލާ ސަރަހައްދުގައި ހަރަކާތްތެރިވި 577 ޓީޗަރުން މަރުވެއްޖެ\nއިންޑިޔާއަށް އައިސްފައިވާ ކޮވިޑްގެ ދެވަނަ ރާޅަކީ ވޯޓުލުމުގެ ސަބަބުން އައިސްފައިވާ ރާޅެއް ކަމަށް އުއްތަރަ ޕުރަދޭޝްގެ ޓީޗަރުންގެ ޔޫނިއަނުން ބުނެފިއެވެ. ޓީޗަރުންގެ ޔޫނިއަނުން މީހެން ބުނެފައިވަނީ އިންޑިޔާގައި ބޭއްވުނު ބައި އިލެކްޝަންތަކުގައި އޮފިޝަލުންގެ ގޮތުގައި ހަރަކާތްތެރިވި ޓީޗަރުންގެ ޔޫނިއަންގެ 577 ޓީޗަރުން މަރުވުމާއި ގުޅިގެންނެވެ.\nމަރުވި މީހުންގެ ތެރެއިން ގިނަ ބަޔަކު ވަނީ ކޮވިޑަށް ފައްސިވެފައި ކަމަށާއި އަދި ބައެއް މީހުންގެ ހަށިގަނޑުން ކޮވިޑުގެ އަލާމާތްތައް ފެނިފައިވާ ކަމަށް ވެސް ޔޫނިއަންގެ ފަރާތުން ބުނެފައިވެއެވެ. އަދި މި ޓީޗަރުންގެ އާއިލާގެ ވެސް އެތައް ބަޔަކު ކޮވިޑަށް ފައްސިވެފައިވާކަން ވެސް ޔޫނިއަނުން ފާހަގަ ކޮށްފައިވެއެވެ.\nޔޫނިއަންގެ ފަރާތުން މިދިޔަ ބުރާސްފަތި ދުވަހު ވަނީ އުއްތަރަ ޕުރަދޭޝްގެ ސްޓޭޓް އިލެކްޝަން ކޮމަޝަނަށް މަރުވި މީހުންގެ ނަމާއި އެޑްރެސް އެގޭނެހެން ލިސްޓެއް ފޮނުވާފައެވެ. އަދި މެއި މަހުގެ2ވަނަ ދުވަހު އޮތް ވޯޓު ގުނުމުގައި ޔޫނިއަންގެ އެއްވެސް ފަރާތަކުން ބައިވެރިނުވުމަށް ވެސް ގޮވާލާފައިވެއެވެ.\nވޯޓުލާ ސަރަހައްދުގައި ކޮވިޑުގެ އައު އާއްމު ގަވާއިދަށް އަމަލު ކުރެވިފައިވާ ގޮތާއި އަދި އެހާ ގިނަ ބަޔަކު މަރުވުމުން އެކަމާއި ގުޅޭގޮތުން ތަފުސީލު ދިނުމަށް އެދި އައްލާބާއްދުގެ ހައިކޯޓުން ވަނީ އިލެކްޝަން ކޮމިޝަނަށް ނޯޓިސް ފޮނުވާފައެވެ.\nއިލެކްޝަން ކޮމިޝަންގެ ފަރާތުން ހުރިހާ ކޯޓުތަކަށާއި ޕޮލިސް ސްޓޭޝަންތަކަށް ސިޓީއެއް ފޮނުވާ ބުނެފައިވަނީ އެއިން ކޮންމެ މަރެއްގެ ވެސް ތަހުގީގު ރަނގަޅަށް ކުރުމަށާއި އެކަން ރަނގަޅަށް ބަލައިދިނުމަށް އެކޮމިޝަނުން އެދޭކަމަށެވެ.\nޗީފް ޖަސްޓިން ސަންޖީބު ވަނީ އިލެކްޝަން ކޮމިޝަން ކުށްވެރިކޮށް ކޮރޯނާ ވައިރަސްގެ ދެވަނަ ރާޅުގެ ޒިންމާ ނަގަން ޖެހޭނެ ކަމަށް ބުނެފައެވެ.\nމެއި 2, 2021 16:10\nކީއްވެތޯ އިންތިހާބު ބޭއްވި ތާރީޚް ނުލިއުނީ


Namaadhu vaguthaa gulheygothun Nasheed dhehkevi vaahaka thakun hoonufenah\nނަމާދު ވަގުތާ ގުޅޭގޮތުން ނަޝީދު ދެއްކެވި ވާހަކަތަކުން ހޫނު ފެނަށް\nނަމާދު ކުރުމުގައި އޮންނަ ގޮތަކީ އެ ވަގުތަކު ކުރާ ކަމެއްކޮށް ނިންމާފައި ނަމާދަށް ދިއުން ކަމަށް ވިދާޅުވެ ރައްޔިތުންގެ މަޖިލީހުގެ ރައީސް މުހައްމަދު ނަޝީދު މިރޭ ދެއްކެވި ވާހަކަތަކަށް ވަރަށް ބޮޑަށް ފާޑުކިޔުން އަމާޒު ވެއްޖެ އެވެ.\nދީނީ އެކި ކަންކަމާއި ގުޅޭގޮތުން ނަޝީދު ދައްކަވާ ވާހަކަތަކަށް އަބަދުވެސް ފާޑުކިޔުން އަމާޒު ވެއެވެ. ބައެއް ފަހަރު އެކި މައްސަލަތަކުގައި ނަޝީދު ވާހަކަފުޅު ދައްކަވަނީ ދީނުގައި ކަން އޮންނަ ގޮތާއި ހިލާފަށް ކަމުން އިލްމުވެރިންނާއި އާންމުން ވެސް ފާޑުކިޔަ އެވެ. އަދި އެމަނިކުފާނު ތަކުރާރުކޮށް އެފަދަ ކަންކަން ކުރައްވާތީ އެމަނިކުފާނަކީ އިސްލާމްދީނުގެ އުސޫލުތަކާއި ވަރަށް ބީރައްޓެހި ބޭފުޅެއްގެ ގޮތުގައި ގިނަ ބަޔަކު ސިފަވެފައި ވެއެވެ.\nމަޖިލީހުގެ މިއަދުގެ ޖަލްސާ މަޣުރިބު ނަމާދު ވަގުތަށް ވެސް މެދުކަނޑާލާފައި ނުވާތީ މާވަށު ދާއިރާގެ މެންބަރު މުހައްމަދު ސައީދު ވަނީ ކަންބޮޑުވުން ފާޅު ކުރައްވާފަ އެވެ. ސައީދުގެ އެ ކަންބޮޑުވުންތަކާއި ގުޅިގެން ރައީސް ނަޝީދު ވިދާޅުވީ ނަމާދުގައި އޮންނަ ގޮތަކީ އެ ކުރާ ކަމެއް އަވަހަށްކޮށް ނިންމާފައި ނަމާދަށް ދިއުން ކަމަށެވެ. އަދި އެމަނިކުފާނަށް އަބަދު ވެސް އެނގިފައި އޮންނަ ގޮތަކީ އެއީ ކަމަށް ވިދާޅުވެ ދީނުގައި ކަން އޮންނަ ގޮތާއި ހިލާފަށް ވާހަކަ ދެއްކެވި އެވެ.\n"މަޣުރިބު ނަމާދަށް ހަމަ ދެންމެއަކު އެ ގޮވީ. މާވަށު ދާއިރާގެ އިއްޒަތްތެރި މެންބަރަށް ދަންނަވާލަން ބޭނުން ނަމާދުގައި އޮންނަ ގޮތަކީ އެ ކުރާކަމެއް އަވަހަށްކޮށް ނިންމާފައި ނަމާދަށް ދިއުން. އެގޮތައް އަޅުގަނޑުމެންނަށް މިކަމުގައި އަބަދުވެސް އެނގިފައި އޮންނަނީ." ރައީސް ނަޝީދު ވިދާޅުވި އެވެ.\nނަމާދުގައި އޮންނަ ގޮތަކީ އެކުރާކަމެއް އަވަހަށްކޮށް ނިންމާފައި ނަމާދަށް ދިއުން. އެގޮތައް އަޅުގަނޑުމެންނަށް މިކަމުގައި އަބަދުވެސް އެނގިފައި އޮންނަނީ\nނަޝީދުގެ އެ ވާހަކަތަކާއި ގުޅިގެން ބައެއް އިލްމުވެރިންނާއި އާންމުން ވެސް ގެންދަނީ ކަންބޮޑުވުން ފާޅު ކުރަމުންނެވެ.\nދީނީ އިލްމުވެރިޔާ ޝައިހް ޝަފީއު އަބްދުﷲ ވިދާޅުވީ އެންމެ ފުރަތަމަ ކަމަކީ ނަމާދު ކަމަށެވެ. އަދި ކަންކަން ތަރުތީބުވާން ޖެހޭނީ ނަމާދަށް އިސްކަން ދީގެން ކަމަށެވެ.\n"ހަނގުރާމަ މަތީގައި ވެސް ނަމާދު ވަގުތު ފާއިތުވަންދެން ފަސްކުރުން ހުއްދަވެގެނެއް ނުވެ. ހުރިހާ ކަމެއް ކޮށްފައި، ދެން ވަގުތެއް ވެއްޖެނަމަ، ނަމާދު ކުރުމަކީ ނަމާދު ގާއިމު ކުރުމެއް ނޫން. އެންމެ ފުރަތަމަ ކަމަކީ ނަމާދު. ކަންކަން ތަރުތީބުވާން ޖެހޭނީ ނަމާދަށް އިސްކަން ދެވިގެން،" ޝަފީއު ވިދާޅުވި އެވެ.\nމަސައްކަތް ހުއްޓާލުމަށް ފަހު މަސައްކަތުގެެ މާހައުލުގައި ނަމާދު ކުރާ މަންޒަރު ފެންނަ ފޮޓޯތަކާއެކުވެސް ބައެއް މީހުން ވަނީ ނަޝީދުގެ ވާހަކަތަކަށް ފާޑުވިދާޅުވެފަ އެވެ.\nނަމާދަކީ އިސްލާމްދީނުގެ ތަނބެވެ. ނަމާދަކީ ވަގުތު ކަނޑައެޅިފައިވާ ފަރުލެކެވެ. އެކަން ކީރިތި ގުރުއާނާ ރަސޫލާގެ ސުންނަތުން ސާތިބުވެ އެވެ. ބައެއް މީހުން ވަނީ މިހާ ސާފު މައްސަލައެއްގައި ރައީސް ނަޝީދު މި މޭރުމުން ވާހަކަ ދެއްކުމުން އެކަން ކުށްވެރި ކުރާ ކަމަށް ބުނެފަ އެވެ.\n"ނަމާދުވެސް މިއީ ވަރަށް އާދައިގެ ކަމަކަށް އެ ހެއްދެވީ. އެއީ ކުރަން ހުރި ކަންކަން ނިންމުމަށް ފަހު އޮންނަ ކަމަކަށް މި ހެދީ،" އާންމުންގެ މީހަކު ލިޔެފައިވެއެވެ.\nމަޖިލީހުގެ މެންބަރަކު ވިދާޅުވީ މަޖިލީހުގެ ޖަލްސާތައް ބަންގި ވަގުތަށް ހުއްޓާ ނުލުމާއި މަޣުރިބާއި އިޝާ ވަގުތު ކުރިއަށް ގެންދިއުމަކީ ރިޔާސަތުން ގަސްތުގައި ކުރާ ކަމެއް ކަމަށެވެ.\n"އިންޑިއާގެ ބޮޑު ވަޒީރު މޯދީ ބައިވެރިވެ ވަޑައިގެންނެވި ޖަލްސާ ވެސް އެ ވަގުތު ބޭއްވީ އަޅުގަނޑުމެން އެހެން ވަގުތަކު އެކަން ކުރުމަށް އާދޭސް ކޮށްފައި ވަނިކޮށް. އަޅުގަނޑު ދެކެނީ މިއީ އެމަނިކުފާނު [ނަޝީދު] ގަސްތުގައި ކުރައްވާ ކަމެކޭ،" މަޖިލީހުގެ އިދިކޮޅު މެންބަރަކު ވިދާޅުވިއެވެ.\nރައީސް މުހައްމަދު ނަޝީދު ރައްޔިތުންގެ މަޖިލިސް މުހައްމަދު ސައީދު + ދީނީ އިލްމުވެރިން


Olhun Bolhun: Maigandu Usooluthah | Mihaaru\nރައްޔިތުންގެ މަޖިލީހުގެ އިދާރާ: ޑިމޮކްރަސީއެއްގައި ގިނަ ކަންކަން ނިންމާ ތަނަކީ މަޖިލިސް - ފޮޓޯ: މިހާރު\n14 ނޮވެމްބަރ 2017 - 08:41 8 comments\nފާއިތުވި އަހަރުތަކުގައި ރާއްޖޭގައި މިހާރު ހިނގަމުންދާ ސިޔާސީ ޕާޓީތަކުން ވެރިކަމަށް އައުމަށް ރައްޔިތުންގެ ތަރުޙީބު ހޯދުމަށް ރައްޔިތުންނަށް ބަހާ ވަޢުދު ކަރުދާސް ނުވަތަ ވަޢުދުނާމާގައި، މައިގަނޑު އުޞޫލުތަކުގެ ބޮޑު ތަފާތުތަކެއް ނުފެނެ އެވެ. ހުރިހާ ޕާޓީތަކުން ވެސް ބުނަނީ ޑިމޮކްރެޓިކް ވެރިކަމެއް ގާއިމުކުރާނެ ކަމުގަ އެވެ. އިސްލާމީ އުޞޫލުތަކާ އެއްގޮތަށެވެ. އެއްވެސް ޕާޓީއަކުން މުސްތަޤިއްލު މުއައްސަސާތައް ނައްތާލާނެ ކަމަކަށް ނުބުނެ އެވެ. ނުވަތަ ވެރިކަން ލިބިއްޖެ ނަމަ ޤާނޫނުއަސާސީން އެ ބާބުތައް އުވާލާނެ ކަމަކަށް ވެސް ނުބުނެ އެވެ. ދީނީ ޢިލްމުވެރިން ގިނަ ސިޔާސީ ޕާޓީތަކުން ވެސް ފަތުރުވެރިކަން ނައްތާލާނެ ކަމަށް ނުބުނެ އެވެ. އަދި ހުރިހާ ދިވެހިން ކުރިއެކޭ އެއްގޮތަށް މަސްވެރިކަމުގެ ޞިނާޢަތުގައި މަސައްކަތް ކުރުވާނެ ކަމަކަށް ވެސް ނުބުނެ އެވެ.\nއެއްވެސް ޕާޓީއެއްގެ ވަޢުދުނާމާގައި ފަތުރުވެރިކަމުގެ ޞިނާޢަތުގެ ހުރިހާ ރަށްތައް ސަރުކާރަށް ނަގާނެ ކަމަށް ލިޔެފައެއް ވެސް ނެތެވެ. އަދި އެ ރަށްތައް ސަރުކާރުގެ ކުޑައިގެ ދަށަށް ގެނައުމުގެ ބޮޑު ރޭވުމެއްގެ ވާހަަކަ ވެސް ނުއޮވެ އެވެ. ޕާޓީތަކުގެ ވަޢުދުނާމާ ދިގުވަނީ ވެރިކަން ލިބިއްޖެ ނަމަ ކޮށްދޭނެ ކަންތައްތަކުގެ ލިސްޓު ދިގުވެގެންނެވެ.\nކުރިން ދެންނެވި މިސާލުތައް ދަންނަވާލީ ބައެއް ޤައުމުތަކުގައި ވެރިކަމަށް އާދެވިއްޖެ ނަމަ ކުރިން ދެންނެވި ފަދަ ބޮޑެތި ކަންތައް ކުރުމަށް ވަޢުދުވާތީވެ އެވެ. ތިމާވެއްޓަށް ގެއްލުން ލިބިދާނެތީވެ ތެޔޮވަޅުތަކުން ތެޔޮ ނެގުން މަނާކުރެވިފައި އޮންނަ ސަރަހައްދަކުން ތެޔޮ ނެގުމުގެ މަސައްކަތް ކުރުން ހުއްދަ ދިނުން ކަހަލަ ކަންތައްތަކެވެ.\nފާއިތުވި އަހަރުތަކުގައި ރާއްޖޭގެ ވެރިކަމަށް އައިސްފައިވާ ޕާޓީތަކުން ކުރިން ދެންނެވި ފަދަ ޤައުމު ހިންގުމުގެ މައިގަނޑު އުޞޫލުތަކަށް ބަދަލެއް ގެންނަން ވަޢުދުވެފައި އޮތްކަން އަޅުގަނޑަށް ފާހަގަކުރެވިފައެއް ނެތެވެ. އެނގިފައެއް ވެސް ނެތެވެ. މިހެންވުމާ އެކު ޕާޓީތަކުން ކިޔާ ކޮންމެ ލަވައަކަށް، ޖަހާ ކޮންމެ ބެރަކަށް، އެކީގައި ދާން ބޭނުންވާ ޕާޓީތަކުން ބޭނުންވެއްޖެ ހިނދެއްގައި، ފައިހަމަކޮށްގެން ނަށަންވީ އެވެ.\nސިޔާސީ "ކައިވެންޏަކީ" ވަކި ލަނޑުދަނޑިއަކަށް ދިއުމަށް ކުރެވޭ ކައިވެންޏެކެވެ. އެ ކައިވެންޏަކީ ވެސް އެކީގައި ދިރިއުޅެން ބޭނުންވާ ދެމަފިރިއެއްގެ ކައިވެނި ކަހަލަ ކައިވެންޏެކެވެ. އެކީގައި އުޅެން ބޭނުންވާ ނަމަ، ޚިޔާލުގެ ތަފާތެއް އޮތް ކަމަށްވާ ނަމަ ކޮންމެ އެއްކޮޅަކުން ކޮންމެވެސް ވަރަކަށް ދޫދޭން ޖެހެ އެވެ. އެންމެ ކުޑަމިނުން އެކީގައި އުޅެވޭނެ ވަރަކަށެވެ. ދުނިޔޭގެ ހުރިހާ ޤައުމެއްގައި ވެސް ތަފާތު ޚިޔާލުގެ މީހުން އެއްބައިވެގެން މަސައްކަތް ކުރަނީ މިގޮތަށެވެ. މި އުސޫލުގެ މައްސަލައެއް ނެތެވެ. މައްސަލައެއް އޮތިއްޔާ އޮތީ ހަނި ވިސްނުން ގެންގުޅޭ މީހުންގެ ތެރޭގަ އެެވެ.\nސިޔާސީ "ދުޝްމަނުން"ނަކީ ވެސް ވަރަށް އެހެން ކަހަލަ ބައެކެވެ. އެ ދުޝްމަނު ކަމަކީ ސިޔާސަތާ އެކު ދާ އެއްޗެކެވެ. ގިނަ ފަހަރަށް ސިޔާސަތު ބަދަލުވުމާ އެކު ދުޝްމަނުކަން ވެސް ބަދަލުވެދެ އެވެ. ކުރީގެ ހަތުރުން މިތުރުންނަށް ވެދެ އެވެ. މިތުރުން ހަތުރުންނަށް ވެސް ވެދެ އެވެ. އަޅުގަނޑުމެންގެ ރާއްޖޭގެ އިއްޔެގެ ތާރީޚުން ވެސް މިކަން ފެންނަން އެބަ ހުއްޓެވެ. އަޅުގަނޑުމެންގެ ރާއްޖޭގައި ސިޔާސީ ޕާޓީތަކުން ފަހަކަށް އައިސް މިފެންނަނީ ދުނިޔޭގެ މުއްސަނދި ފުޓްބޯޅަ ކުލަބްތަކުން ފެންނަ ކަހަލަ މަންޒަރެކެވެ. އިތުބާރު ހިފޭ މޮޅު ކުޅުންތެރިން ފައިސާވެރި ކުލަބުތަކުން ބޮޑު އަގުގައި ގަންނަނީ އެވެ. އެހެން ނަމަވެސް ފުޓްބޯޅަ ކުޅުންތެރިން ކުރިން ކުޅުނު ކުލަބާ އިދިކޮޅަށް ކުޅެ ލަނޑެއް ޖެހުމުން ގިނަ ފަހަރު އުފާ ފާޅެއް ނުކުރެ އެވެ. ކުރީގެ ޓީމަށް ފާޑެއް ވެސް ނުކިޔަ އެވެ. އަދި ކުރީގެ ކޯޗަށް އެއްޗެތި ކިޔާ ވެސް ނުހަދަ އެވެ. ފުޓުބޯޅަ ކުޅުންތެރިން ގެންގުޅޭ ސުލޫކީ މިންގަނޑު އަޅުގަނޑުމެންގެ ސިޔާސީ މައިދާނުގައި މަސައްކަތް ކުރާ "ތާޅަފިލިތަކަށް" ވުރެ މަތީ ކަމަށް ވެސް ވެދާނެ އެވެ.\nޑިމޮކްރަސީއެއްގައި ހިންގުމުގެ ނިޒާމަށް ބޮޑު ބަދަލެއް ގެންނަން ބޭނުން ކޮންމެ ފަހަރަކު ދާން ޖެހެނީ ސުޕްރީމް ކޯޓަށްތޯ އެވެ؟ ނުވަތަ ރައްޔިތުންގެ މަޖިލީހަށްތޯ އެވެ؟ ކޯޓަކީ ޝަރީޢަތް ކުރާ ތަނެކެވެ. ރައްޔިތުންގެ މަޖިލީހަކީ ރައްޔިތުންގެ ޤާނޫނު ހަދާ "ކާރުޚާނާ" އެވެ. ބޮޑެތި ސިޔާސީ ނިންމުންތައް ނިންމާނީ އެތަނުންނެވެ. ރައްޔިތުންގެ ފަރާތުންނެވެ.\nރާއްޖޭގެ މައްސަލައަކީ ކޮބައިތޯއެވެ؟ ރަނގަޅު ޤާނޫނުއަސާސީއެއް އެބަ އޮތެވެ. އެކަށީގެންވާ ޤާނޫނުތައް ވެސް އެބަ ހުއްޓެވެ. މިނިވަން މުއައްސަސާތައް ވެސް އެބަ ހުއްޓެވެ. އެ ތަންތަނަށް ޤާނޫނުން ބާރުދީފައި ވެސް އެބަ އޮތެވެ. ރާއްޖޭގެ އެންމެ ބޮޑު މައްސަލަ އަކީ ޤާނޫނަކަށް ވިޔަސް ނުވަތަ ޤަވައިދަކަށް ވިޔަސް ތަންފީޒު ކުރުމެވެ. ހުރިހާ ކަމެކެވެ. ޤާނޫނުއަސާސީން ފެށިގެން ޤާނޫނުތަކުން ލާފައި ގޮސް މަގުމަތީގެ ޓުރެފިކް ކަންޓުރޯލުކުރާ ހިސާބަށެވެ. ލިއުމުން އޮތީ ބާރު ލިބިފަ އެވެ. އެހެން ނަމަވެސް ތަންފީޒުކުރުމުގައި ބާރެއް ނެތެވެ. ޤާބިލުކަމެއް ނެތެވެ. ހިތްވަރެއް ނެތެވެ. މުރާލިކަމެއް ނެތެވެ. ކެރުމެއް ނެތެވެ. ލިބިފައި އޮންނަ ބާރުގެ ބޭނުންކުރަން ނުކެރެނީ އެވެ.\nމަޢާފް ކުރައްވާށެވެ. އަޅުގަނޑަށް ލަފާކުރެވޭ ގޮތުގައި އިޚްލާޞްތެރިކަމެއް ނެތިގެންނެވެ. ޤައުމަށް ވުރެ ބޮޑަށް ތިމާގެ އަމިއްލަ އެދުން އިސްވެގެންނެވެ. ޤުރުބާނީއަކަށް ވުރެ ބޮޑަށް މެހެރަބާނީއެއް ބޭނުން ވެގެންނެވެ.\nރާއްޖޭގައި 1932 ވަނަ އަހަރުން ފެށިގެން، ބަދަލުވަމުން، އިޞްލާޙް ވަމުން، މިއަދާ ހަމައަށް އައިސްފައި ހުރި ހުރިހާ ޤާނޫނުއަސާސީއަކުން ރައްޔިތުންނަށް ހުރިހާ ޙައްޤުތަކަކާއި މިނިވަންކަން ދީފައި އޮވެ އެވެ. އެންމެ މިނިވަން ޑެމޮކްރެޓިކް ޤައުމުތަކެކޭ އެއްވަރަށެވެ. ވެރިކަމުގެ ބާރުން ކުރާ ކަންތައްތައް ބަލައި، ފާރަލާ ހަމަހަމަކުރުމުގެ ނިޒާމެއް ވެސް ގާއިމުކުރެވިފައި އޮވެ އެވެ. އެހެން ނަމަވެސް ޤާނޫނުގައި އޮތް މިންވަރަށް އެއްވެސް ސަރުކާރަކަށް އެކަންކަން ތަންފީޒު ކުރެވުނުތޯ އެވެ؟ މައުމޫނު ސަރުކާރަކަށް ނުކުރެވެ އެވެ. ނަޝީދު ސަރުކާރަކަށް ނުކުރެވެ އެވެ. ވަޙީދު ސަރުކާރަކަށް ނުކުރެވެެ އެވެ. މިހާރު ވެރިކަމުގައި އޮތީ ޔާމީނު ސަރުކާރަށް ވުމާ އެކު އެ ސަރުކާރުގެ ތަންފީޒީ މަސައްކަތް ދާ މިންވަރު ތިޔަ ހުރިހާ ބޭފުޅުންނަށް ވެސް ވަރަށް ގާތުން ފެނިވަޑައިގަންނަވާނެ އެވެ.\nޑިމޮކްރަސީއެއްގައި ހިންގުމުގެ ނިޒާމަށް ބޮޑު ބަދަލެއް ގެންނަން ބޭނުން ކޮންމެ ފަހަރަކު ދާން ޖެހެނީ ސުޕްރީމް ކޯޓަށްތޯ އެވެ؟ ނުވަތަ ރައްޔިތުންގެ މަޖިލީހަށްތޯ އެވެ؟ ކޯޓަކީ ޝަރީޢަތް ކުރާ ތަނެކެވެ. ރައްޔިތުންގެ މަޖިލީހަކީ ރައްޔިތުންގެ ޤާނޫނު ހަދާ "ކާރުޚާނާ" އެވެ. ބޮޑެތި ސިޔާސީ ނިންމުންތައް ނިންމާނީ އެތަނުންނެވެ. ރައްޔިތުންގެ ފަރާތުންނެވެ. ހުރިހާ ރައްޔިތުންނަށް ކޮންމެ ކަމެއްގައި ބަސް ނުކިޔޭނެތީވެ، އެމީހުންގެ ފަރާތުން ބަސްކިޔަން ތިބެނީ އެމީހުންގެ މަންދޫބުންނެވެ. ރައްޔިތުންގެ މަޖިލީހެވެ. ޤާނޫނުގައި ކަނޑައެޅިފައި އޮންނަ ގޮތަށް، މަޖިލީހުން މީހެއްގެ އިތުބާރު ނެތްކަމަށް ނިންމައިފި ނަމަ، ޑިމޮކްރަސީގައި އެ ހިސާބުން އެކަންތައް ނިމުނީ އެެވެ. އެހެން ތާކަށް ދާކަށް ނުޖެހެ އެވެ. މަޖިލީހުން ބަލާ މިންގަނޑުން، މަޖިލީހަށް އެމީހެއްގެ އިތުބާރު ނެތީ އެވެ. އެހެން ތަނެއްގައި އެމީހެއްގެ އިތުބާރު އޮތް ކަމަށް ވެދާނެ އެވެ.\nމިހާރު އަމަލުކުރާ ޤާނޫނުއަސާސީ އަށް ހިންގުމުގައި ދަތިތަކެއް ވާ ނަމަ ދަތިވަނީ ޤާނޫނުއަަސާސީގައި އޮތް ގޮތަށް ނުހިންގޭތީވެ އެވެ. ޤާނޫނުއަސާސީގައި މައްސަލައެއް އޮވެގެނެއް ނޫނެވެ. މައްސަލައެއް އޮތިއްޔާ އޮތީ ހިންގާ މީހުންގެ އެވެ. ތަރުޖަމާ ކުރާ މީހުންގެ އެވެ. ތަރުޖަމާ ކުރަން ގެންދާ މީހުންގެ އެވެ. ތަރުޖަމާ ކުރަން ގެންދަން ނަސޭހަތްތެރިވާ މީހުންގެ އެވެ.\nއިތުރު ލިޔުންތައް ކޮލަމް ރާއްޖޭގެ ގާނޫނުއަސާސީ އޮޅުންބޮޅުން ރައްޔިތުންގެ މަޖިލިސް


COVID-19: Ithuru 30 meehaku fassivejje - AO News\nރާއްޖެއިން އިތުރު 30 މީހަކު ކޮވިޑް-19 އަށް ފައްސިވެއްޖެ އެވެ.\nމިއަދު ފައްސިވި މީހުންގެ ތެރެއިން 27 މީހަކު ވަނީ މާލެ ސަރަހައްދުންނެވެ. އަދި3މީހަކު ވަނީ މާލެ ފިޔަވައި ރާއްޖޭގެ އެހެން ހިސާބުން ފައްސިވެފައެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން ހާމަކުރި ގޮތުގައި މިއަދު 18:00 އާއި ހަމައަށް އިތުރު 22 ދިވެހިންނާއި 08 ބިދޭސީން ވަނީ ފައްސިވެފައެވެ. އިއްޔެ މި ބައްޔަށް ރާއްޖެއިން ވަނީ 32 މީހަކު ފައްސިވެފައެވެ.\nމިއާއެކު ރާއްޖެއިން ކޮވިޑް-19 އަށް ފައްސިވި މީހުންގެ އަދަދު ވަނީ 12،608 އަށް އަރައިފައެވެ. އޭގެ ތެރޭގައި އެންމެ ގިނައިން ފައްސިވެފައި ވަނީ ދިވެހިން ކަމަށްވާއިރު، ދެވަނަ އަށް އެންމެ ގިނައިން ފައްސިވެފައި ވަނީ ބަންގްލަދޭޝް މީހުންނެވެ.


Ep. 30 — Thy Furaanaige Dhirumey | Safuhaa\nއިރުކޮޅަކުން އެންމެން އަޑުގަދަކޮށްލުމުން ބަލާލިއިރު ޝައިލީންއާ ނައުރާ ދެފަރާތުގައި ހުރެގެން މުސްކާން ގޮވައިގެން ސިޑިން ފައިބަނީއެވެ. އެވަގުތު މުސްކާން ފެނިގެން އެންމެންނަށްވެސް ލިބުނީ ކުއްލި ހައިރާންކަމެކެވެ. މުސްކާން ލައިގެން ހުރީ އައިޒަންގެ ކައިވެންޏަށް ފެހި ހެދުމެވެ.ތަފާތަކީ ކުރިން ކުރު އަތްކޮޅެއްލާފައި ހުރި ހެދުމާއެކު މިހާރު ހަރުކޮށްފައިހުރި އަތްދިގު ޖެކެޓްކޮޅާއި ފަރިކޮށް އަޅާފައިވާ ޝޯލްއެވެ. ހެދުމާއި ގުޅޭ ފޮއްޗާއި ޑިޒައިން ބޭނުންކޮށްފައިވާ ގޮތުން ޖެކެޓްކޮޅު އެއީ ފަހުން ގުޅާފައިވާ ބައެއްކަން ދުރުމީހަކަށް ނޭނގޭނެއެވެ.އިރުއޮއްސުނުފަހުން މުސްކާން ކުއްލިއަކަށް ގޮސް ކުރިކަމަކީ އެއީކަން އެންމެންނަށްވެސް އެވަގުތު ފަހުމްވިއެވެ.\nއަލަތުދެމަފިރީންނަށް ހާއްސަވެފައިވާ ގޮނޑިތަކުގައި އިށީންއިރު ދެ ހިތްވެސް ތެޅެމުން ދިޔައީ އެންމެބާރުމިނުގައެވެ. މުސްކާން އިސްޖަހާލައިގެން އިންއިރު މާކުރިން ފެނިފައިވާ ހުވަފެން ސީދާވެގެން އައިކަމާމެދު ހިޔާލުކޮށްލެވުނެވެ. އެހުވަފެނުގައިވެސް އޭނާ ތައްޔާރުވެގެން އައީ އައިޒަންގެ ކައިވެންޏަށް ތައްޔާރުވެގެން އައި ކުއްޖަކު ފަދައިންނެވެ. ތަފާތަކީ އައިޒަންގެ ބަދަލުގައި އިޝާންގެ އަޑުން އަނބި ޤަބޫލުކޮށްފީމޭ ބުނެލިކަމެވެ.އަދި މިއަދު މީ އެހުވަފެނުގައި ހަޤީޤީ ކުލަޖެހިގެން ދިޔަ ދުވަހެވެ.\nގާޟީ ކައިވެނި ލައިދިނުމާއެކު އިޝާން ހިމޭން އަޑަކުން އަނބި ޤަބޫލު ކޮށްފީމޭ ބުނެފައި ބަލައިލީ މުސްކާންގެ މޫނަށެވެ. މުސްކާން އަދިވެސް އިސްއޮބާލައިގެން އިންގޮތުން ހީވަނީ ފިނިވެފައި އިންހެންނެވެ. އެއެންމެންގެ ތެރޭގައި ނޫންނަމަ އިޝާން ބޭނުންވީ ވަގުތުން މުސްކާން ގެނެސް ނިތުގައި ބޮސްދިނުމަށެވެ. ތަކުރާރުކޮށް ހާމަކޮށްދޭން ބޭނުންވީ އޭނާއަށް ދިން އެފުރުސަތުގެ ސަބަބުން ހިތް އުފާވެފައިވާ މިންވަރެވެ.\nކައިވެނިކޮށްދިން މީހުން ގޮވައިގެން ބޮޑެތި މީހުން ދާން ފެށުމުން ދެންތިބި މީހުން އައިސް މުސްކާންމެން ވަށާލައިގެން މުބާރިކްބާދީ ދޭން ފެށިއެވެ. ލީވާން އެންމެ ދުރުގައި ހުރެފައި އައިސް ކުއްލިއަކަށް މުސްކާންގެ ގައިގައި އޮޅުލައިގެންއިރު ފުރަގަހުގައި ހުރި އިޝާންއަށް އެއްލޯ މަރައިލިއެވެ. "އިނގޭތަ ތިއްތި އެބަހުރި ވަރަކަށް ޖޭވެފަ. މުޝް ޕޮޓޯޓޭ ޖެހޭނެ ތިއްތި ދޭނެ އަދަބަކުން އަހަރެން ސަލާމަތްކޮށްދޭން." ލީވާން ހެމުން މުސްކާންގެ ކަންފަތްދޮށުގައި ކިޔާލިއެވެ. އެވަގުތު މުސްކާންވެސް އެމާހައުލާއި ބައިވެރިވާން ހިނިގަނޑެއް ޖަހާލައިފިއެވެ. ލީވާން ދުރަށް ޖެހުނުވަގުތު ބަލާފައި އިޝާން މަޖަލަކަށް އަތް އުފުލާލުމުން އެދުއްވައިގަތްމީހާ ގޮސް ވަނީ ދުރުގައި ހުރި ސަމީރު ފުރަގަހަށެވެ. އެތަން ފެނުނު އެންމެންނަށްވެސް ލީވާންމެންގެ މިސަމާސާ މަޖާވެގެން ހޭން ފެށިއެވެ.\n"އޭ ތިއްތި ޖޭވާނެ ކަމެއް ނެތް. މިރެއިން ފެށިގެން މުޝް އަމިއްލަ ކުރާއިރު އަހަރުމެންނަށްވެސް އޭނަގެ މައްޗަށް ކޮންމެވެސް ހައްޤެއް އޮންނާނެ އިނގޭ. އެންމެފުރަތަމަ ތިއްތިއަށް މުޝް ލިބިފަވެސް ތިހުރީ އަހަރެން އޭނައާ ނީނދެ ދޫކޮށްލީމަ." ލީވާން ސަމީރުގެ ހިމާޔަތުގައި ހުރެގެން އަދިވެސް ދޫނުކޮށް ކިޔެވެ.\nދާދި މަދު ވަގުތުކޮޅަކަށް ކުރިއަށް ދިޔަ ހަފްލާ ނިމި މެހުމާނުން ހުސްވިއިރު އަލަތުދެމަފިރީންގެ ސަވާރީވެސް އޮތީ ތައްޔާރުގައެވެ. ކައިވެނީގެ ހަދިޔާއަކަށް ނާޝިދު ހަދިޔާކުރި ކާރު އޮތީ ނުހަނު ފުރިހަމައަށް ޒީނަތްތެރި ކުރެވިފައެވެ. ކުރީގައި އޮތީ ސަމީރުމެންގެ ކާރެވެ. ވަކިވުމުގެ ވަގުތު ޖެހުނުއިރު މުސްކާން ހުރީ ފެންކަޅިވާގޮތް ވެފައެވެ. ޅަކުއްޖެއްހެން މަންމަގެ ގޭގައި ހޭދަކުރި ދުވަސްތަކަށް ނިމުމެއް އައީއެވެ. އުޅެބޮޑުވި ގެއާއި އާއިލާ ދޫކޮށްފައި ދާން ޖެހުނީއެވެ. އެކަމަކު އެވަގުތުވެސް މުސްކާންއަށްވުރެ ރަމްލާގެ ހާލު ދެރައެވެ. ޣަފޫރު އެކަމަށް ވިސްނައިގެން ރަމްލާ އަތުގައި ހުރިއިރުވެސް ރަމްލާ ހީވީ މުސްކާން ފަހަތުން ގޮސް ކާރުގައި އިށީންދެފާނެ ހެންނެވެ.\nކާރު ސްޓާޓްކޮށްލިއިރު މުސްކާން ކަޅިޖަހާނުލާ ބަލަން އިނީ ދުރުވަމުންދިޔަ ގެއާއި އެތާތިބި މީހުންނަށެވެ. އޭނާގެ ހުވަފެނުގައި މުޅިން އެހެން ކުލައެއްޖެހި ހީކުރިގޮތާއި ޚިލާފަށް އައިޒަންގެ ގެއާއި އެއާއިލާ އެންމެން ދުރުވަމުންދާތަން ފެނުމުން ހިތަށް ކުރީ ނުބައި އަސަރެކެވެ. ތަޤްދީރު ހިނގާގޮތް ނިކަން ދެކެބަލާށެވެ. އިރެއްގައި އޭނާ ތައްޔާރުވީ އައިޒަންގެ އަންބަކަށް ވުމަށެވެ. ސަނާގެ ޅީދަރިއަކަށް ވުމަށެވެ. އެގެއާއި އެއާއިލާގެ މެމްބަރަކަށް ވުމަށެވެ. އެކަމަކު އެހުވަފެން ސީދާވުމުގެ މަދު ދުވަސްކޮޅެއް ކުރިން އައިޒަން ވަނީ މިފަނާވަނިވި ދުނިޔެއާ އަލްވަދާޢު ކިޔާފައެވެ. އަދި މިއަދު އޭނާއަކީ އިޝާންގެ އަނބިމީހާއެވެ.\n"ޔޫ އޯކޭ؟" އެންމެން ލޯމަތިން އޮބާލުމުން މުސްކާން އެނބުރުނުވަގުތު އިޝާން އަހާލިއެވެ. ހުންގާނަށް ސަމާލުވެ މަގަށް ބަލަން އިންއިރުވެސް އޭނާއަށް މުސްކާންގެ ހިތުގެ ހާލު ސިއްރެއް ނުވިއެވެ. މުސްކާން ބޯޖަހާލިއިރު ލޮލުން ފޭދުނު ކަރުނަތިކި އޭނާ ފުހެލީ ހިތުން އިޝާންއަށް ނޭނގޭނެ ހެންނެވެ. އެވަގުތު އިޝާން މައްޗަށް އެއް އަތް ފޯރުވާލައިފައި ޓިޝޫއެއް ނަގައި ދިއްކޮށްލުމުން މުސްކާންއަށް ހައިރާންވެފައިވެސް އޭގައި ހިފިއެވެ. އިޝާންއަށް އޭނާގެ އެއްވެސް ކަމެއް ސިއްރު ނުވާނެކަން އަދިވެސް އެއްފަހަރު ސާބިތުވެގެން ދިޔަ ވަގުތުކޮޅެކެވެ.\n"ޗެރީ ބްލޮސޮމް" ގޭޓުން ވަންއިރު އެގެވެސް އޮތީ ފުދޭވަރަކަށް ޒީނަތްތެރި ކޮށްލާފައެވެ. އިޝާން ކާރު ޕާކްކޮށްފައި އަނެއް ފަރާތަށް ގޮސް މުސްކާން ނިކުންނަން ދޮރު ހުޅުވާލަދީފައި ރަނިކަނބަލެއްގެ އިއްޒަތުގައި މުސްކާން ނެރެގެން ގޭގެ މައިދޮރާއި ހަމައަށް ގެންދިޔައެވެ. އެމަގުގެ ދެފަރާތުގައި ހެދިފައިވާ ގަސްތަކުގައި ފޮޅިފައިވާ މާމެލިމެލިވެސް އަލަތު ކައިވެންޏަށް މަރުހަބާ ކިޔަމުން ދިޔަ ކަހަލައެވެ. ވައިރޯޅި ތަކާއެކު އެގަސްތައް ހަލުވަމުން ދިޔަގޮތުން ހީވީ އުފާވެރި ލަވައެއް ކިޔަމުން ނަށަމުން ދިޔަ ހެންނެވެ. މުސްކާން ފިނިވެފައި ހުރިހެން ހީވެގެން އިޝާން އެއަތުގައި ހިފާލުމުން ސިހިފައި ބަލައިލެވުނެވެ. އެވަގުތު އިމާރާ ދޮރު ހުޅުވާލުމުން ދެމީހުންނަށްވެސް ސަމާލުކަން ދެވުނީ އިމާރާއަށެވެ.\n"ދޮންބެދައްތާ! އަވަހަށް އާދޭ އެތެރެއަށް!" އިމާރާ އުފަލުން ފޮޅިފައި މުސްކާންގެ އަނެއް އަތުގައި ހިފައިލުމުން އިޝާންގެ އަތުތެރޭ އޮތް އަތްތިލަ މިނިވަން ކުރިއެވެ. "ދޮންބެގެ އިންތިޒާރުގައި ބައްޕަ އެބައިން ކާކޮޓަރީގަ." އިމާރާ މުސްކާން ގޮވައިގެން ހިނގައިގަންނަމުން އިއްވައިލިއެވެ. އެވާހަކަ އިވިގެން މުސްކާންއަށްވެސް އެނބުރި އިޝާންގެ މޫނަށް ބަލައިލެވުނެވެ. އިޝާން ކޮނޑު އަރުވާލައިފައި ކާކޮޓަރިއާ ދިމާއަށް ދާން ފެށުމުން އޭނާ އިމާރާ ދެއްކި މަގުން ގޮސް ސިޑިން އެރިއިރު ސިކުނޑީގައި ސުވާލުތައް ވިއެވެ.\nދޮރު ހުޅުވާލައިފައި ވަންއިރު އިޝާންގެ ކޮޓަރި ތައްޔާރުކޮށްފައިވާ ގޮތުން މުސްކާންގެ ހިތް އިތުރަށް އަވަސްވިއެވެ. އެފަދަ މާހައުލެއްގައި ލޯބިވާ ފަރާތާއެކު އެކަނިވެލަން ލިބިއްޖެނަމަ ކިތަންމެ އީމާންތެރި ހިތެއްވެސް ގުޑައިގެން ދާނެ ކަން ކަށަވަރެވެ. އަދި އިޝާންއަކީ އޭނާދެކެ ހިތާއި ފުރާނައިން ލޯބިވާ ފަރާތެކެވެ.\nވާހަކަ ދައްކާލަން އިނދެފައި އިމާރާ ނިކުމެގެން ދިއުމުން މުސްކާން އެނދުން ތެދުވެގެން މިސްރާބު ޖެހީ ބެލްކަންޏާއި ދިމާއަށެވެ. ފައިދަށު ވަމުންދިޔަ މަޑު ފިނިފެންމާ ފިޔަތަކުން ހިތަށް އަޖައިބެއްފަދަ އަރާމެއް ލިބުނެވެ. ހުޅުވާފައިވާ ބެލްކަނީ ދޮރުން ވަން ލުއި ވައިރޯޅިވެސް ނުތަނަވަސްކަން ފިލުވާލަ ދިނެވެ. ވަޔާއެކު ނަށަމުން ދިޔަ ދޮރުފޮތިގަނޑުގައި އަތުން ހިފަހައްޓާލައިގެން ހުއްޓި އުޑާއި ދިމާއަށް ނަޒަރު ހުއްޓާލިއިރު ބުރުހަމަ ހަނދު އޭގެ ޝާއްބަކަމާއެކު މެދު އުޑުގައި ރަނިކަން ކުރަނީއެވެ.\n"އެންޖޯއިން ދި ވިއު؟" ދޮރު ހުޅުވި އަޑަކާ ނުލާ ފަހަތުން އިޝާން ވާހަކަދެއްކި އަޑު އިވުމުން މުސްކާން ސިއްސައިގެން ދިޔައެވެ. އޭނާ ހަޅޭތްލަވައިގެންފައި އަވަހަށް އެނބުރިލިގޮތުން ވަދެވުނީ އިޝާންގެ އަތުތެރެއަށެވެ. އެވަގުތު އިޝާން އަވަހަށް މަޢާފަށް އެދިފައި އެދެއަތުން ވަށައިލުމުން ބޭނުންވިއަސް ދުރަކަށް ނުދެވުނެވެ. "އަހަރެން އެއްގޮތަކަށްވެސް މުސްކާން ބިރުގެންނެވުމުގެ ގަސްތެއްގައެއް ނޫން." އިޝާން ބުރަކަށީގައި މަޑުމަޑުން ފިރުމާލައިފައި މުސްކާން ދުރަށް ދާން ބޭނުންވެދާނެތީ އެފުރުސަތު ދިނެވެ. އިސްއުފުލާލިއިރު ހިތް ނުތަނަވަސް ވުމުގެ އިތުރަށް މުސްކާން ހުރީ ކުޑަކޮށް ލަދުވެސް ގަނެފައެވެ. އޭނާ ކުރާނެ ކަމެއް ނޭނގިގެން ތުންފަތުގައި ދަތް އަޅާލައިފައި ގޮސް އެނދުގެ ކައިރިފަށުގައި އިށީންދެ އަތުގެ އިނގިލިތަކުން ބެޑްޝީޓާ ކުޅެން ފެށިއެވެ.\n"ބަނޑުހައިތަ؟ ބޭނުންތަ އެއްޗެއް ކާން؟" ހުރިފިޔަވަޅު މަތީ ހުރެފައި އިޝާން އެވަގުތުވެސް ދެއްކީ އެހެން ވާހަކައެކެވެ. މުސްކާން ހަމައެކަނި ދެފަރާތަށް ބޯ ހޫރާލައިފައި އިންދާ ދެން އިވުނީ އިޝާން ގޮސް ފާޚާނާއަށް ވަންއަޑެވެ. ހެދުން ބަދަލު ކުރަންވިއަސް އެހިތްވަރެއްވެސް މުސްކާންއަކަށް އެވަގުތަކު ނުލިބުނެވެ.\n"ދޭ ހެދުން ބަދަލުކުރަން." އިޝާން ނިކުމެފައި ބުނެލިއަޑު އިވުނެވެ. މުސްކާން ކައްޓެއްހެން ތެދުވެފައި ގޮސް އެތާހުރި ފޮށީގައި އަތްލީއިރު އެހުރީ ހުހަށެވެ. ހައިރާންވެފައި ހުރެގެން އަލަމާރި ހުޅުވާލިއިރު ހުރިހާ އެއްޗެއް ހުރީ ފަތްޖަހާފައި އަލަމާރިއަށް ލައިފައެވެ. މުސްކާން އެތަނުން ކޮޓަން ފޮތީގެ ހަރުވާޅަކާއި ޓީޝާޓެއް ނަގައިގެން ދަމުން އެނބުރި ބަލާލިއިރު އިޝާން ހުސްގަޔާ އޮތީ އެނދުގައި އޮށޯވެ ފޯނަށް ބަލަހައްޓައިގެންނެވެ. މުސްކާން އަވަހަށް ފާޚާނާތެރެއަށް ދެމިގެންފައި ހުރެވުނީ ދޮރުގައި ބުރަކަށި ޖައްސާލައިގެންނެވެ. ދެތިންފަހަރު ދެލޯމަރާލައިފައި ހުޅުވައިލިއެވެ. ދެން އައިސް ލޯގަނޑު ކުރިމައްޗަށް ހުއްޓި ބުރުގާގައި ހުރި ޕިންތައް ނައްޓަން ފެށިއިރު ލޮލަށް ކަރުނަ ގިނަވާން ފަށައިފިއެވެ.އެސްފިޔަތަކަށް ނުކުޅަދާނަވުމުން ދެން ފެނުނީ އޮހިގަތްތަނެވެ. ކުއްލިއަކަށް ހިތަށް އެހާ އަސަރު ކުރީ ކީއްވެ ކަމެއް ވިސްނާ ވިސްނާވެސް ނޭނގުނެވެ. އަޖައިބަކަށް ވީ ކިތަންމެ ވަރަށް ފުހުނަސް އެކަރުނަތަކަށް ހުއްޓުމެއް ނައީމައެވެ. ގިނައިރުވެއްޖެނަމަ އިޝާން ކަންބޮޑުވެދާނެތީ ނިކުންނަން ހިތަށް އަރުވާލައިފައި ތުންފަތުގައި ދަތް އަޅާލައިގެން ހުއްޓާ އަނެއްކާވެސް ރޮވެނީއެވެ. އެގޮތުގައި އިރުގަނޑެއް ވުމުން އިޝާން އައިސް ދޮރުގައ ޓަކި ޖަހާލައިފިއެވެ.\n"މުސްކާން. އާ ޔޫ އޯކޭ؟ ކިހިނެތްވަނީ އެހާ ލަސްވަނީ؟" އިޝާން ސުވާލު ކުރުމުން މުސްކާން ސިއްސައިގެން ގޮއްސައި ދެއަތް އަޅައިލެވުނީ މޭގައެވެ. މޫނު ރީތިކޮށްލަން ވެގެން ލޯގަނޑު ބަލާލިއިރަށް ރުއިން ކޮންޓްރޯލްވެފައި ހުރިކަން އިހްސާސްވިއެވެ. "މި ނިކުންނަނީ." މުސްކާން ހިތްވަރުން ޖަވާބުދީފައި އަވަހަށް ހެދުން ބަދަލުކޮށްލުމަށްފަހު ފެންކޮޅަކުން މޫނު ދޮވެލިއެވެ. ތުވާލިން މޫނު ހިއްކަންވެގެން ޖައްސާ ބާރުކޮށްލިއިރު ނިކަން ހިތްގައިމު ވަހެއް ނޭފަތުގައި ޖެހުނެވެ. މުސްކާން ފުން ނޭވައެއް ދޫކޮށްލައިފައި ދޮރު ހުޅުވާލިއިރު އިޝާން ހުރީ ތެދުވެ ދެކޮޅަށް ހިނގާލަ ހިނގާލައެވެ. މުސްކާން އެމޫނުގެ ކުލަވަރު ސިއްރު ކުރަންވެގެން އަވަހަށް ގޮސް އަލަމާރިން ކޮނޑެއް ނަގައި ހެދުން އެޅުވިއެވެ. ދެން އެނބުރުނުއިރު އިޝާން ގޮސް އެނދުގައި އިނުމުން އޭނާވެސް ދިޔައީ އެދިމާއަށެވެ.\n"މިތާ އިށީންދެބަލަ!" މުސްކާން ގޮސް ކައިރިވީއިރަށް އިޝާން މަގަތުގައި އަތުން ތަޅާލައިފައ ތަން ދެއްކިއެވެ. ކިޔަމަންތެރިއެއްހެން މުސްކާން އިށީންދެލުމުން އިޝާން ކުރިއަށްވުރެވެސް ކައިރިވެލާފައި ދެއަތުން ހިފެހެއްޓީ އޭނާގެ މޫނުގައެވެ. މުސްކާންއަށް ލިބުނު ސިހުމުގައި ނޭވާލާންވެސް ނޭނގިފައި އިންދާ އިޝާން މޫނު ކައިރިކޮށްލި ގޮތަށް ހަމައެކަނި ބީހޭހާ ލުއި ބޮސްދިނުމަކުން އެތުންފަތުގައި ބޮސްދީފައި ދުރަށް ޖެހިލައިފިއެވެ. "މުސްކާން ބޭނުން ވަރަށް ރޯންވީ. ހިތް ފުރޭންދެން ރޮއެ ހުރިހާ އުދާހެއް ނެރެލަން ވީ. އެކަމަކު ދެން ފަހަރަކުންވެސް ތިތުންފަތަށް އަނިޔާ ނުދޭތި!" އިޝާން އެމޫނުން ނަޒަރު ވަކިކޮށްނުލައި އިނދެފައި ވާހަކަދެއްކިއެވެ. ރައްދު ދޭނެ ގޮތެއް ނޭނގިގެން މުސްކާން ބަސް ހުސްވެފައި ބަލަން އިނީއެވެ.\nހިނގާދެން ނިދަން." އިޝާން ފަހަތަށް ޖެހިލާފައި ބާލީސްތަކުގައި ލެނގިލަމުން ކިޔާލިއެވެ. މުސްކާންއަށް ލިބުނު ހައިރާންކަމުގައި ކުއްލިއަކަށް އެނބުރި ލޯ ބޮޑުކޮށްލުމުން އިޝާން ބުމަ އަރުވާލިތަން ފެނުނެވެ. "ކިހިނެތްވީ؟ އިތުރު ކަމެއް ކުރަންވީތަ؟" އިޝާން ގަސްތުގައި މުސްކާން ތަޅުވާލަންވެގެން އެހެން އަހާލުމުން ރަކިވެފައި މުސްކާންއަށް ބޯ ހޫރާލެވުނީ ދެފަރާތަށެވެ. ދެވަނަ ސިކުންތުގައި އެގޮތަށް ކަންތައް ކުރެވުނީތީވެސް ކަންބޮޑުވިއެވެ. އިޝާން ހީކުރާނީ ކީކޭ ހެއްޔެވެ؟ ކައިވެންޏަށް އެއްބަސްވުމުން އިޝާން އުންމީދު ކުރާނީ ކައިވެނީގެ ގުޅުންވެސް ފުރަތަމަ ރެއިން ފެށިގެން ކުރިއަށް ގެންދާނެ ކަމުގައެވެ. އެހެން އެކަން އޮތްވާ އޭނާއަށް މިކުރެވުނު ކަމަކުން އިޝާން ރުޅިއަތުވެދާނެތީ ޖެހިލުންވެއްޖެއެވެ.\n"އަވަހަށް އާދޭ ކައިރިއަށް! އެއިރުން ކަމެއް ކުރެވޭނީ." އިޝާން އަދިވެސް އިނީ ސަމާސަ މޫޑެއްގައެވެ. އޭނާ ސިއްރުން ހީލައިފައި މުސްކާން ހަދާ ގޮތެއް ބަލަން އިންދާ ފަސްއެނބުރި ބަލައިވެސްނުލައި އިނދެގެން ކައިރިއަށް ޖެހިއްޖެއެވެ. "ގުޑް ގާރލް." އިޝާން ހިނިތުންވެފައި ފަހަތުން އެއުނަގަނޑު ވަށާލައި ކުރިއަށްވުރެވެސް ކައިރިކޮށްލުމުން މުސްކާންގެ ނޭވާ ކަރުތެރޭ ތާށިވިއެވެ.\n"އިތުރު ކަމެއް ކުރަންޏާ ކުރަން މުޅި ލައިފް ކުރިއަށް އޮތީނު. އެކަމަކު މިރޭ އަހަރެން ބޭނުމީ ތިކުއްޖާ އަތުތެރޭ ބާއްވާލައިގެން އަރާމު ނިންޖަކުން ނިދާލަން." އިޝާން އޭނާގެ ކަންފަތްދޮށުގައި ސިއްރެއް ބުނެލާފައި އަނެއްފަރާތަށް އަނބުރުވާލުމަށްފަހު މޭމަތީ ބާއްވައިގެން ހަމަޖެހިލައިފިއެވެ. މުސްކާންގެ ހާސްކަމުން ބައެއް ލުއިވެގެން ދިޔަ ނަމަވެސް ހިތުގެ ތެޅުން މަޑެއް ނުވިއެވެ. އިޝާން އެއްފަރާތަކަށް އަތް ފޯރުވާލައިފައި ލައިޓް ނިއްވާލުމުން ކޮޓަރިތެރޭ ދިއްލާފައި ހުރި އުއްބައްތީގެ އައްޔާއި ބެލްކަނިން އެޅިފައިވާ ހަނދުވަރުގެ އަލިން ޖަރީ ކުރެވިފައިވާ ގޮތުން ހިތްގައިމެވެ. އިޝާން އެހެން އޮވެ ލޯމަރާލުމުން މުސްކާންވެސް އެމޭގައި ބޯއަޅައިގެން އޮވެ ނިދޭތޯ މަސައްކަތް ކުރަން ފެށިއެވެ.\nއިޝާންއަށް ނިދޭހާއިރުކޮށްފައި އޭނާ ތެދުވަން އުޅެގެން ފުރަތަމަ ކާމިޔާބެއް ނުވިއެވެ. ނިދީގައިވެސް އިޝާން އޭނާ ދުރަށް ދާން ނޭނދޭ ފަދައެވެ. މުސްކާން ގަދަކަމުން އެދެއަތް ނައްޓުވާލައިފައި އެނދުގެ އަނެއްފަރާތަށް ފުރޮޅިގަތެވެ. ތެދުވެގެން ދަމުން އިޝާންގެ ގައިމަތީ ރަޖާ އަޅާލަދިންއިރު އެމޫނަށް ނަޒަރު ހުއްޓޭ ގޮތްވިއެވެ. އެވަގުތު ބޭއިޚުތިޔާރުގައި އުފުލުނު އަތްތިލައިން އިޝާންގެ ކޯތާފަތުގައި ފިރުމާލިއެވެ. "އިޝާން ތި ވާލޯބި ދުވަހަކުވެސް ވެވޭނެ ކަމެއް ނޭނގެ. އެކަމަކު ތީ މިދުނިޔެމަތީން އަހަރެން އެންމެ ޤަދަރު ކުރާ އިންސާނާ. އަދި މިރޭ އެޤަދަރު ކުރިއަށްވުރެވެސް ބޮޑަށް އުފުލިއްޖެ." މުސްކާން ހިތާއި ހިތުން ކިޔާލައިފައި ގުދުވެ އިޝާންގެ ނިތުގައި ތުންފަތް ޖައްސާލިއެވެ.


MP Ali Hussain aadhiththa dhuvahu ves fuluhah haaziru kuranee | Mihaaru\nމަޖިލީހުގެ ކޮމެޓީއެއްގައި އަލީ ހުސެން ވާހަކަ ދައްކަވަނީ: ޓުވީޓާ ގުޅިގެން މީގެ ކުރިން ވެސް ފުލުސް އޮފީހަށް ހާޒިރުކޮށް ފުލުހުން އޭނާއާ ސުވާލުކޮށްފައިވޭ.-- ފޮޓޯ: ނިޝާން އަލީ/ މިހާރު\nމެމްބަރު އަލީ ހުސެން އާދިއްތަ ދުވަހު ވެސް ފުލުހަށް ހާޒިރު ކުރަނީ\n29 ޖުލައި 2016 - 13:35 14 comments\nކެންދޫ ދާއިރާގެ މެމްބަރު އަލީ ހުސެން ކުރެއްވި ޓުވީޓަކާ ގުޅިގެން ބަލަމުންދާ މައްސަލައިގައި އަންނަ އާދިއްތަ ދުވަހު ފުލުހުންގެ އިދާރާ އަށް އަނެއްކާ ވެސް ހާޒިރުވުމަށް އޭނާ އަށް އަންގައިފި އެވެ.\nއެނގިފައިވާ ގޮތުގައި އަލީ ހުސެން ފުލުހުންގެ އިދާރާ އަށް ހާޒިރުވާން އެންގީ އަންނަ އާދިއްތަ ދުވަހުގެ ރޭ 8:30 އަށެވެ.\nއޭނާ ވަނީ މިދިޔަ ހޯމަ ދުވަހު ވެސް ފުލުހުންގެ އިދާރާ އަށް ހާޒިރުކޮށްފަ އެވެ.\nފުލުހުންގެ މައި މަރުކަޒުގައި ދޮޅު ގަޑިއިރެއް ހާއިރު އިންނެވުމަށް ފަހު ނުކުމެވަޑައިގެން، އެ ދުވަހު ނޫސްވެރިންނާ ވާހަކަ ދައްކަވަމުން އަލީ ހުސެން ވިދާޅުވި ގޮތުގައި މި މަހުގެ 22 ވަނަ ދުވަހު ކުރެއްވި ޓުވީޓަކާ ގުޅިގެން އޭނާގެ މައްޗަށް ފުލުހުން ކުރަނީ ފުލުހުންގެ ދައުރު އަދާކުރުމަށް ހުރަސް އެޅިކަމުގެ ތުހުމަތެވެ.\nއަލީ ހުސެން ކުރެއްވި ޓުވީޓުގައި ވިދާޅުވެފައި ވަނީ ނުހައްގުން ފުލުހަކު މީހެއްގެ ގައިގައި އަތްލައިފި ނަމަ، އަމިއްލަ ނަފްސުގެ ދިފާއުގައި އެ ފުލުހެއްގެ ގައިގައި އަތްލުމުގެ ހައްގު ކޮންމެ މީހަކަށް ވެސް ލިބިގެންވާ ކަމަށެވެ.\nNuhaqqun fuluhaku gaiga aillaifinama amilla nafsuge dhifaaugaefuluhegge gaiga aillumuge haqqu hama konme meehakah libigenvey.\n— Ali Hussain (@AleeVoice) July 22, 2016\nއަލީ ހުސެން ކުރެއްވި ޓުވީޓު.\nއަލީ ހުސެން ވަނީ ފުލުހަށް ގެންދިޔަ ދުވަހު ވެސް އެ ވާހަކަތައް ދިފާއު ކުރައްވާފަ އެވެ. އޭނާ ވިދާޅުވީ މީހަކަށް ލިބިގެންވާ ހައްގެއްގެ ވާހަކަ ބުނުމަކީ ފުލުހުންގެ ދައުރު އަދާކުރަން ހުރަސް އެޅުން ކަމަށް ގަބޫލު ނުކުރައްވާ ކަމަށެވެ.\nއަލީ ހުސެން ވިދާޅުވި ގޮތުގައި ފުލުހުންގެ އިދާރާ އަށް ހާޒިރުކޮށް ބަޔާން ނެގުމަށް ފުލުހުން މަސައްކަތް ކުރި އެވެ. ނަމަވެސް އޭނާ އެދިވަޑައިގެންނެވީ ވަކީލެއް ހޯދުމުގެ ފުރުސަތަށް ކަމަށާއި ފުލުހުންނަށް ބަޔާން ދެއްވާފައި ނުވާނެ ކަމަށް އޭނާ ވިދާޅުވި އެވެ.\nމެމްބަރު އަލީ ހުސެން މިދިޔަ ހޯމަ ދުވަހު ފުލުހުންގެ އިދާރާއިން ނުކުމެވަޑައިގަންނަވާއިރު، ފުލުހުންތަކެއް އޭނާ ކައިރީގައި މަޑުކޮށްލައިގެން.-- ފޮޓޯ: މިހާރު\nފުލުހުން ކޯޓު އަމުރެއްގެ ދަށުން އަލީ ހުސެންގެ ފޯނު ވެސް ހޯމަ ދުވަހު އަތުލި އެވެ. ނަމަވެސް އަންގާރަ ދުވަހު ފުލުހުން ވަނީ ފޯނު އޭނާއާ ހަވާލުކޮށްފަ އެވެ.\nއަލީ ހުސެންގެ އިތުރުން، އަދާލަތު ޕާޓީގެ އިލްމުވެރިންގެ މަޖިލީހުގެ ނައިބު ރައީސް ޑރ. މުހައްމަދު އިޔާޒު އަބްދުއްލަތީފް ވެސް ވަނީ ފުލުސް އޮފީހަށް ހާޒިރުކޮށްފަ އެވެ. އޭނާ އިއްޔެ ހާޒިރު ކުރީ ފޭސްބުކްގައި މި މަހުގެ އަށް ވަނަ ދުވަހު ކުރި ޕޯސްޓަކާ ގުޅިގެން ޖުޑިޝަރީން ހުށަހެޅި މައްސަލައަކާ ގުޅިގެން ކަމަށް އިޔާޒްގެ ވަކީލް ވަނީ ވިދާޅުވެފަ އެވެ.\nހަމަ އެއާ އެކު، އިދިކޮޅު އިއްތިހާދުގެ ހިޔަނި ހޯމް މިނިސްޓަރު އަހުމަދު ތަސްމީން އަލީ އާއި ސިވިލް ރައިޓްސް މިނިސްޓަރު ހަސަން ލަތީފް އަދި ހެލްތު މިނިސްޓަރު ޝިދާތާ ޝަރީފު ފުލުސް އޮފީހަށް ހާޒިރުވުމަށް ވަނީ ޗިޓު ފޮނުވާފަ އެވެ. އެ ތިން ބޭފުޅުން ހާޒިރުވާން އަންގާފައި ވަނީ މާދަމާ ހަވީރު 4:00 އަށެވެ.\nއިތުރު ލިޔުންތައް ފުލުހުން ޓްވިޓާ ގާނޫނީ ވަކީލު އަލީ ހުސައިން ސޯޝަލް މީޑިއާ ޚިޔާލުފާޅުކުރުމުގެ މިނިވަންކަން


Saudi investors ge radar ah raajje araifi\nސައޫދީ އިންވެސްޓަރުންގެ ރާޑަރަށް ރާއްޖެ އަރައިފި\nރާއްޖޭގައި ހުރި އިންވެސްޓްމަންޓްތަކުގެ ފުރުސަތު ދެނެގަތުމަށް ސައޫދީ އަރަބިއްޔާގެ އިންވެސްޓަރުންގެ ޓީމެއް ރާއްޖެއަށް ޒިޔާރަތް ކުރަމުން އެބަދެ އެވެ.\nމަހުޖަނުން ގިނަ އެއް ގައުމު ކަމަށްވާ ސައޫދީ އަރަބިއްޔާއިން ރާއްޖެއަށް މިހާރު ޒިޔާރަތްކުރާ ވަފުދުގައި އެ ގައުމުގެ އިސް ހަތް އޮފިޝަލަކު ހިމެނެ އެވެ. މި ޓީމުގައި އެ ގައުމުގެ ސަރުކާރުގެ އިތުރުން އަމިއްލަ ބައެއް ވިޔަފާރިވެރިން ވެސް ބައިވެރިވެ އެވެ.\nސައޫދީ ވިޔަފާރީގެ ވަފުދުން މިއަދު ވަނީ ފުރަތަމަ ބައްދަލުވުން ބާއްވާފަ އެވެ.\nއިސްލާމިކް މިނިސްޓްރީގެ އިސް ބޭފުޅުންނާ އެކު ބޭއްވި މި ބައްދަލުވުމުގައި ސައޫދީ އަރަބިއްޔާގެ މިނިސްޓްރީ އޮފް ކޮމާސް އެންޑް އިންޑަސްޓްރީޒްގެ ޑެޕިއުޓީ މިނިސްޓާ ފޯ ފޮރިން ޓްރޭޑް އަބްދުﷲ އަލް އުބައިދު ވިދާޅުވި ގޮތުގައި މި ބައްދަލުވުމުގެ މަގުސަދަކީ ރާއްޖޭގައި ހުރި ވިޔަފާރީގެ ފުރުސަތުތައް ދެނެގަތުން ކަމަށެވެ.\n"ރާއްޖެއަށް މި ކުރާ ޒިޔާރާތުގައި ސަރުކާރުގެ އިސް އޮފިޝަލުންނާ ބައްދަލު ކުރާނެ. ރާއްޖޭގައި ހުރި ވިޔަފާރީގެ ފުރުސަތުތައް ބަލާނެ،" އުބައިދު ވިދާޅުވި އެވެ.\nއޭނަ ވިދާޅުވި ގޮތުގައި ރާއްޖެ އާއި ސައުދީ އަރަބިއްޔާއާ ދެމެދު އޮތީ ވަރަށް ގާތް ގުޅުމެއް ކަމަށެވެ.\n"ރާއްޖެއިން އަޅުގަނޑުމެންގެ ޓީމަށް ދެއްވަމުން ގެންދާ މެހުމާންދާރީއަށް ޝުކުރު ދަންނަވަން،" އުބައިދު ވިދާޅުވި އެވެ.\nސައޫދީ އަރަބިއްޔާގެ ވަފުދުގައި ހިމެނޭ އިސް ބޭފުޅުންގެ ތެރޭގައި ސައޫދީ ފަންޑު ފޯ ޑިވްލޮޕްމަންޓުގެ ބޭފުޅުން ވެސް ހިމެނެ އެވެ. މީގެ އިތުރުން ސައޫދީ ފިޝަރީޒް ކޮޕެނީ އާއި އެ ގައުމުގެ ޖެނެރަލް އިންވެސްޓްމަންޓްގެ ބޭފުޅުންވެސް ބައިވެރިވެ އެވެ.\nއިސްލާމިކް މިނިސްޓްރީގައި މިއަދު ބޭއްވި ބައްދަލުވުމެއްގައި އިސްލާމިކް މިނިސްޓަރު ޑރ. މުހައްމަދު ޝަހީމް އަލީ ސައީދު ވިދާޅުވި ގޮތުގައި ސައޫދީ އަރަބިއްޔާގެ ވަފުދެއް ރާއްޖެއަށް ޒިޔާރަތްކުރީ ސައޫދީ ރަސްގެފާނުގެ އެދިލެއްވުމަށް ކަމަށެވެ.\n"މި ބޭފުޅުންގެ ވިޒިޓް އައީ މި ވޭތުވެދިޔަ ދުވަސްތަކުގައި ރައީސް ޔާމީންއާ އެކު ދިޔަ މަޝްވަރާތަކުގެ ދަށުން. ރައީސުލް ޖުމްހޫރިއްޔާގެ އިގްތިސާދީ އެޖެންޑާއަށް އެހީތެރިކަން ދެވެން ހުރި ފުރުސަތުތައް މ ދަތުރުގައި ބަލާނެ،" ޝަހީމް ވިދާޅުވި އެވެ.